2015

**Historien i stikkord**

**Kort oversikt historien som de forskjellige generasjoner levde i – Norge, Europa og resten av Verden**

**Søren H Ødegården**

# Historisk oversikt

|  |  |  |  |
| --- | --- | --- | --- |
| **Periode / Gene­rasjon** | **Norge** | **Europa og USA** | **Verden / Felles** |
| **800-1000**  Enkelte personer fra Irenes og mitt slektstre er satt inn for å knytte forbindelse mellom slekt og historie.  Irene og jeg er generasjon 0.  **Generasjon 32**  F: 700- 950  D: 760-1004  Rurik av Novgorod  *Grunnla Russland*  Rollo /Gange Rolv av Normandie  *Hertug*  Olav Geirstadalv Konge av Vestfold  Hassan Nasir al-Dawla  *Emir i Mosul, muslim*  **Generasjon 31**  F: 740-1015  D: 824-1090  Abu-Taghlib FAD’LALLAH  *Emir i Mosul, muslim*  Gorm 2. den gamle KONGE AV DANMARK  **Generasjon 30**  F: 770-1030  D: 820-1070  Harald 1. Blåtann KONGE AV DANMARK  Wilhelm 1. Langsverd HERTUG AV NORMANDI  Harald 1. Hårfagre KONGE AV NORGE  Halvdan Svarte KONGE AV AGDER/ VESTFOLD  Erling Skjalgsson AV SOLA  *Lendmann*  Ethelwaerd the Chronicler AV WESSEX  Hugo Capet AV  FRANKRIKE  Yaroslav 1. den Vise AV KIEV  Vladimir 1. den Hellige/den store AV KIEV  Bela 1. Arpad KONGE AV UNGARN  **Generasjon 29**  F: 800-1070  D: 890-1120  Eirik 6. Sejersæl KONGE AV SVERIGE  Ragnvald 2. JARL AV ORKNØYENE  Miezko 2. Lambert KONGE AV POLEN  Andreas 1. KONGE AV UNGARN  Robert 2. den fromme KONGE AV FRANKRIKE  Olof 3. Skötkonung KONGE AV SVERIGE  Øyvind Skaldespiller  *Skald*  Svend 1. Tjugeskjegg  KONGE AV DANMARK/ NORGE/ ENGLAND  Einar Tambarskjelve  *Jarl, lendmann*  Berengar 2. KONGE AV ITALIA  **Generasjon 28**  F: 870-1110  D: 930-1140  Alexois 1. Komnenos KEISER AV ØSTROMERRIKE  Kazimierz 1. Karol KONGE AV POLEN  Konstantinos 9. Monomachos KEISER AV BYSANTS  Olav 2. den Hellige KONGE AV NORGE | Konger  Før 872 var landet styrt av en rekke småkonger. Deretter var det hovedsakelig ett rike, men i enkelte perioder var det flere rivaliserende konger og den sørlige delen var periodevis under danskekongen.  872-930 Harald 1. Hårfagre  930-935 Eirik 1. Blodøks  935-955 Håkon 1. den gode  955-970 Harald 2. Gråfell  970-995 Håkon Jarl  995-1000 Olav 1. Trygvasson  800-1050 Vikingtid  Jordbruk, fiske og jakt var viktige næringer. Gårdsnavn vitner om mange storgårder fra denne tiden. Bøndene inngikk allianser, bl a gjennom giftermål. Makt og rikdom var ofte viktige motiv. Familie og slekt var viktige, og var utgangspunkt for samarbeid og samhold mot fiender.  Småkonger etablerte småriker gjennom slike allianser, men også med makt. Ved væpnet konflikt, ble det tatt fanger. Disse ble treller. Vikingetidens plyndringstokt bidro til mange utenlandske treller i Norge. De ble som regel behandlet med en viss respekt, og mange fikk friheten tilbake etter en tid.  Bygdeborger ble plassert på høyder, knauser eller berg og oftest er det bratte skrenter på flere kanter, slik at borgen bare er tilgjengelig fra en side og ble bygget til forsvar mot angripere. I Norge kjennes ca. 400 bygdeborger, hvorav ca. 300 ligger i Østlands- og Agderfylkene.  Tyngdepunktet i befolkningen befant seg langs kysten, særlig Oslofjorden, som var nær Danmark og Sverige, mens Vestlandet var nær England.  Områdene langs Helgelandskysten i Nordland samt Ofoten, Lofoten, Vesterålen og øyene rundt Harstad var noen av de rikeste områdene i Norge i Vikingetiden. På Borg i Lofoten står tuftene av Nordens største Langhus fra ca 800 tallet, men bosetningen er sannsynligvis fra 500 tallet. Handelen med både samer og russere med bl a skinn og elfenben bidro til rikdom, men også etter hvert til konflikter pga skattlegging av handelen.  Jern ble vanlig i redskap og våpen. Jern var hardere og skarpere enn bronse, som var brukt tidligere.  De viktigste våpentyper var pil og bue, øks og sverd, samt skjold til beskyttelse mot angrep.  Brynestein til hvessing av våpen og redskap ble bl a brutt i Telemark og eksportert til andre land.  Klær av vadmel og skinn var vanlig, men mer eksklusive stoffer ble importert i forbindelse med vikingtokter.  Sølv ble brukt til betaling og belønning. Særlig finner vi sølv i kvinnesmykker og armringer til krigere som hadde utmerket seg i kongens tjeneste.  874-930 Landnåmstid på Island.  874 Nordmenn bosettes på Island og Færøyene. Ifølge Landnåmabok var nordmenn de første bosetterne på Island i år 874, da Ingolf Arnarsson slo seg ned der. Han var lyst fredløs etter en konflikt med Håkon Jarl, som da styrte landet.  Under landnåmet var det sedvane å kaste høysetestolpene over bord når man nærmet seg land, for så å bosette seg der de hadde drevet i land, slik Ingolf Arnarsson gjorde.  930 Alltinget på Island ble opprettet på Thingvellir og markerte frigjøring fra Norge. Alltinget ble opprettholdt samme sted helt til 1799, men ble videreført i Reykjavik fra 1844 i ny form. Det var stor fremgang de første årene, men senere bryter indre uroligheter ut, spesielt knyttet til ættefeider.  982 Eirik Raude drar til Grønland og etablerer en bosetning der. Bosetningen døde ut etter ca 500 år.  Vikingferder med bl a plyndring av kirker og klostre ga stor rikdom, bl a Lindisfarne i nord-England i 793.  Lov og rett  Våre domstoler har sine røtter i de ting som ble etablert før rikssamlinga omkring år 900. De var en form for allmøter som hadde både lovgivende og dømmende makt. Innenfor dette systemet hadde en lokale bygdeting organisert som allting, og regionale ting eller lagting. Det ble tidlig etablert fem slike lagting, Gulating, Frostating, Eidsivating og Borgarting. Det ble også etablert en ordning med rettskyndige tillitsmenn, kalt lagmenn, som hadde til oppgave å forklare tingmennene hvorledes den tidens lover var å forstå.  I denne formen varte ordningen med lagting frem til 1797, da den ble avløst av en ordning med fire stiftsoverretter.  Religion  Før ca 950 dominerte Norrøn religion med bl a Tor og Odin som ledende guder. Noen historikere har en teori om at Odin var en reell person, leder for et folk bosatt i Aserbajdsjan, som etter et tapt slag mot romerne flyttet til Norden. Snorre og andre historikere har gjengitt kongerekken fra Odin. Dersom den stemmer, har mange nordmenn Odin som forfader.    Flere norske konger ble påvirket av kristendommen ved opphold i andre land, bl a på handels- eller plyndringsreiser, oppfostring osv, og flere ble kristnet. Blant dem var Håkon den gode (ca 918-961) og Olav den Hellige (995-1030). Disse var pådrivere for å innføre kristendommen i Norge. Mange som holdt fast ved den norrøne religionen ble kristnet med bestikkelser og makt.  Fra ca 950 ble de første kirkene i Norge bygget. De første byggene var enkle stolpekirker. De mer holdbare stavkirkene kom etterhvert isteden for stolpekirker.  Tidlige kirker kan ha blitt oppført på samme sted som før-kristne kultsteder eller helligdommer. Førhistoriske gravplasser (særlig gravhauger) på eller nær kirkestedene tyder på kontinuitet fra før-kristen tid. Det var også vanlig å reise kirker på eller i tilknytning til den største gården i bygda. Enkelte av disse kan ha vært såkalte høyendekirker eller private kirker for en velstående bonde eller høvding.  I middelalderen var steinkirker mest vanlig i byene, ytterst på kysten, i de rike jordbruksområdene på Østlandet og i Trøndelag, og i regionale sentra i fjordområda. Stavkirker var vanlig i jordbruksområder eller i tynt befolkede områder.  Etter gammel skikk skal kirkene være orientert mot øst, slik at koret er i østre ende mens inngangen er i vestre. Prest og menighet skulle vende seg mot øst i bønn. Den regelen er nevnt i Gulatingsloven, men ble ikke praktisert absolutt på grunn av blant annet tomtens beskaffenhet. Plassering i landskapet ellers hadde trolig ingen teologisk begrunnelse, men hadde sammenheng med økonomi, adkomst og eiendomsforhold. | Europa  Vest-Europa steg fram som en sivilisasjon etter Vestromerrikets fall på [400-tallet](https://no.wikipedia.org/wiki/400-tallet), etter at flere invasjoner av germanske stammer separerte området fra resten av Middelhavet, hvor Østromerriket (det bysantinske riket) skulle overleve for enda et årtusen. På [600-tallet](https://no.wikipedia.org/wiki/600-tallet) begynte [araberne](https://no.wikipedia.org/wiki/Arabere) en voldsom ekspansjon som førte den [islamske](https://no.wikipedia.org/wiki/Islam) kulturen til de søndre kystene av Middelhavet. Store mengder vitenskap og teknologisk lære ble tapt, internasjonal handel minsket kraftig, og folk fant tilbake til agrariske samfunn.  I det samme århundret skapte [bulgarerne](https://no.wikipedia.org/wiki/Bulgarer) den første [slaviske](https://no.wikipedia.org/wiki/Slavere) staten i Europa, [Bulgaria](https://no.wikipedia.org/wiki/Bulgaria). [Føydalismen](https://no.wikipedia.org/wiki/F%C3%B8ydalisme) erstattet det sentraliserte romerske styresettet, den eneste institusjonen som overlevde Romerriket var kirken, som beholdt en del av den romerske kulturarv og forble den dominerende kilden for kunnskap i det vestlige Europa frem til [1200-tallet](https://no.wikipedia.org/wiki/1200-tallet). Biskopen i [Roma](https://no.wikipedia.org/wiki/Roma), etterhvert kjent som [paven](https://no.wikipedia.org/wiki/Paven), ble lederen for den vestlige kirken.  843-1806 Det hellige tysk-romerske rike.  Det hellige romerske rike av den tyske nasjonale dannet av den [frankiske](https://no.wikipedia.org/wiki/Frankere) kongen [Karl den store](https://no.wikipedia.org/wiki/Karl_den_store) i år [800](https://no.wikipedia.org/wiki/800), etter at han hadde underkuet det vestlige [Tyskland](https://no.wikipedia.org/wiki/Tyskland), deler av [Italia](https://no.wikipedia.org/wiki/Italia) og store deler av de omkringliggende landene.  800 Karl den store reiste til Roma for støtte pave Leo, som hadde problemer. 1. juledag ble det arrangert en seremoni i Peterskirken, og det var planlagt at Leo skulle salve Karl den stores sønn til arving. Isteden plasserte Paven en krone på Karl den stores hode idet han skulle reise seg etter å ha knelt under bønn. Karl den store ble av paven erklært som keiser. Karl den store skal ha følt en motvilje mot det som skjedde, men aksepterte handlingen. Det var et smart trekk av paven, som på denne måten illustrerte kirkens makt over verdslige herskere.  Den formelle etableringen av Det tysk-romerske riket skjedde ikke før i neste århundre. Tittelen Karl den store tok allerede i 800, vitner om tanken om et romersk keiserrike.  Det hellige romerske rike av den tyske nasjon oppsto etter traktaten i Verdun i 843. Det tysk-romerske rike eksisterte i nesten tusen år. Den siste tysk-romerske keiseren var Frans II som abdiserte og avskaffet riket i 1806 under Napoleonskrigene.  I Tyskland kalles Det tysk-romerske rike gjerne «det gamle riket». Før oppløsningen omfattet riket mesteparten av dagens Tyskland, Tsjekkia (Bøhmen), Østerrike, Liechtenstein, Slovenia, Belgia og Luxembourg. Også store områder av dagens Polen og deler av Nederland og Kroatia, samt deler av Frankrike og Nord-Italia var med.  Frem mot år 1000 var det en økt føydalisme, noe som førte til at makten ble fordelt mellom de mange smårikene som keiserriket var blitt oppdelt i.  Fra rundt 800 dro vikinger fra de nordiske land på tokt til andre europeiske land for å handle og plyndre. Ofte er det plyndringen som huskes, men særlig østover mot Russland, Ukraina og sørover til Tyrkia var handel en viktig aktivitet.  Særlig svenske og norske vikinger dro langs de russiske elver til Kiev og Miklagard/ Konstantinopel/ Istanbul. I Kiev var herskerne inngiftet i de nordiske kongeslekter, og flere av de norske konger hadde lange opphold i Kiev, bl a Olav den hellige. Flere var også i tjeneste hos den Østromerske keiser.  Særlig danske og norske vikinger dro vestover til og hersket over deler av England og Irland. Her var plyndring en mer utbredt aktivitet, men enkelte var store handelsfolk.  Danelagen var et betydelig område øst og nord i England der danske konger hersket og innførte dansk rettspraksis. York var viktigste by. Også norske konger hersket i perioder i York.  I Irland var det flere småkonger fra Norge, bl a Olav Hvite som grunnla Dublin i 832 sammen med Ivar Beinlaus. Enkelte mener at Olav Hvite er identisk med Olav Geirstadalv, som ifølge Snorre ble hauglagt på Geirstad (antagelig Gjerstad i Bamble).  911 Rollo (Gange-Rolv) ble hertug av Normandie. En antagelse er at han var sønn til Ragnvald Mørejarl, og dermed nevø av Harald Hårfagre (dette er ikke entydig bevist men sannsynliggjort). Han var stamfar til en rekke kongeslekter i Europa.  Ca 800 Nordiske språk skilles fra germansk, men fortsatt var kommunikasjon på tvers av landegrensene relativt ukomplisert.  Religion  Den romersk-katolske kirken ble dominerende i Europa, og spredte seg gradvis også til de nordiske land. Kirken utviklet seg til en sterk politisk maktspiller, noe som førte til konflikter mellom paven og keiseren.  I 822 fikk biskop Ebo av Reims i oppdrag av paven å starte misjon rettet mot Norden. I 826 ble danskekongen Harald Klak døpt. I 830 kom misjonæren Ansgar på invitasjon fra svearnes konge på besøk til Birka, der det ble opprettet en menighet og bygd et lite kapell. Det er mulig at det også i Norge ble drevet med misjon, men det er ikke dokumentert i skriftlige kilder. Irske munker spredte kristendommen i Norge og på Island, i Norge kanskje fra 600-tallet, sikkert fra 800-tallet.  Avlat i den romersk-katolske kirke en ettergivelse av straff som mennesker må sone for syndige handlinger. Bakgrunnen er at den katolske kirke mener at synd må skriftes og straffes. Denne straffen kan sones på tre måter: Ved å gjøre bot, ved å gjøre handlinger som gir avlat, eller i skjærsilden etter jordelivet. Fordi botsøvelsene kunne være svært strenge, etablerte den katolske kirken en praksis i middelalderen som innebar at syndere kunne gi pengegaver til kirken isteden. Dette utviklet seg i seinmiddelalderen til misbruk og etter hvert handel med avlatsbrev, det vil si skriftlige dokumenter som beviste at vedkommende hadde kjøpt seg fri fra den evige straff for syndene sine. Slik handel ble blant annet brukt til å finansiere byggingen av Peterskirken i Roma. | Befolkning  800 ca 300 mill  Statsdannelser  Rurik (ca. 830 – ca. 879) var en væring (viking) som tok kontroll over Staraja Ladoga i dagens Russland rundt år 862 og bygget bosetningen Holmgard i Novgorod. Nestorkrøniken som ble skrevet på begynnelsen av 1100-tallet slår fast at flere finske og slaviske stammer drev væringene tilbake over sjøen, nektet å betale skatt til dem, og forsøkte å regjere seg selv. Etter at disse stammene begynte å strides innbyrdes besluttet de at det eneste som kunne skape lov og orden var å invitere væringene tilbake. Rurik var den første kongen. Han etablerte et dynasti som var starten på det russiske riket. Rurik forble ved makten fram til han døde i 879. Hans etterfølgere (Rurik-ætten) flyttet hovedstaden fra Novgorod til Kiev, og grunnla således Kievriket, som fungerte fram til år 1240 da mongolene invaderte Øst-Europa. De senere tsarene i Russland hadde røtter tilbake til Rurik.  De store rikene i Eurasia var alle lokalisert på sletter ved kysten i tempererte soner. Fra de sentralasiatiske steppene dominerte hestebaserte nomader som mongoler og tyrkere en stor del av kontinentet. Utviklingen av stigbøyle og avl av hester som var sterke nok til å bære en godt utrustet bueskytter, gjorde disse nomadene til en fast trussel mot de bosatte sivilisasjonene.  I Kina var det en rekke herskerdynastier. Under Tang-dynastiet (618–907) gikk Kina inn i en gullalder. Tang-dynastiet ble imidlertid fliset opp og etter et halvt århundre med uro ble det nordlige Song-dynastiet gjenforent i 982. Press fra nomadiske riker i nord ble påtrengende. Nordlige Kina gikk tapt til jursjenerne i 1141. Mongolene erobret hele Kina i 1279, foruten det meste av Eurasia. Bare sentrale og vestlige Europa, og det sørøstlige Asia ble spart.  Middelalderens Afrika sør for Sahara hadde en rekke ulike sivilisasjoner. Kongeriket Aksum fikk problemer på 600-tallet da islam isolerte riket fra dets kristne allierte og folket flyttet lengre inn på det etiopiske høylandet.  Zagwedynastiet er kjent for arkitektur som ble hogget ut i fjellet ved Lalibela. Zagwe kom til å falle for det salomoske dynasti, en kongeslekt som stammet fra Bibelens kong Salomo.  I Vest-Afrikas Sahelregion oppsto det flere islamske riker, slik som Ghanariket, Maliriket, Songhairiket og Kanemriket. De kontrollerte transsaharisk handel mellom middelhavsland og Vest-Afrika i gull, elfenbein, salt og slaver.  Sør for Sahel oppsto det sivilisasjoner i kystområdene hvor hester og kameler ikke kunne leve, bl a: Jorubafolkets by Ife er kjent for sin naturalistiske kunst, igbofolkets kongedømme Nri (i dagens Nigeria) som produserte avansert bronsekunst ved Igbo-Ukwu, og akanfolket som er kjent for sin intrikate arkitektur.  I hva som i dag er Zimbabwe utviklet det seg flere kongedømmer fra kongeriket Mapungubwe i dagens Sør-Afrika. De blomstret ved handel med swahilifolket på Afrikas østkyst. De bygde store forsvarsverker i stein uten mørtel. Swahilifolket var bosatt langs Afrikas østkyst fra Kenya til Mosambik og drev omfattende handel med asiater og arabere. Araberne konverterte dem til islam. De bygde handelsbyer som Mombasa, Zanzibar og Kilwa Kisiwani.  Kommunikasjon  I romertiden var Middelhavet trafikkert av et stort antall skip som gikk i faste ruter mellom Italia og de viktigste provinser. Etter Romerrikets fall var den trygge ferdsel forbi og sjørøveriet tok overhånd.  Universiteter  Universitet som institusjon, med den betydning ordet har i dag, oppstod i tidlig middelalder. Karl den Store grunnla et universitet i Noyon i Nord-Frankrike i år 798. År 849 ble det grunnlagt et nytt universitet i Konstantinopel. Det ble også grunnlagt større læreanstalter i den arabiske verden. Lærestedene i Fez i Marokko og Kairo i Egypt ble grunnlagt allerede på 7-800-tallet. Forskerne i den arabiske verden hadde kunnskap om matematikk, geometri og geografi, og brakte denne til læresteder i Spania – ikke minst skolene i Salamanca og Córdoba.  Religion  De første kristne kirkesamfunnene var grunnlagt av apostlene og tallrike andre kristne misjonærer fra soldater til handelsmenn i nordlige Afrika, Lilleasia, Arabia, Hellas, og andre steder. Over 40 var etablert ved år 100. Ved slutten av det første århundret hadde kristendommen allerede spredt seg til Roma, India og de største byene i Hellas, Lilleasia, og Syria. Fra 312 ble kristendommen tolerert i Romerriket og fra 380 ble kristendommen statsreligion. Dette førte til rask vekst i Romerriket og derfra videre til resten av Europa. Det ble bygget kirker overalt og dessuten en rekke klostre.  988 Den gresk-ortodokse kirke innføres i Russland av Vladimir den store. Den russiske kirken var i begynnelsen en datterkirke av den bysantinske. Den hadde sitt senter i Kiev frem til mongolinvasjonen i 1240.  Islam.  Muslimene begynte sin ekspansjon i Muhammeds tid og Muhammed var ved sin død statsleder for praktisk talt hele Den arabiske halvøya. De kom til å erobre det meste av Midtøsten, Nord-Afrika, og deler av Europa.  Kalifat er et rike styrt av en kalif, eller muslimsk leder. Det har en viktig rolle i islams historie, og er blitt regnet som den ideelle styreformen for den muslimske verden. Styreformen ble etablert da Muhammed døde i 632 og fantes offisielt fram til 1924, da det osmanske kalifatet ble avskaffet av Atatürk. Han opprettet et sekulært styre i Tyrkia  Muslimene ble tidlig oppsplittet i forskjellige retninger og flere land som formelt var en del av kalifatet som ble styrt fra Bagdad, ble etter hvert i praksis mer eller mindre uavhengige, bl a Spania, Egypt, Syria, Palestina, Sicilia og Libya.  Handelsruter var viktige for spredningen av islam, til Vest-Afrika gjennom handelsrutene over Sahara, til Øst-Afrika og Indonesia gjennom handelen på det indiske hav.  Buddhisme  Buddhisme baserer seg ikke på en gud og er mer en filosofi som er basert på læren fra Buddha, eller Siddharta Gautama, som levde mellom ca. 563 f.Kr. og ca. 483 f.Kr. i India. Buddhismen spredde seg gradvis fra India gjennom Sør-Asia til Midtøsten, Sentral-Asia, Sørøst-Asia, og de nordøst-asiatiske landene Tibet, Mongolia, Kina, Korea, Japan og Taiwan.  Buddhister påtar seg å følge disse fem grunntankene for etisk livsførsel:  1. avstå fra å skade levende skapninger (drap, vold).  2. avstå fra å ta ting som ikke har blitt gitt meg (tyveri).  3. avstå fra seksuelle utskeielser, eksempelvis seksuelt misbruk.  4. avstå fra ukorrekt bruk av tale (lyve, frastøtende språk, baktaling, tomt prat).  5. avstå fra rusmidler som forkludrer sinnet og resulterer i likegyldighet. |
| **1000-1100**  **Generasjon 27**  F: 910-1130  D: 970-1180  Mstislav 1. Harald STORHERTUG AV KIEV  Svend 2. Estridsson KONGE AV DANMARK  Magnus 3. Berrføtt KONGE AV NORGE  Toste Godwinsson JARL AV NORTHUMBRIA  Steinkil Ragnvaldsson KONGE AV SVERIGE  Magnus 1. den Gode KONGE AV NORGE/ DANMARK  **Generasjon 26**  F: 945-1150  D: 1030-1180  Geisa 2. Masodik Geza KONGE AV UNGARN  Boleslav 3. Krzywousty KONGE AV POLEN  Harald 4. Gille KONGE AV NORGE  Inge 1. Den eldre KONGE AV SVERIGE  Knut 4. den Hellige KONGE AV DANMARK  Sigurd 2. Munn KONGE AV NORGE  Magnus 3. Berrføtt KONGE AV NORGE  Harald 3. Hardråde KONGE AV NORGE  **Generasjon 25**  F: 970-1170  D: 1040-1230  Erik 2./9. Den hellige KONGE AV SVERIGE  Isaakios 2. Angelos KEISER AV BYSANTS  Alfonso 1. Henriques the Conquerer KONGE AV PORTUGAL  Magnus 5. KONGE AV NORGE  Dag Eilivsson BRATSBERG  *Lendmann*  Øystein 1. KONGE AV NORGE  Olav 3. Kyrre KONGE AV NORGE | Befolkning  1000 ca 100.000-200.000  Konger  1000-1015 Erik Jarl (Sverige) og Svend Jarl (Danmark)  1015-1028 Olav 2. den hellige  1028-1035 Svein Knudsen (Danmark)  1035-1047 Magnus 1. den gode  1046-1066 Harald 3. Hardråde  1067-1093 Olav 3. Kyrre  1093-1103 Magnus 3 Berrføtt  997-1016 Nidaros var hovedstad i Norge  1048 Oslo ble grunnlagt av Harald Hardråde og var hovedstad i 1314-1536 og igjen i 1814. København var hovedstad i dansketiden.  1030 Slaget ved Stiklestad, der Olav den Hellige ble drept, og i 1031 ble Olav helligkåret av den lokale biskop.  1000 Leiv Eriksson oppdager Amerika. Vinland er det navnet Leiv Eiriksson ga landet han fant i dagens Canada om lag 9. oktober år 1000. Østkysten av Canada ble deretter besøkt fra Grønland fram til 1300-tallet.  Vinland var det sørligste av Markland, Helluland og Vinland, men blir i dag stort sett brukt om hele det området som hadde tilstedeværelse eller bebyggelse av norrøn karakter. Det er funnet spor av norrøn bosetting på nordspissen av Newfoundland og på Baffinøya i Canada.  Ca 200 – ca 1500 Runer ble benyttet som skriftspråk, men sjelden etter ca 1400.  Ca 1000 Latinske bokstaver ble innført med kristendommen, men runer brukt til daglig.  Kommunikasjon  Da vikingtiden tok slutt på 1000-tallet, gikk det snart tilbake med sjømannsferdigheten hos bøndene langs kysten, og det kan nok ha vært vanskelig å skaffe mannskap til lange handelsferder over åpent hav. Nordmennene var også tradisjonelt bundet til sine åpne langskip, og da de tyske koggene viste seg på 1200-tallet, varte det ikke lenge før norsk skipsfart var konkurranseudyktig. Men så sent som under Håkon Håkonsson (1217–63) ble Norge regnet for Europas ledende sjømakt.  Religion  1023 Kirkemøte på Moster der Kirkeretten ble innført i Norge. Loven slik den ble vedtatt på Gulating begynte slik: «Det første i vår lov er at vi skal bøye oss mot aust og be til Kvite Krist om godt år og fred, at vi må halde landet vårt, bygd og drotten vår ved helse. Han være vår ven og vi hans vener og Gud være ven åt oss alle.»  Fra 1031 ville kirken at Norges konger i ettertiden skulle regnes som Olav en helliges vasaller. Det ville i praktisk politikk si at kongene måtte underordne seg kirken, som representerte Olav den hellige på jorda. Dette var noe de senere kongene ikke gikk med på.  Kirken og presteskapet hadde behov for store inntekter til å bygge kirker og presteboliger, og til å holde prester og tjenere med lønn. Vanlige inntektskilder var tiende, avlatshandel, bønner for avdødes sjeler mot betaling, samt skoler, kost og losji eller sykeopphold for rike i kirkelige bygg mot betaling. I Norge ble tiende innført under Sigurd Jorsalfare (1103–1130) etter langvarig strid mellom kongen og biskopene. Lovene påbød alle å betale 1/10 av sin inntekt til kirken. Tienden ble så fordelt med ¼-part hver på biskopen, den lokale kirken, presten og fattige. Den siste fjerdeparten ble kalt «bondeluten» og ble brukt i de enkelte bygder.  I den eldre kvinneforskningen er det vist til hvor stolte, handlekraftige og selvstendige kvinnene i de førkristne norrøne samfunnene var i forhold til idealene i kristen tid, med den underdanige kvinnen som var underordnet mannen. Kristendommen fratok kvinnen hennes rett til skilsmisse. Ved barnfødsler var kvinner urene. Kvinner som døde med uforløste barn inne i seg kunne i perioder ikke gravlegges på kirkegårder siden barnet ikke var døpt.  Kvinnene kunne i førkristen tid lede kulthandlinger, det forsvant med kristendommen. Der ble kvinnelige kulthandlinger som magi, trolldom og spådommer kriminalisert.  En viktig endring med kristendommen var at kirken motarbeidet blodhevn. Dette ble etter hvert borte utover middelalderen. | Befolkning  Europa  Ca 50 mill  Nord-Amerika  Ca 1 mill  Danske konger forsøkte å erobre hele England, og det var stadig væpnet konflikt. Svein Tjugeskjegg (ca. 960-1014) var konge av Danmark ca. 986–1014, konge av England 1013–1014 og deler av Norge 1000–1014. Han var den eneste nordiske kongen som hersket over hele England.  I 1066 var et slag ved Stanford bro nær York der Harald Hardråde og Toste Godwinsen ble slått av Harald Godwinsen (bror til Toste). I 1066 bare noen dager senere enn slaget ved Stanford, sto slaget ved Hastings. Wilhelm Erobreren, som var etterkommer etter Rollo (Gange-Rolv) vant over Harald Godwinsen. England ble deretter styrt av Rollos etterkommere.  I løpet av høymiddelalderen i tiden etter 1000-tallet, vokste befolkningen i Europa betydelig grunnet ny teknologi som fikk handelen til å blomstre og nyvinninger innen jordbruket som førte til bedre produktivitet og økte avlinger.  Føydalisme var i det vestlige og sentrale Europa en måte å organisere samfunnet på og som ble utviklet i høymiddelalderen. Dette innebar bl a at riddere og lavadelen skyldte militær tjeneste til deres overherre i gjenytelse for å leie og forpakte jordegods og herregårder. Det innebar også at sammenslutninger av bønder i landsbyer leide jord mot arbeidstjeneste til adelen.  Kongedømmene ble mer sentralisert.  Universiteter  I høymiddelalderen ble universiteter dannet, som fortsatt eksisterer, bl a i Bologna (1088), i Paris (ca. 1160), og på 1200-tallet i Oxford, Salamanca og Cambridge. Det som skilte dem ut fra tilsvarende institusjoner i andre sivilisasjoner var deres indre selvstyre. Universitetene kunne selv avgjøre hvem som skulle har rett og kompetanse til å undervise, hvilke eksamener som måtte avlegges for å få slik rett, og hva det skulle undervises i, hva pensum og eksamenskrav skulle være  Religion  Parallelt med det verdslige maktsystem fantes der en geistlig organisasjon. Formelt sett var alle kirker og klostre i hele den katolske kristendom underlagt den romerske pavens myndighet. I løpet av 1000-tallet utviklet paven oppfatningen av egen rolle og fikk større selvbevissthet. Paven rådde over så store ressurser og nøt så stor prestisje at flere paver insisterte på at de også hadde herredømmet over verdslige fyrster. Perioden er derfor også kalt pavenes storhetstid.  Den katolske kirke i vest og den østlige ortodokse kirke hadde gjensidig bannlyst hverandre, et skisma som har holdt seg opp til moderne tid, og som kan betraktes som et resultat av pavens økte selvbevissthet.  Biskopene fungerte også som verdslige fyrster med militære forpliktelser. Verdslige fyrster innsatte dessuten ofte sine egne kandidater i geistlige embeter i de landområder som tilhørte dem. På 1000-tallet oppsto en reformbevegelse, hvor hovedhensikten var å skille de kirkelige og de verdslige funksjoner i samfunnet. Sammenstøt mellom reformbevegelsens tanker og føydalsamfunnets mekanismer skapte grunnlaget for investiturstriden, som preget store deler av høymiddelalderen.  Byggingen av gotiske katedraler var blant de mest framstående kunstneriske og byggteknologiske prestasjoner i denne perioden. | Befolkning  1000 ca 310 mill  Kina  Song-dynastiet var regjerende dynasti i Kina mellom 960-1279 e.Kr. Song dynastiet startet tre århundrer med indre utfoldelse, som gjorde det til verdens mest kultiverte rike. Det var den første regjering i verdenshistorien som utstedte pengesedler, og det første kinesiske dynasti som etablerte en permanent flåte.  Song-dynastiet ble oppdelt i to forskjellige perioder: Det nordlige og sydlige Song. I det nordlige (960-1127), var hovedstaden Bianjing (nu Kaifeng) og dynastiet kontrollerte det meste av det indre Kina. Det sydlige (1127-1279) omfatter perioden etter at det nordlige Song dynasti mistet kontrollen over det nordlige Kina. Hoffet flyttet til syd for Yangtze-floden og etablerte hovedstad i Lin’an (nu Hangzhou). Selv om Song hadde mistet kontrollen med området som kaldes den kinesiske sivilisasjons vugge, langs Den Gule Flod, var økonomien ikke i ruiner. Det sydlige Song hadde 60 prosent av Kinas befolkning og mesteparten av den produktive landbruksjorden. Det Sydlige Song hadde styrket flåten for å forsvare sine farvann og grenser. For å stå imot angriperne fra Jin og deretter mongolene, utviklet Song ca år 1000 en revolusjonerende ny militær teknologi, nemlig bruken av krutt til kanoner og skytevåpen.  Religion  I 1054 ble kirken ble splittet i den katolske og den ortodokse kirke.  1074 I den katolske kirke ble sølibat for prestene vedtatt.  Muslimene tok til seg en del nye og viktige nyvinninger fra andre kulturer, som produksjonen av papir fra Kina og desimal tallsystem fra India. Mye av denne kunnskapen og utviklingen kan bli knyttet til geografi. Selv før islams tilstedeværelse hadde byen Mekka fungert som et handelssenter i Arabia, og Muhammed vokste opp der. Med den nye tradisjonen, pilegrimsreisen til Mekka, ble byen i enda større grad et sentrum for utveksling av varer og ideer.  Dominansen som muslimske handelsmenn hadde over den afrikansk-arabiske og arabisk-asiatiske handelsrutene var enorm. Et viktig bidrag til rask spredning var arabernes våpen og aggressivitet. De som ikke ville konvertere til islam måtte enten betale en skatt eller dø. De fleste valgte å konvertere. Handelsmenn brakte sine varer og sin religiøse tro til Kina, India, sørøstlige Asia og vestlige Afrika. Dette bidro bl a til at det i dag er rundt 37 millioner kinesiske muslimer, hovedsakelig etniske tyrkiske uigurer.  1096-1099 1. korstog.  Den øst-romerske keiseren ba om hjelp mot angrep fra tyrkerne. Paven oppfordret i 1095 alle kristne til å marsjere mot tyrkerne. De som ble med ville få fullstendig avlat, dvs slippe å sone sine synder i skjærsilden. Flere hærer ble samlet, og gikk mot Jerusalem. De tok den hellige byen i 1099, og massakrerte den muslimske så vel som den jødiske befolkningen, uten hensyn til kjønn eller alder. Flere korsfarerstater ble etterhvert opprettet, med kongedømmet Jerusalem som det viktigste.  Krig i vikingetid og middelalder var brutal etter våre dagers normer. Korstogene var ikke noe unntak.  På den tiden var det ofte kamp person mot person. Kutt med øks, kniv og sverd kunne føre til det vi i dag forbinder med slakt. Blod, hjernemasse og innvoller, lukt fra blod og avføring sammen med kampskrik og stønn fra sårede preget kampplassene. Massevoldtekter var vanlig også den gangen. Det var ingen «kjære mor». |
| **1100-1200**  **Generasjon 24**  F: 1030-1200  D: 1080-1240  Knut 1. KONGE AV SVERIGE  Valdemar 1. Den store KONGE AV DANMARK  Sverre 1. Sverre Prest KONGE AV NORGE  Erling Skakke  *Lendmann*  Sigurd Jorsalfare KONGE AV NORGE  Inge 2. KONGE AV NORGE  **Generasjon 23**  F: 1080-1215  D: 1130-1260  Birger Brosa FOLKUNGA JARL  Valdemar 2. Seier KONGE AV DANMARK  Håkon 3. KONGE AV NORGE  Erling Alvsson AV TANDBERG  *Lendmann*  Håkon 4. den Gamle KONGE AV NORGE  Gregorius Andresen STOVREIM  *Ridder, sysselmann, lendmann*  **Generasjon 22**  F: 1140-1260  D: 1170-1280  Alv den eldre Erlingsson AV TANDBERG  *Lendmann*  Thorer Audunsson TINGHATT  *Sysselmann* | Konger  1103-1115 Olav 3. Magnussen  1103-1123 Øystein 1 Magnusen  1103-1130 Sigurd 1. Jorsalfare  1130-1135 Magnus 4. den blinde  1130-1136 Harald 4. Gille  1136-1139 Sigurd 1. Slembe  1136-1155 Sigurd 2. Munn  1136-1161 Inge Krokrygg  1142-1157 Øystein 2. Haraldsen  1157-1162 Håkon 2. Herdebrei  1163-1184 Magnus 5. Erlingsen  1177-1202 Sverre 1. Sigurdsen  1016-1030 Borg (Sarpsborg) var Norges hovedstad  1030-1217 Nidaros var Norges hovedstad med en mellomperiode 1111-1150-tallet da Sigurd Jorsalfare holdt til i Konghelle (til 1130).  1108-11 Sigurd Jorsalfares reise til Jerusalem  1066-1130 Denne perioden blir kalt tidlig middelalder.  Perioden var preget av intern fred og sterk økonomisk vekst. En styrket kirke og kongemakt og innføringen av et stabilt rettssystem var viktige årsaker. Men mangelen på et system for arveretten til kongedømmet førte til splittelse og til slutt, etter Sigurd Jorsalfares død i 1130, full borgerkrig.  1130-1240 I denne perioden var det borgerkriger der konflikten dreide seg om retten til å velge konge. Den gamle germanske tronfølgeordningen kombinerte arv og kåring. Det vil si at alle tronpretendenter som var ekte eller uekte etterkommere av Hårfagre, kunne kreve tronen. Dessuten måtte de hylles av folket på de ulike tingene rundt om i landet. Den gamle ordningen ble endret av biskop Øystein i kong Sverres regjeringstid; heretter skulle kun eldste ektefødte kongssønn ha rett til å arve riket.  Grovt sett kan borgerkrigstiden deles opp i tre faser:  Første fase er sporadisk strid mellom kongsemnene fra år 1130 til ca. 1160. Andre fase er omfattende kamper mellom kongsemnene fra 1160 til 1184. Tredje fase hvor birkebeinerne nedkjemper resten, 1184–1240.  Innbyrdesstriden var ødeleggende for freden og for rettsvesenet, og katastrofalt for folk flest. Krønikeskriveren Theodoricus Monachus i Nidaros sluttet å skrive sin saga om de gamle norske kongene ved Sigurd Jorsalfares død, på grunn av sin avsky for den tid som kom etter: Det er fullstendig uverdig å gi videre til etterslekten minnet om alle de forbrytelser, drap, falske eder, frendemord, krenkelser av hellige steder, gudsbespottelser, plyndringen ikke bare av prestene men hele folket, kvinnerov og andre udåder som da fant sted.  Religion  Det første nonneklosteret i Norge, Gimsøy kloster, ble opprettet før 1150 av lendmannen Dag Eilivsson, etter at han hadde vært med Sigurd Jorsalfare til Jerusalem og Konstantinopel i tiden 1108–1111. På veien overvintret følget på 6000 mann i England, og det antas at de her møtte engelsk klosterliv og ble kjent med det. Dag Eilivssons datter Baugeid ble senere abbedisse i klosteret.  Omkring 1070 lot kong Olav Kyrre bygge en større Kristkirke i Trondheim. Den var av stein og stod ferdig om lag i 1090. Olavsskrinet med Hellig-Olavs legeme stod på høyalteret i Kristkirken.  Olavs helgenstatus gjorde at pilegrimer flokket til Nidaros. Kongens grav ble en vekstfaktor for byen og gjorde den til sete for en biskop. I 1152/53 ble Nidaros erkebispesete. De to første erkebiskopene, Jon og Øystein, satte i gang et stort byggeprosjekt for å gjøre Kristkirken større. De nye delene ble bygd i romansk stil. Etter erkebiskop Øysteins reise til England i 1183, ble byggestilen lagt om til gotisk. Kirken sto antakelig ferdig omkring år 1300.  Erkebispedømmet Nidaros omfattet nåværende Norge, deler av nåværende Sverige, Island, Grønland, Orknøyene, Færøyene, Shetlandsøyene, Hebridene og Isle of Man.  Det var stor byggeaktivitet av kirker fra 950 og utover. Disse ble bygget flest i tre men også noen i stein. Steinkirkene var vanligvis hovedkirker, men det var unntak.  I middelalderen var det antakelig over 1000 stavkirker i Norge, men de fleste forsvant i perioden 1350–1650, trolig som følge av endrede behov etter Svartedauden og reformasjonen.  Ca 1130-1845 Olavskirken i Bamble ble bygget. Steinkirken, som i dag er en ruin, hadde en størrelse, utforming og utsmykking viser at det var en hovedkirke, men dokumentasjon mangler. | Ca 1100 På Island ble lovene skrevet ned etter vedtak i Alltinget.  1122 Wormskonkordatet, var en avtale mellom paven og den tysk-romerske keiseren. Konkordatet avsluttet den første perioden med strid mellom kongemakt og paven.  Keiseren fikk vetorett ved valg av biskoper. Dette kom særlig fram gjennom den såkalte investituren der biskopen fikk bisperingen og bispestaven av kongen og ikke av den som forrettet messen, normalt en annen biskop.  Bakgrunnen for at paven gikk med på dette konkordatet kan skyldes keiserens veldige makt på denne tiden, for innholdet var ganske ugunstig for kirken og rettslig tvilsomt. Om en verdslig leder i dag hadde krevet tilsvarende ville dette ha utløst en kirkelig ekskommunikasjon av alle involverte.  En klosterbevegelse oppstod i Egypt på 300-tallet, hvor det første klosteret ble grunnlagt av Pachomios, som skrev en regel for livet i klosteret. Klostervesenet spredte sig raskt i Romerriket, og de fleste klostre er en del av den romersk katolske kirke. I 535 gav Benedikt av Nursia de regler som skulle bli forbilde for hele det vesteuropeiske klostervesen. Grunnleggelsen av et kloster i Citeaux i Frankrike 1098 innebar en styrkelse av det europeiske klostervesenet. Under Bernhard av Clairvaux spredte cistercienserne seg raskt ut over Europa og nådde også Danmark og Sverige.  1135 etablerte benediktinerne Skovkloster. Ca 1100 ble Vreta kloster grunnlagt som et benediktinsk nonnekloster. Klosteret ble grunnlagt av kong Inge den eldre og dronning Helena på oppfordring av paven. Klosteret er det eldste kjente i Sverige.  1157 Valdemar 1. ble enekonge i Danmark.  Den europeiske maktkampen mellom paven og keiseren nådde Danmark i 1160, da de fleste biskoper støttet kongen, og erkebiskopen måtte dra i landflyktighet i Frankrike. Kronen og kirken kom til forsoning, og det ble markert ved at Valdemars far, Knud Lavard, ble opphøyd til helgen av paven. Samtidig ble Valdemars 7-årige sønn, Knut VI kronet og salvet som medkonge for å sikre arvefølgen. Dermed kan man si at det var Valdemar den store som innførte arvekongedømme i Danmark.  I Valdemars regjeringstid skjedde det store forandringer i det danske samfunnet. Leidangplikten ble avløst av en leidangskatt, og for at de skulle kunne huse kongen når han reiste rundt i landet, skulle bøndene nå betale en skatt til kongens ombudsmenn. Kongen fikk også flere inntekter i form av kongens overtagelse av ingenmannsland; det ingen eier, eier kongen. Valdemar tjente også godt på avgifter på det såkalte «Skånemarkedet» (sildemarkedet) i Skåne. | Østromerriket (det bysantinske rike) overlevde til sent i middelalderen. Perioden sammenfaller med de islamske erobringer, og den påfølgende islamske gullalder, fulgt av de mongolske invasjoner i Midtøsten og Sentral-Asia.  Det kinesiske rike hadde en rekke dynastier som etterfulgte hverandre, Sui, Tang, Liao, Yuan og Ming-dynastiene. Handelsrutene til og fra Midtøsten langs Indiahavet og Silkeveien gjennom Gobiørkenen førte til begrenset økonomisk og kulturell kontakt mellom de asiatiske og europeiske sivilisasjonene.  Mens middelalderen hersket i Europa, fortsatte sivilisasjonene i Amerika, inkaene, mayaene og aztekere å blomstre i oppgangstider før de senere gikk under på ulike tider.  1147-1149 2. korstog.  I påsken 1146 prekte Bernhard av Clairvaux for et nytt korstog etter at Edessa ble erobret av tyrkerne. I 1147 marsjerte franske og tyske hærer mot Lilleasia. De oppnådde lite. Korstoget ble avsluttet i 1149.  Den kurdiske hærfører Saladin kom etterhvert til makt i Egypt. Han hadde vært med på angrep på kongedømmet Jerusalem i 1171 og 1173, men trakk seg snart tilbake. Han ville beholde denne korsfarerstaten som en bufferstat mellom Egypt og Syria, inntil han hadde klart å etablere seg der også. I 1181 marsjerte han inn i Damaskus, og så lenge han konsentrerte seg om å befeste sin maktposisjon der, lot han Jerusalem stort sett i fred. Når det likevel kom til sammenstøt, gikk som regel Saladin av med seieren.  Muslimske handelskaravaner og pilegrimsruter mot Mekka og Medina ble stadig angrepet av korsfarere, og da en pilegrimskaravane ble plyndret i 1185, gikk Saladin til skarpere motangrep.  I 1187 erobret Saladin Jerusalem og knuste korsfarerhæren. Han erobret også Det sanne kors, som de kristne styrkene hadde bragt med seg på slagmarken. Han satte dermed punktum for et 88-årig kristent herredømme over den hellige stad.  1187-1192 3. korstog.  Paven oppfordret da til et nytt korstog, og samlet flere av de viktigste lederne i Europa: Richard 1. (Løvehjerte) av England, Filip 2. av Frankrike og Friedrich 1. Barbarossa av det tysk-romerske rike. Friedrich og sønnen hans døde, og Hertug Leopold 5. av Østerrike kommanderte derfor restene av den keiserlige hæren.  Sykdom og interne konflikter ødela samholdet mellom korsfarerne. Richard Løvehjerte sto igjen i kampen mot muslimene, og klarte å slå Saladins styrker på slagmarken. Han kunne med stor sannsynlighet ha fortsatt og klart å erobre Jerusalem, men han innså at han etterpå ikke ville ha klart å holde byen. I 1192 inngikk han derfor en våpenhvile med Saladin som skulle gjøre det mulig for kristne pilegrimer å besøke Jerusalem. Så vendte han hjemover. |
| **1200-1300**  **Generasjon 21**  F: 1140-1260  D: 1180-1340  Erling Unge Alvsen AV TANDBERG  *Lendmann*  Ivar de Olavsen SKEDJUHOV/ ROVA  *Sysselmann*  Magnus 6. Lagabøte KONGE AV NORGE  **Generasjon 20**  F: 1175-1280  D: 1220-1330  Håkon 5. Hålegg KONGE AV NORGE  Jon Raud Ivarsen SUDRHEIM  *Baron, riksråd*  Torer Biskopsson Håkonsen  *Baron, riksråd*  Pål Eiriksen SKIOR  *Riksråd, ridder, sysselmann*  Harald Stangarfylja Agmundsen BRATT  *Sysselmann*  Ølver Henningsen SMØR  *Ridder, sysselmann*  Segebod Johanssøn KRUMMEDIGE  *Godseier, væpner, emigrerte fra Tyskland til Danmark*  **Generasjon 19**  F: 1200-1320  D: 1260-1380  Hallkjell Ogmundsen KRØKEDANS  *Baron, lendmann, sysselmann*  Christiern Frellavsen FRILLE  *Adel, ridder* | Konger  1202-1204 Håkon 3. Sverresen  1204 Guttorm Sigurdsen  1204-1217 Inge 2. Bårdsen  1217-1263 Håkon 4. Håkonsen  1263-1280 Magnus 6. Lagabøte  1280-1299 Erik 2. Prestehater  1217-1314 Bjørgvin var hovedstad i Norge  1130-1350 Høymiddelalder  Periodens første del, borgerkrigstiden, frem til ca. 1240, var preget av politisk uro. Etter denne perioden hadde Norge roligere politiske forhold frem til svartedauden rundt år 1350, og perioden kalles ofte Norges storhetstid.  Snorre Sturlasson (1179-1241) var en islandsk høvding, forfatter og skald. Han er mest kjent som forfatter av Heimskringla, Snorres kongesagaer, et av Norges viktigste bokverk. Snorre medvirket også til at Island kom under den norske kongen i 1262  1262 De islandske bøndene aksepterer den norske kongen som overherre og gir kongen skatterett, men Island er ikke en del av norgesriket. Kongen styrer via sysselmann.  1274 Magnus lagabøtes lov.  Lovverket var det første som gjaldt for hele Norge og er et av de første eksemplene på omfattende nasjonal lovgivning fra en sentralmyndighet i Europa. Lovverket er grunnen til at kongen fikk tilnavnet Lagabøte, «den som forbedrer loven».  Selv om lovverket gjaldt for hele landet, besto det formelt av fire ulike lovbøker, ett for hver av de fire lagtingene (Gulating, Frostating, Eidsivating og Borgarting). Innholdet i de fire lovbøkene var imidlertid for det meste likt og bygde i hovedsak på de tidligere gjeldende lagtingslovene. Det ble i tillegg utarbeidet en egen bylov for byene.  Utarbeidelsen av en felles lov styrket de sentrale myndigheter og kongens makt. Dette førte til reaksjoner, særlig fra kirken. Erkebiskop Jon Raude i Nidaros motsatte seg at Kongen også skulle gripe inn på kirkens område og revidere den kirkelige lovgivningen. Det oppsto en langvarig tautrekking mellom kongen på den ene side og kirken på den andre siden, som endte med et forlik og et kompromiss i 1277. Erkebiskopen lyktes i å sikre kirken et betydelig skattefradrag og større juridiske privilegier.  Store deler av lovverket var gjeldende rett i over 400 år. Den ble revidert og oversatt til dansk i 1604 og fikk navnet Christian 4.s Norske Lov. I 1687 ble lovverket opphevet og erstattet av Christian 5.s Norske Lov.  Loven fastsatte bl a at skriftlige kontrakter skulle brukes ved giftermål og eiendomshandel.  Religion  Før 1130 var kirken fortsatt sterkt økonomisk avhengig av bøndene, og politisk av beskyttelse fra kongemakten, men den begynte etter hvert å bygge seg en egen økonomisk plattform. Penger og gods kom fra de mange sjelegaver, ofte i form av gårdparter og tienden. Sjelegavene var betaling for å forkorte oppholdet i skjærsilden, der syndene ble straffet, før de kunne komme inn i paradis. Kirkens voksende styrke åpnet muligheter for en sterkere kirkelig samfunnspolitisk innflytelse. | Ca 1200 Hansaforbundet ble dannet. Det kom til å prege handelen i Norden og var i stadig konflikt med de nordiske konger om handelsprivilegier.  Hansaforbundet var et handelslaug som i en periode dominerte handelen i det nordlige Europa. Deres innflytelse strakk seg fra Baltikum til Nordsjøområdet og med tilhørende innland fra senmiddelalderen og inn i tidlig moderne tid. Det har fått navn etter det tyske ordet hanse, som betyr gruppe eller (handels)selskap.  Forbundet ble etablert for å beskytte de økonomiske interessene og diplomatiske privilegiene i de deltakende byene og statene. Hansabyene hadde eget lovsystem og utstyrte egne hærer og militære flåter for gjensidig beskyttelse og hjelp. Til tross for dette var ikke organisasjonen noen statsdannelse, heller ikke kan den kalles en konføderasjon av bystater, da det var bare få av byene som deltok som hadde egen suverenitet og uavhengighet.  1215 Magna Charta i England  Magna Carta var en avtale som ble sluttet mellom kong John av England (Johan uten land), adelen og geistligheten i England. Den gav adel og prester fordeler blant annet i skattespørsmål, og tvang også kongen til å dele makten med de to øverste stendene. Slagordet «no taxation without representation» var essensielt, hvilket også gjorde seg gjeldende i den amerikanske frigjøringskampen. Magna Carta sees på som grunnlaget for Englands parlament, og som begynnelsen på konstitusjonelt styre.  Det viktigste i Magna Carta er bestemmelsen om at ingen frie menn skal arresteres, gjøres fredløs eller straffes på annen måte uten å bli dømt av sine likemenn i henhold til landets lover.  I løpet av denne perioden kom de europeiske statsmaktene til å dominere store deler av verden. En teori på hvorfor dette skjedde er at Europas geografi spilte en betydelig rolle for kontinentets suksess. Midtøsten, India og Kina er alle store landområder omringet av fjell og hav, men bortenfor disse ytre barrierene er det hovedsakelig flatt. I kontrast går det en rekke fjellkjeder gjennom Europa i flere strekninger: Pyreneene, Alpene, Appenninene, Karpatene, og andre fjell. Kontinentet er også oppdelt av flere hav. Dette ga Europa en viss grad av beskyttelse mot invasjoner fra Sentral-Asia. Før tidsalderen med skytevåpen var disse fiendtlige nomadene militært overlegen til jordbruksstatene i utkanten av Eurasia, og da disse hordene, som de ble kalt, klarte å trenge inn på slettene i nordlige India eller dalene i Kina, var de bortimot ustoppelige. Disse invasjonene var ofte tilintetgjørende. Islams gullalder ble avsluttet av mongolenes herjinger av Bagdad i 1258. India og Kina ble herjet av periodiske invasjoner, og Russland tilbrakte et par århundrer under undertrykkelsen av mongolene og tartarene som isolerte landet fra resten av Europa. Sentrale og vestlige Europa lå lengst unna hjertet av Sentral-Asia og var således mindre sårbare for disse truslene.  I 711 begynte muslimene erobringen av den Iberiske halvøya (Spania og Portugal), kalt al-Andalus av araberne. I løpet av fem år hadde de kontroll over hele området. I 718 begynte den langvarige kristne gjenerobringen som skulle fortsette helt til 1250 i Portugal og 1492 i Spania. Etter 1235 hadde muslimene bare kontroll over Granada, og i 1492 ble også Granada erobret av kristne.  Religion  På korsfarertiden var det en rekke massakrer på jødene, både i Det hellige land og i Europa. Dette skjedde først i Tyskland og Ungarn, og senere også i Frankrike og England. Mange jøder ble massakrert sammen med muslimene når byer ble inntatt. Under 1. korstog ble dessuten mer enn fem tusen jøder drept i Europa. Pavene forsøkte å motvirke dette blant annet med en rekke buller som tok sikte på å beskytte jøder. Paven understreket jødenes rett til å «nyte sin lovgitte frihet».  Bullene forbød under trussel om ekskommunikasjon de kristne blant annet å tvinge jøder til å konvertere, eller å skade dem, eller frata dem deres eiendom, eller forstyrre deres feiring av egne festdager, eller å krenke deres gravsteder.  Samtidig hadde også kirken selv innført bestemmelser som innskrenket jøders frihet. To av bestemmelsene fra Det fjerde laterankonsil i 1215 fastla at jøder og muslimer skulle kle seg slik at de kunne skjelnes fra kristne, at jøder ikke måtte gå utendørs under de fire siste dagene frem til Påskedag, og de måtte ikke gis offentlige embeter som gjorde dem til kristnes foresatte på noen måte. | Befolkning  1200 ca 450 mill  Ca 1200 Djengis Khan (-1227) samlet mongolene  Djengis Khan grunnla Det mongolske rike og han og hans ætt dominerte Asia og det østlige Europa i denne perioden. Fra Korea i øst til Kiev i vest unngikk ingen hans mongolske krigere. Selv Kina ble erobret.  I år 1271 forlot den 17-årige Marco Polo sin hjemby, Venezia, og innledet verdenshistoriens kanskje mest berømte reise til Kublai Khans hoff i Kina. Ved hjemkomsten ble hans reiseskildringer stemplet som rent tankespinn. Selv påsto Polo at han bare hadde fortalt halvparten.  Yuan-dynastiet er betegnelsen på den mongolske keiserslekt i Kina 1279-1368. Det var under dette dynastiet Marco Polo foretok sin reise til Kina, som han kalte Cathay, hvor han har gitt sin berømte skildring av landets indre forhold. Kublai Khan var en mongolsk militær leder og barnebarn av den legendariske Djengis Khan. Han var grunnlegger og keiser (1279–1294) av det kinesiske Yuan-dynastiet. Dette betød en gjenreisning av Kina som stormakt, og mongolherredømmet var i flere henseender en stabiliserende periode. Kublai Khan gjenopprettet orden og statsstyre, tok vidtgående hensyn til kinesisk kultur og utbredte landets makt til India. Samtidig viste mongolkeiserne en betydelig toleranse overfor fremmede religioner og besøkende.  I Sørøst-Asia falt kongedømmet Funan for et annet kongedømme, Chenla, som fikk makten over det som i dag er Kambodsja, Thailand og sørlige Vietnam. Chenlariket ble senere erstattet av Khmerriket. Hovedstaden Angkor i Khmerriket var den største byen i verden fram til den industrielle tidsalder og hadde over et tusen templer, det mest berømte er Angkor Wat. Paganriket vokste fram i den regionen som i dag er Burma. Det var i løpet av denne perioden at islam spredte seg til Indonesia.  Senere ble Europa og Asia herjet av pest, som tok livet av en tredel av Europas befolkning. Men trass i disse fryktelige katastrofene blomstret kontakten mellom de to verdensdelene. Europeerne besøkte Kina, og det ble åpnet nye handelsveier gjennom Asia.  I de delene av verden som var uberørt både av mongoler og Svartedauden, vokste det frem noen viktige kulturer. I Vest-Afrika ble den gullrike staten Mali rik på handel gjennom Sahara-ørkenen. På den andre siden av Atlanterhavet oppførte folk langs Mississippi i Nord-Amerika store plattformer som underlag for templer og hus. Sør for dem anla aztekerne i Mellom-Amerika byer som bredte seg i alle retninger. Chimuene utvidet sitt kystkongerike i Nord-Peru, mens inkaene i Andesfjellene styrket grepet om landområdene rundt fjellhovedstaden Cuzco.  Religion  Det var i alt 9 korstog der kristne ble mobilisert for å befri Jerusalem fra muslimene. Noen er nevnt tidligere. Dessuten noen eksempler:  1202-1204 4. korstog.  Paven oppfordret til dette korstoget i 1202. Hans tanke var å invadere Det hellige land via Egypt. Venetianerne tok kontroll over korstoget, og snudde det mot Konstantinopel, hvor de prøvde å sette en marionetthersker på tronen. Korstoget ga lite resultat.  1217-1221 5. korstog.  Det fjerde Laterankonsil formulerte en plan for gjenerobringen av Det hellige land. En korsfarerstyrke fra Ungarn, Østerrike og Bayern satte ut i 1217. De ble sittende fast da Nilen gikk over sine bredder, og måtte velge mellom overgivelse og den sikre død. De aller fleste overga seg.  1228-1229 6. korstog.  I 1228 satte den tyske keiser ut mot Syria. Han hadde før avreisen blitt ekskommunisert av paven. Han lyktes i 1229 med å inngå en fredsavtale som ga korsfarerne kontroll over Jerusalem, Nasaret og Betlehem i ti år. Som en følge av dette hevet paven ekskommunikasjonen. Dette var det første hovedkorstog som ble startet uten pavelig godkjenning.  1248-1254 7. korstog.  I 1244 stormet en styrke under egyptisk kontroll Jerusalem. Dette førte ikke til den samme entusiasme i Europa som Jerusalems fall i 1187 hadde gjort, men den franske kongen samlet en korsfarerstyrke som seilte mot Egypt i 1248. Korstoget slo raskt feil.  1270 8. korstog  Ludvig 9. organiserte et nytt korstog i 1270. Korstoget ble omdirigert til Tunis, hvor Ludvig oppholdt seg inntil han døde samme år. Beleiringen av Tunis ble oppgitt, og korstoget ble dermed avsluttet.  1271-72 9. korstog  Den framtidige Edvard 1. av England startet det siste av hovedkorstogene. Han oppnådde lite i Syria, og trakk seg tilbake etter å ha inngått en våpenhvile i 1272. Korsfarerstatene Antiokia, Tripoli og Akkos falt for muslimene i perioden 1268-91, og dermed forsvant den siste rest av korsfarerstatene.  1212 Barnekorstoget.  Barnekorstoget kan antagelig ikke defineres som et korstog. Folkelig entusiasme i Frankrike og Tyskland førte til at en stor mengde barn samlet seg for å ta tilbake Det hellige land. Ingen av barna nådde Det hellige land. De ble solgt som slaver eller sultet ihjel underveis.  Abbasidedynastiet  Dynastiet ble etablert av etterkommere av Muhammeds yngste onkel. I år 762 ble Bagdad hovedstad. Den kanskje mest kjente av dynastiets herskere var Harun al-Rashid, som nevnes i det kjente litterære verket Tusen og en natt.  Dynastiet blomstret i om lag 200 år. De ble imidlertid gradvis tvunget til å avgi kontroll til lokale emirer, som bare formelt anerkjente kalifatets overherredømme. Abbasidenes styre endte i 1258 da den mongolske fyrsten Hulagu Khan erobret og plyndret Bagdad.  Selv om de fortsatte å påberope seg autoritet i religiøse spørsmål så hadde dynastiets sekulære maktbase forsvunnet. Etterkommere er blant annet stammen al-Abbassi som i dag (2015) lever nordøst i Irak, i byen Tikrit.  Etter at abbasidene mistet all reell makt, ble utviklingen i de forskjellige delene av den muslimske verden i større og større grad styrt lokalt, og den muslimske verden ble mer og mer fragmentert. I århundrene som fulgte vokste det frem tre store imperier:   * Safavideimperiet i Persia. * Det osmanske riket i Midtøsten, Nord-Afrika, Anatolia, Balkan og Kaukasus. * Mogulriket på det Indiske subkontinent og i deler av Sentral-Asia. |
| **1300-1400**  **Generasjon 18**  F: 1240-1355  D: 1320-1430  Halvard Jonsen SMØR/KUSSE  *Kongelig skattmester, ridder, jordeier*  Torleiv Saksabjørnsen LINDHEIM  *Kongens håndgangne menn, bot for drap*  Jon Ragnvaldsen SMØR  *Riksråd, ridder*  Olav Stallare Olavsen/ Ragndidsen STEIN  *Kongens fremste mann*  Brynjulf Jonsen SUDRHEIM/ ROOS  *Riksråd*  **Generasjon 17**  F: 1270-1410  D: 1350-1480  Engelbrecht Staffansson  MÅNESTJERNE  *Riksråd*  Toralde Sigurdsson SMØRHATT/KANE  *Adel, norsk riksråd, ridder, deltok ved inngåelse av Kalmarunionen*  Henrik Knudsen GYLDENSTIERNE  *Adel, dansk riksråd, ridder* | Befolkning  1300 ca 300.000-450.000  Konger  1319-1355 Magnus 7. Eriksen  1355-1380 Håkon 6. Magnusen  1380-1387 Olav 4. Håkonsen  1387-1412 Margrete Valdemarsdatter dronning over Norge, Sverige og Danmark  Hun arvet Norge etter sin mann, Håkon 6., arvet Danmark etter sin far, Valdemar Atterdag, og ble valgt til dronning av Sverige.  1314-1356 Oslo var hovedstad i Norge.  1380-1814 Norge var under dansk herredømme.  1350-1536 Senmiddelalder  I senmiddelalderen kom Norge under dansk overherredømme gjennom Kalmarunionen. I løpet av perioden ble den politiske makten stadig mer sentralisert, og ved senmiddelalderens slutt på 1500-tallet var Norge i praksis blitt til en dansk provins.  I 1315 regnet det sammenhengende fra mai til september. Det førte til at kornet ikke rakk å bli modent.  De neste fire somrene var nesten like ille. Vintrene var kalde og mange døde av sult. Folk var nødt til å slakte trekkdyra og spise såkornet. Dette ga svekket motstandskraft.  Uårene fra 1315 varslet at verden var på vei inn i den lille istid. I mange land var befolkningen altfor stor i forhold til matproduksjonen. Hungersnøden førte til sterkt redusert motstandskraft mot sykdommer, noe som skulle bli skjebnesvangert da Svartedauden kom.  1349 Svartedauden og de etterfølgende epidemiene (1379, 1390, 1392, 1420, 1445 og i 1447-48) førte til sterk nedgang i befolkningen. Svartedauden alene halverte befolkningen (tallene er anslag).   * 1340 ca 450.000 personer * 1350 ca 200.000 personer * 1500 ca 150.000 personer   Begynnelsen på seinmiddelalderen i Norge er preget av store sosiale og økonomiske omveltninger på grunn av Svartedauden. Den store dødeligheten under svartedauden førte til at etterspørselen etter jord sank drastisk, og landskylda konge, kirke og adel kunne ta for jord sank også drastisk. Dette førte igjen til at man fikk sosial utjevning, der de som hadde dårligst kår fikk mye bedre kår, og de som hadde mest fikk mindre. Mange gårder ble avfolket og store områder ble ikke brukt til landbruk før flere hundre år senere.  1365 Første dokument på papir, men skinndokumenter fortsatt i bruk etter 1600.  Byggetradisjoner  I Middelalderen var tre, hovedsakelig furu, gran og eik, det vanligste byggemateriale i Norge. Lafte- og stavteknikk ble benyttet.  I første omgang var husene bygd i en etasje, men senere ble det vanlig å bygge i to og mer sjelden i tre etasjer.  Årestuer, dvs bygg med åpning i midt taket for å slippe ut røyk, hadde vært vanlig fra før vikingtiden. Noen var fortsatt i bruk frem mot midten av 1800-tallet. Nye hus ble etter hvert utstyrt med skorstein. Åpen peis var vanlig bl a til matlaging, men senere ble jernovnen tatt i bruk både til matlaging og oppvarming.  Borganlegg og kirker ble ofte bygget i stein, men f eks stavkirker var også vanlig.  I byene var det etter Gulatingloven minstekrav for å kunne kalles en gård:  • Sofa, dvs stue, der husbondsfolket bodde (spiste, laget mat, sov).  • Eldhuset, der grovere arbeid ble utført, som baking, slakting, klesvask foregikk. Her sov også arbeiderne/tjenerne.  • Buret, som var lagerrom for mat.  Her var også dyr, redskap og annet som hørte til en gård.  Hygiene  Folk gjorde normalt fra seg ute i naturen. De første utedoer er funnet tidlig i middelalderen. Det var en enkel konstruksjon med en stang i passende høyde festet i hver ende. Senere kom det et ofte flettet gjerde for å unngå spredning av avføringa. Når gropa var full ble stanga flyttet. Etter hvert kom det også noen enkle vegger og tak rundt.  Maten ble spist med kniv, skje og fingrene, og det var vanlig å vaske seg på hendene både før og etter måltidene, men uten såpe.  Husene var mørke og nedsotet før skorsteinens tid, og rengjøringen var begrenset til å sope sammen det verste.  Tannhygienen var dårlig, og tennene var ofte råtne.  Helse  Gjennomsnittlig levealder i middelalderen var under 30 år! Sykdommer som i dag enkelt kan behandles var den gangen dødelige, bl a kikhoste, meslinger, poliomyelitt, lungebetennelse, urinveisinfeksjon mm. Spedbarnsdødeligheten var også svært høy. | På starten av 1300-tallet ble Østersjøen en av Europas viktigste handelsårer. Hansaen, et handelsforbund mellom hovedsakelig tyske handelsbyer, åpnet for å inkludere store deler av Polen, Litauen og resten av området rundt det baltiske hav i den europeiske økonomi.  1337-1453 Hundreårskrigen mellom Frankrike og England  Hundreårskrigen er navnet historikere har gitt til en serie med konflikter mellom England og Frankrike. Den ble utkjempet hovedsakelig mellom monarkiene i de to nasjonene, og deres ulike allierte. Den var en kamp om kontrollen over den franske trone, etter at de franske kongene fra Huset Capet hadde dødd ut. Adelsslekten Valois kontrollerte Frankrike i kjølvannet av Capet, og krevde således den franske tronen. Det ble bestridt av Huset Plantagenet, som hadde styrt England siden 1154, og dessuten deler av Frankrike. De krevde den franske trone på grunnlag av ekteskapet mellom Edvard 2. av England og Isabella av Frankrike.  1397-1523 Kalmarunionen  Kalmarunionen var en personalunion mellom kongerikene i Danmark, Norge og Sverige som ble dannet i 1397 og oppløst i 1523. Unionen inkluderte også områder under svensk herredømme i Finland, de norske skattlandene Færøyene, Island og Grønland, og jarledømmene Orknøyene og Shetland. Unionen ble grunnlagt i et møte på Kalmar slott i 1397, hvor den norske, danske og svenske adelen var samlet for å være vitne til utferdigelsen og beseglingen av unionsbrevet og kroningen av Erik av Pommern som konge over de tre kongerikene.  Unionsbrevet som ble laget ved dette møtet er bevart, og det har gitt opphav til ulike historiske tolkninger om hvordan de tre kongerikene ble styrt. Erik av Pommern ble etterfulgt av Kristoffer av Bayern, men ved hans plutselige død i januar 1448 sto Kalmarunionen uten konge. Siden unionen var et valgmonarki, kunne Norge og Sverige velge en annen tronfølger enn Danmark, noe som førte til tronstrid i alle tre riker. Ikke før i 1457 ble Kalmarunionen igjen samlet under en konge, Christian 1. Christians styre var relativt kortvarig, og også hans etterfølgere, Hans og Christian 2. satt på alle tre tronene relativt kortvarig.  I Sverige åpnet det seg politiske muligheter for å trekke seg permanent ut av unionen, og i 1523 ble Gustav Vasa valgt til svensk konge. Under hans ledelse førte svenskene det som senere ble kalt den svenske frigjøringskrigen og vant sin uavhengighet, slik at Kalmarunionen ble effektivt oppløst. | Ming-dynastiet, 1368-1644, var det siste keiserdynastiet som hadde Han-kinesere som regenter. Det etterfulgte Yuan-dynastiet som hadde keisere av mongolsk opprinnelse, og det ble etterfulgt av Qing-dynastiet som hadde keisere av manchurisk opprinnelse. Hovedstaden ble flyttet fra Nanjing til Beijing, og ”Den Forbudte By” blev bygget. Dynastiet innledet en periode med fornyet oppblomstring av den kinesiske kultur.  Kunsthåndverket, særlig porselensfremstillingen, nådde et svært høyt kvalitetsnivå. Ming monokrom porselen ble berømt over hele verden, og ble forsøkt etterlignet bl a i Vietnam, Japan og Europa. Kinesiske kjøpmenn utforsket kysten omkring det Indiske Ocean, og det ble etablert handel med bl a India og Afrika. Man bygget opp en kolossal krigsflåte. De største firemastede skip veiede 1.500 ton. Hæren kom opp i en styrke på 1 million mann. Kina var på den tiden det mest utviklede samfunn på jorden.  1348-1450 Svartedauden  Senmiddelalderen var markert av en rekke vanskeligheter og katastrofer. Sult, pest og krig tynnet ut befolkningene i Vest-Europa. Svartedauden alene drepte rundt en tredjedel av befolkningen mellom 1347 og 1350. Mer i enkelte land som eksempelvis Norge, og mindre i andre land som Polen. Denne pesten var en av de dødeligste pandemier i menneskelig historie. Den begynte i Asia, sykdommen nådde Middelhavet og Vest-Europa i slutten av 1340-tallet, og drepte utallige millioner europeere i løpet av seks år, mellom en tredjedel og halvparten av befolkningen.  På 1300-tallet fikk man kompass med kompassrose; samtidig kom også noen primitive sjøkart i bruk. Av stor betydning ved overgangen til nyere tid ble portugisernes, spaniernes og italienernes geografiske oppdagelser. Da Jordens kuleform var brakt på det rene, fikk man ved G. Mercator bedre sjøkart og dessuten logg som visstnok kom i bruk på midten av 1500-tallet. |
| **1400-1500**  **Generasjon 16**  F: 1295-1440  D: 1390-1530  Solve Ormarsen HEM  *Lagrettemann, deltok i valget av konge i 1442*  Torer Ogmundsen LINDHEIM  *Prest*  Axel Pedersen BRAHE  *Dansk riksråd*  Henrik Jensen GYLDENLØVE  *Riksråd, ridder*  **Generasjon 15**  F: 1320-1510  D: 1440-1590  Tord Trondsen BENKESTOK  *Riksråd*  Halvard Gråtopp Torerson LINDHEIM  *Bonde, opprørsleder*  Erik Andersen KRUCKOW/FET  *Ridder, jordeier, riksråd*  Niels Henriksen GYLDENLØVE  *Adel, godseier, ridder, norsk riksråd* | Konger  1389-1442 Erik av Pommeren  1442-1448 Kristoffer av Bayern  1449-1450 Karl 1. Knutsen Bonde  1450-1581 Christian 1.  1483-1513 Hans  Ca 1450 Reisene til Grønland opphørte. Bosetningen der døde ut.  1468 Orknøyene og Shetland ble pantsatt til Skottland og ble aldri løst inn. Christian 1. hadde lånt store penger av Hanseatene for å finansiere kriger i Sverige og Schleswig-Holstein.  1500 Krig mot Ditmarsken i Nord-Tyskland førte til opprør mot kongen, ledet av bl a Knut «Tre Rosor» Alvsson i Norge.  Lov og rett i middelalderen avvek vesentlig fra dagens straffelov. Vanligvis var straffen for mord å bli dømt til døden selv, men innrømmet man (lyste på seg) sin skyld kunne man slippe unna med bøter. Man kunne også få absolusjon for et drap av biskopen om man bekjente det.  En drapsmann kunne få grid (amnesti) for godset sitt, om han var villig til å bøte til kongen og gi «mannebot» til offerets pårørende. Mange menn som hadde begått drap satt trygge på gårdene sine med kongelig landsvistbrev.  Bøter var mye brukt for å sone mord. For en slik forbrytelse kunne gjerne en hel gård være boten.  Slekten til forbryteren kunne tilby seg å bøte drapet eller hjelpe til å betale boten. Kunne den dømte eller hans frender ikke betale boten, måtte han arbeide seg fri.  Hadde noen begått mord og stukket av ville sysselmannen lyse ham fredløs. En fredløs ble nesten regnet for å være en død mann. Boet hans ble skiftet og konen holdt for enke. Skulle han oppnå og bli fri fra sin fredløshet, måtte han be om sin kone hos hennes frender på ny og holde bryllup en gang til.  Kvinnens dyd var beskyttet ved lov. Det ble regnet som særlig usømmelig om en mann lå med en annen manns hustru. Ved voldtekt var det en manns rett og skyldighet både etter Guds og menneskers lov å hevne sin hustrus ære. Det hadde selv trellene hatt rett til før i tiden.  En kvinneskjender som ble drept av kvinnens slektninger ble nesten regnet som selvmorder. En mann måtte betale store bøter til slektningene til en kvinne han gjorde gravid.  Straffemetodene i middelalderen var ofte annerledes enn dem vi ser i vår moderne tid. Kroppslig avstraffelse og bøter var mer vanlig enn å sette folk i fengsel. Fengsel ble mer brukt som et oppholdssted til dom var falt, men det var den krenkedes oppgave å sørge for vakthold og mat.  Straff kunne være lemlesting, hudstryking, brennemerking, drukning, bålbrenning, hengning, å bli gjort fredløs og bøter. Noen kunne også bli dømt til å foreta en pilegrimsreise. Da skriftet man sin synd for Gud isteden og slapp å gjøre skam på sine slektningers ære.  Straffen var ofte lik det man hadde gjort. For eksempel kunne en knivstikker bli dømt til å få sin egen kniv stukket gjennom hånden sin. Om han hadde stukket noen til døde, ble han selv ofte dømt til døden. En tyv kunne bli dømt til å få kuttet av seg den ene hånden. Den som hadde bitt en annen, kunne få slått fortennene sine ut på Tinget. Drap ble straffet med drap, eller med store bøter om drapsmannen var en holden mann.  Alle hadde plikt til å føre en drapsmann til sysselmannen, og der var bøter for den som ga mat eller husrom til en fredløs. En alvorlig forbrytelse var å bryte freden på gridstedene og i de store høytidene. Både Gulatingsloven og Landsloven hevdet eiendomsretten strengt. Landsloven nevner også personfornærmelser av forskjellig slag. Det er skjellsord, sladder, ærekrenkelser, nidviser, ørefik, steinhugg, slag med trekubbe, stikk og bitt.  Gjennom hele middelalderen hadde bonden plikt til å møte på Bygdetinget, dette førte derfor til at bøndene hadde en viss maktposisjon overfor riksmyndighetene. På bygdetingene ble de mindre sakene avgjort. De større sakene tok tinget seg av. På Tinget var det 12 lagrettemenn (dommere) som nøye undersøkte om det var formildende omstendigheter. | De utallige krigene stoppet ikke de nye statene fra og utforske og erobre store deler av verden, spesielt i Asia (Sibir) og det nylig oppdagede Amerika. På 1400-tallet førte Portugal an med sine geografiske utforskinger, fulgt av Spania tidlig på 1500-tallet. De var de første som opprettet kolonier i Sør-Amerika og handelsstasjoner langs Afrika og Asias kyster, men de ble raskt fulgt av Frankrike, England og Nederland.  1431 Jeanne d’Arc brent på bålet  Jeanne d’Arc (1412-1431) er en nasjonal heltinne i Frankrike og en helgen i den katolske kirke. Under hundreårskrigen ledet hun Frankrike i kamp mot England frem til hun til slutt ble tatt til fange og henrettet.  Hun ble født inn i en bondefamilie under hundreårskrigen mellom Frankrike og England. De nordlige delene av Frankrike var okkupert av engelskmennene. Frankrike hadde ikke hatt en kronet konge siden Charles 6. døde i 1422. Selv om han hadde etterlatt seg en arving var Frankrikes krone blitt gitt til spedbarnet kong Henry 6. av England isteden som avtalt i Troyes-traktaten. Dette fjernet dauphinen fra arverekkefølgen, men møtte motstand blant mange franske adelsmenn.  Jeanne hevdet at hun hørte stemmer som ba henne frigjøre Frankrike og sette dauphinen på tronen. 16 år gammel ba hun om å få slutte seg til dauphinens styrker. Hun ble nektet, men kom tilbake et år senere og fikk lov til å treffe dauphinen. Han lot henne først avhøre av kirkens autoriteter før han gikk med på hennes plan om å frigjøre Orléans som var under beleiring av engelskmennene.  Som 19-åring ble hun brent på bålet for hekseri og for å ha brukt mannsklær. Etter initiativ fra kongen beordret paven i 1452 en ny rettssak som førte til at dommen ble erklært ugyldig i 1456. Jeanne d’Arc ble kanonisert av paven i 1920.  1455-87 Rosekrigene i England  Rosekrigene er et navn på den periodevise borgerkrigstilstanden i England mellom 1455 og 1487. Kampen sto om Englands trone, og hovedmotstanderne var huset York og huset Lancaster. Begge slekter stammet fra huset Plantagenet, idet de kunne spore sine aner til Edvard 3. Navnet rosekrigene ble ikke brukt i samtiden. Det har sitt opphav i symbolene som ble brukt av partene, en hvit rose for York og en rød for Lancaster.  Krigene ble utkjempet av riddere og deres føydalhærer. Lancaster hadde det meste av sin støtte i nord og vest, mens York var sterke i sør og øst. På grunn av de store tapstallene blant adelen, var krigene en sentral faktor i svekkelsen av den føydale makten, noe som førte til at man under huset Tudor fikk et sterkt, sentralisert monarki.  1479 Universitetet i København etablert.  1492 Christopher Columbus oppdager Amerika på en ekspedisjon over Atlanterhavet nesten 500 år etter Leiv Eriksson (oktober 1000). Før denne oppdagelsen visste man ikke i Europa, hva som lå på den andre siden av det store hav. Han trodde først at det var India han var kommet til. Derfor oppkalte man de innfødte ”indianere”.  Renessansen  I tiden ca. 1300-1550 skjedde det et gjennombrudd for en ny og mer moderne kultur i Europa, kalt renessansen ”gjenfødelsen”. Man forkastet mye av den kultur som var nedarvet fra middelalderen, og mente at den gamle greske og romerske kultur nå ble gjenfødt. Renessansen vant særlig sterk gjenklang hos borgerskapet i byene i Italia og i Nordvest-Europa og førte til en mektig kunstnerisk og intellektuell utfoldelse.  Religion  I motsetning til Vest-Europa løste landene i Sentral-Europa, Det polsk-litauiske samvelde og Ungarn, den religiøse krisen ved å innføre religiøs toleranse. Sentral-Europa var allerede splittet mellom østlig og vestlig kristendom, splittelsen ble nå utvidet til å være mellom katolikker, protestanter, gresk-ortodokse og jøder. | Befolkning  1420 ca 375 mill  Boktrykkerkunsten  Gutenberg oppholdt sig i Mainz fra 1448. Han inngikk en kredittavtale med sin fetter og investerte pengene i et trykkeverksted.  Omkring 1450 var Gutenbergs eksperimenter så fremskredne at han begynte med sats og trykk av enkeltbladstrykk og bøker. De tidligste trykk som kan henføres til Gutenberg, kan oppdeles i to grupper. Til den første gruppe teller småtrykk som ordbøker, små grammatikkbøker, avlatsbrev og kalendere. Til den annen gruppe hører latinske bibler.  Han utviklet en metode for å støpe løse typer, og sette tekst med disse. Gutenberg støpte typene i en blylegering han selv utviklet (rent bly er for mykt), trykte med oljebasert trykkfarge, og fant opp en egen presse til denne prosessen. Den første masseproduserte boken som ble trykket i Gutenbergs trykkeri, var Bibelen på latin (ca. 1455).  Mot slutten av 1400-tallet finner europeerne sjøveien rundt Afrika til Asia, og de krysser Atlanterhavet til Amerika. Europeerne seiler på verdens beste skip, de har med seg verdens beste kanoner, og på kort tid vinner de sjøherredømme på alle verdens hav. Dermed står verden overfor et historisk vendepunkt: Fra nå av blir Europa den ledende verdensdel og skaffer seg stadig mer makt og innflytelse over utviklingen i alle de andre verdensdelene.  På 1300- og 1400-tallet fikk inkakulturen vekst og framgang i Sør-Amerika. Inkariket, med hovedstad i Cuzco i innlandet i dagens Peru og på 3400 meter over havet, var det største av alle førkolumbiske riker og strakte seg langs hele fjellryggen til Andesfjellene. Inkaene hadde en framgangsrik og avansert sivilisasjon, kjent for sitt utmerkede vegsystem og enestående bygg- og murarbeid. |
| **1500-1600**  **Generasjon 14**  F: 1400-1575  D: 1480-1630  Jon Nielsen SKAK TIL JOMFRULAND  *Adel, eide flere gårder, bot for overfall*  Bjørn Halvardsen KUSSE/ SKAKTAVL  *Lagmann, adel*  Ove Vinsentsen LUNGE  AV TIRSBÆK  *Riksråd i Danmark, avsatte Christian 2.*  **Generasjon 13**  F: 1450-1580  D: 1510-1640  Eiliv Ølversen RYK/ SKJERVEN  *Bonde, lagrettemann*  Halvard Torbjørnsen VRÅLSTAD  *Bonde, bot for drap*  Håkon Mogensen GYLDENAAR  *Sogneprest*  Mogens Trulsen HANDINGMANN  *Medlem av det norske riksråd*  Nils Eriksen KRAG  *Lagmann, Fogd*  Jørgen Pedersen MARSVIN  *Dansk riksråd* | Befolkning  1500 140.000-200.000  Konger  1513-1523 Christian 2.  1523-1533 Frederik 1.  1534-1559 Christian 3.  1559-1588 Frederik 2.  1588-1648 Christian 4.  1536-1814 København var hovedstad i Norge  I denne perioden var det liten utvikling i Norge. Landet ble styrt av representanter for kongen, og befolkningen bar ennå preg av svartedauden.  Religion  I 1536 ble reformasjonen gjennomført i Norge og Danmark. Kongen holdt den kirkelige lovgivning som sitt område, mens kirkens lærere (biskopene, prestene) skulle ta hånd om troens indre saker. De fyrster som regjerte i områder hvor reformasjonen slo rot, ble betraktet som kirkens fremste leke medlemmer, satt til å vise ”omsorg for religionen”. Biskoper, proster og prester var embetsmenn utnevnt av kongen.  Lekfolk, det vil si kongen, hans rådgivere og hans representanter, overtok noen av de roller som før hadde vært ivaretatt av kirkelige embetsmenn - fra prest til pave. Lekfolk i sin alminnelighet hadde imidlertid liten innflytelse i kirkelige saker.  I 1537 ble alt kirkegods, dvs ca halvparten av all jord, ble overført til kronen. Store deler av dette krongodset ble siden solgt til borgere og embetsmenn da staten trengte penger på 1600-tallet.  1550-1650 Heksebrenning  De store hekseprosessene i Europa foregikk fra om lag 1420 til rundt 1750. Hekseprosessene betyr rettslig forfølgelse av mennesker som hadde begått trolldomskriminalitet i en eller annen form. Denne typen menneskeforfølgelse rammet ofte kvinner og var på sitt mest intense i perioden 1560 til 1630. I Norge kan vi dokumentere at 307 mennesker ble henrettet for hekseri fra 1570-årene til 1695. Av disse var 50 menn. Bruken av dødsstraff avtok gradvis etter «toppåret» 1663. | Befolkning  Europa  Ca 84 mill  Nord-Amerika  Ca 3 mill  1500-1800 Tidlig moderne tid er en betegnelse som historikere benytter for å referere til epoken i Vest-Europa og de første europeiske kolonier som strakte seg over århundrene mellom middelalderen og den industrielle revolusjon.  Tidlig moderne tid er karakterisert av vitenskapens framvekst og betydning, og stadig økende vekst og framgang i teknologiske nyvinninger, sekularisert sivil politikk, og nasjonalstatens oppbygging og monarkiets stadig minskede betydning. Kapitalistiske økonomier begynte sin framvekst, i begynnelsen i nordlige italienske republikker som Genova. I tidlig moderne tid ble det nedgang og til sist opphevelse av føydalismen i det meste av Europa (unntatt i østlige Europa som Russland), det samme med livegenskap og den katolske kirkes makt over de fleste delene av samfunnet. Perioden omfatter også den protestantiske reformasjonen, tredveårskrigen, oppdagelsestiden, den europeiske kolonisering av Amerika og slutten på de europeiske hekseprosessene.  1492-1620 Europeiske skip, særlig fra Spania, Storbritannia og Frankrike, blir sendt over Atlanterhavet på oppdagelsesreiser.  Tusenvis av europeere reiser til USA og etablerer seg i kolonier.  De begynner å dyrke bl.a. tobakk, bomull og mais, som blir solgt i hele verden.  Kyststatene langs Atlanterhavet, Portugal, Spania, England, Frankrike og Nederland, særlig de portugisiske og spanske rikene var de dominerende erobrere. Den iberiske union (1580–1640) var det første globale rike hvor «solen aldri gikk ned».  Opplysningstiden førte fram til den vitenskapelige revolusjon, men også til den franske revolusjon med alle dens sosiale endringer bl a kullkasting av gamle privilegier tilhørende kirken, adelen og monarkiet, hvilket igjen ble drivkraften for romantikken og den gryende nasjonalfølelsen på 1800-tallet.  Religion  1483-1546 Martin Luther og reformasjonen. Martin Luther reagerte sterkt på avlatshandelen, og dette bidro til reformasjonen. Etter ca. 1550 har avlatshandel vært forbudt i den romersk-katolske kirken.  Henry 8. av England (1491-1547) var også en stor bidragsyter til å redusere pavens innflytelse. Da han ikke fikk mannlige arvinger skilte han seg fra eller fikk henrettet flere av sine 6 koner. Han forsøkte først å få dispensasjon til skilsmisse fra sin første kone, uten hell. Han brøt da med Paven og tok i 1534 kontroll over den engelske kirken og kirkens eiendeler.  Dagens Engelske kirke er en arv fra denne tiden. Kirkens overhode er den britiske monarken, mens erkebiskopen av Canterbury er den geistlige lederen.  Den engelske kirke anser seg for å være reformert idet den er påvirket av reformasjonens prinsipper og ikke anerkjenner pavelig autoritet, samt katolsk fordi den regner seg som en videreføring av den tidlige apostoliske kirken. | Befolkning  1500 ca 458 mill  Mogulriket eller Mughalriket var et islamsk og tyrkisk rike som strakte seg over store deler av Det indiske subkontinent fra 1526 til 1857. Babur var den første herskeren, kalt mughalkeiser eller stormogul. Han kom fra nord, og erobret de nordvestlige områdene. Etterfølgerne hans, blant andre Akbar den store, utvidet senere riket til nesten hele den indiske halvøya. Den siste stormogulen, Bahadur Shah Zafar, ble avsatt av britene som følge av et mislykket opprør i 1857.  Det osmanske rike var et keiserrike sentrert rundt det østlige Middelhavet fra 1299 til 1923. På høyden av sin makt omkring 1600-tallet omfattet det Anatolia, Midtøsten, deler av Nord-Afrika, store deler av Sørøst-Europa og Kaukasus. Veldig mye av områdene som var underlagt riket, var under indirekte kontroll av en sentralregjering. Det hadde sitt hovedsete i dagens Tyrkia og ekspanderte både mot vest og øst under sin 600 år lange historie.  Det osmanske riket ble etablert av Osman 1. og en klan bestående av oghuz-tyrkere. I 1453 erobret sultan Mehmet 2. Konstantinopel, det moderne Istanbul, fra Det bysantinske riket og gjorde det til sin hovedstad.  I det 16. og 17. århundre var riket en av verdens mest innflytelsesrike og mektige politiske enheter, som konstant truet europeiske stormakter med sine stadige fremstøt på Balkan og i de sørlige deler av Polen-Litauen. Riket ble også sentrum i den islamske verden etter erobringen av Konstantinopel, og særlig etter at sultanen overtok verdigheten som kalif i 1517. På sitt største kontrollerte riket steder som Aleksander den stores gravsted, Homers Olympos og Nilen.  Under første verdenskrig nedkjempet de allierte, sammen med arabiske opprørere, osmanene i Midtøsten. Mot slutten av krigen falt Det osmanske rike sammen, og store stykker av det ble fordelt mellom de allierte maktene. I årene som fulgte, ble mange nye stater opprettet, deriblant republikken Tyrkia.  1519-21 Magellans jordomseiling.  Ferdinand Magellan (1480-1521) var en portugisisk oppdager som seilte for Spania. Han var den første som seilte fra Europa til Asia i vestlig retning. Han var den første europeiske sjøfarer som nådde Stillehavet og det var han som gav havet navn.  Denne perioden så en nedgang i mange av de afrikanske sivilisasjonene og en framgang hos mange andre. I Etiopia ble keiseren en gallionsfigur og landet ble styrt av krigsherrer, men kom tilbake igjen under keiser Tewodros 2. Swahilikysten fikk en nedgang etter at portugisere og de arabiske omanifolket tok kontroll. Songhairiket falt for en marokkansk invasjon med skytevåpen i 1591. Kongedømmet Zimbabwe ble delt i mindre kongedømmer som Mutapa og Butua. Andre sivilisasjoner i Afrika vokste fram på denne tiden; Oyoriket i dagens Nigeria fikk sin gullalder, det samme fikk kongedømmet Benin. Ashantiriket i Vest-Afrika vokste fram til en viss betydning i hva som er dagens stat Ghana i 1670. Kongoriket hadde også en blomstringstid i denne epoken. Europeisk utnyttelse av Afrika nådde samtidig sitt høydepunkt mot slutten av perioden.  Etter at Columbus 1492 hadde gjenoppdaget Amerika, og sjøveien til India var funnet, tok verdenstrafikken raskt fart. Det ble opprettet faste forbindelser mellom de andre verdensdelene og Europa. I løpet av hundre år var verdensflåten vokst kolossalt; omkring 1650 eide Nederland alene ca. 1500 handels- og fiskefartøyer, hvorav mange meget store, i fart på India. Nederland stod den gang langt over England, som først senere utviklet sin store sjømakt. På begynnelsen av 1500-tallet (under Henrik 8) ble det vedtatt lover med sikte på å hjelpe frem Englands handel ved skipsfartens hjelp. Under Elizabeth ble det opprettet losvesen, bygd fyr og utdannet navigatører. |
| **1600-1700**  **Generasjon 12**  F: 1490-1600  D: 1550-1690  Mattis Eilifsson SKJERVEN  *Lensmann*  Dyre Tjøstelsen MEEN  *Storbonde, trelasthandler, kirkeverge*  Jørgen Torvildsen LJØSTAD/ VRÅLSTAD  *Bonde, lagrettemann, valgte utsendinger til kongehylling 1591*  Halvor Stiansen LØDDESØL  *Lagrettemann*  Mathias Henningsen BUDDE  *Adelsmann fra Pommeren, dansk diplomat*  Axel Henriksson URUP  *Lensherre på Sem hovedgård*  **Generasjon 11**  F: 1520-1630  D: 1570-1710  Simen Dyresen MEEN  *Bonde, trelasthandler*  Eilev Glørsen EVJU/ SOLBERG  *Bonde, Telemarks største jordeier. To bøter for slagsmål med øks og kniv.*  Halvor Fanden Tordsen FANE  *Treskjærer*  Torbjørn Torbjørnsen SKAKTAVL  *Godseier og lagmann*  **Generasjon 10**  F: 1560-1690  D: 1620-1760  Arild Christian STORM  *Løytnant, begravet under gulvet i Østre Porsgrunn kirke.*  Rasmus Olsen LINNA  *Lensmann, lagrettemann og bonde. Bøtelagt for slagsmål.*  Tyke Jensen FINNEID  *Sogneprest, brukte som student navnet «Ticho Johannis Hollini Noruegianus»*  Åsulf Eilevsson SOLBERG/ HENNESEID  *Lensmann, bonde og kirkeverge, bøter for 2 leiermål og drap!*  Enevold Torbjørnsen SKAKTAVL  *Løytnant og bonde* | Befolkning  1665 ca 440.000  Konger  1648-1670 Frederik 3.  1670-1699 Christian 5.  Kristiania, Kristiansand, Konsberg, Røros ble viktige byer. Byene er anlagt etter renessansetidens idealer, hvor gatene ligger vinkelrett mot hverandre.  1645 Freden i Brömsebro resulterte i at Härjedalen og Jämtland ble overgitt til Sverige.  1658 Freden i Roskilde resulterte i at Bohuslän og Trondhjem ble overgitt til Sverige. Trondhjem ble i 1660 ført tilbake til Norge.  1660 Eneveldet ble innført i Norge og Danmark.  Frederik III 1609-1670 tilhørte huset Oldenburg. Han huskes spesielt for at han var den monarken som innførte eneveldet ved et statskupp i 1660, senere bekreftet og formalisert gjennom Enevoldsarveregjeringsakten og Kongeloven. Frederik var nest eldste sønn av Christian 4.. Da kongens eldste sønn døde i 1647, ble Frederik valgt som den nye tronfølgeren og overtok derfor tronen etter sin far da han døde i 1648. I forbindelse med kroningen samme år måtte han underskrive den hittil strengeste håndfestning, noe som øket Riksrådets makt betydelig. På et stendermøte i 1660 utnyttet Frederik uenigheten mellom adelen på den ene siden og borgere og geistlige på den andre siden, samt folkelig popularitet til å oppnå arverett, få annullert håndfestningen, og innføre enevelde. Stenderrepresentantene avla ed til den nykårede arvekongen foran Københavns slott. Peder Schumacher – senere adlet som Griffenfeld – utarbeidet Kongeloven, verdens eneste nedskrevne enevoldsgrunnlov, som fastslo kongens uinnskrenkede makt. I den omtales kongen som «det ypperste og Højeste Hoved her på Jorden over alle menneskelige Love». Frederik 3. skrev under Kongeloven i 1665.  1687 Christian 5.’s Norske lov vedtatt.  Christian 4.s Norske Lov var et sett med lover som Christian 4. lot gjelde for Norge fra 1604. Loven er i hovedsak en oversettelse til dansk av Magnus Lagabøtes landslov fra 1274. Landsloven kan igjen føres tilbake til Gulatingsloven. Loven var gjeldende rett i Norge i 80 år, men Christian 5.s Norske Lov fra 1687–88 videreførte mye av de samme lovene.  Kommunikasjon  1647 Postgangen Christiania-Stavanger (Vestlandsruten) med bipost til Kongsberg hørte med til de rutene som ble etablert fra starten i 1647, men opprinnelig bare tenkt til Skien. Allerede i startåret ble ruten forlenget til Christiansand som var grunnlagt i 1641. I 1652 ble Stavanger postkontor etablert. Det var stattholder i Norge, Hannibal Sehested, kongens svigersønn, som gjennomførte etableringen.  Noen eksempler på praktiske utfordringer med postgangen: Fra Larvik fantes ikke landevei til Skien. Derfor hadde Postverket i de første årtiene et komplisert rutemønster i dette området. Vei mellom Larvik og Helgeroa, sjøvei mellom Helgeroa og Brevik og ridevei mellom Brevik og Skien. Fra Skien ble posten sendt videre til Christiansand via Solum og Drangedal. Postkontoret i Skien ble etablert i 1647, derimot kom postkontoret i Brevik først med på ruten i 1689. Vestlandsruten ble da lagt om, og Skien ble bipostrute til Brevik. Derfra ble posten sendt over sundet til Stathelle.  En del originale partier av Vestlandske hovedvei er bevart og merket som sykkel- eller turvandringsveier.  Handel  Handelsruter ble bygget ut av engelske kjøpmenn i høymiddelalderen og deretter av tyske hansamenn i senmiddelalderen. Alt skulle komme til nytte utover 15- og 1600-tallet da Norges union med Danmark skulle trekke landet tettere inn i europeisk handel og politikk, på både godt og vondt.  Tømmereksport hadde nordmenn drevet med i århundrer før 1500-tallet uten at det hadde blitt en spesielt stor inntektskilde. Flere og større skip på havene og en voksende befolkning på kontinentet gjorde alt for store innhugg i de vest-europeiske skogene. Samtidig bredte kunnskaper og erfaringer om oppgangssagen seg. Den skar tømmeret raskt og ved hjelp av vannkraft. Bønder kunne starte sine egne sager og lage ferdig plank. Sagen var billig og investeringene som trengtes var nedbetalt etter et par hundre planker.  Nederlenderne var på den tiden en voksende sjøfartsnasjon og trengte tømmer til å bygge skip med. Nordmennene trengte korn som kunne kjøpes i Baltikum. Innen år 1600 var det bygget over 2000 oppgangssager i Norge. Norske kjøpmenn utrustet stadig flere skip for selv å delta i handelen. De fleste oppgangssagene ble satt opp i nærheten av havner. Kongen og hans lensmenn var minst like ivrige som bøndene. Norge var ved begynnelsen av 1600-tallet blitt Europas største trelasteksportør, en stilling man beholdt frem til 1800-tallet. Men rundt 1700 ble det klart at de kystnære skogene i Sør-Norge var i ferd med å ryddes for skog slik den europeiske hadde blitt det. Kongen fant det derfor nødvendig å gjøre forsøk på begrense antallet sager for å forhindre den verste avskogingen. Trelastnæringen flyttet lenger innover i landet, særlig langs de store elvene på Østlandet som i seg selv var gode transportårer for tømmeret.  Særlig trelasthandelen med Nederland og England krevde store og kostbare skip, og skipsfart har alltid vært en risikabel næring. For å spre risikoen og dele utgiftene ble det vanlig at flere handelsmenn gikk sammen om å bygge og drive skip gjennom partsrederier. Krigene mellom stormaktene i Europa, særlig mellom Nederland og England, førte til et økende behov for nøytrale fraktskip, noe som norske redere visste å utnytte. Særlig var innføringen av den engelske Navigasjonsakten i 1651 viktig for Norge. Navigasjonsakten sa at kun engelske skip eller skip som stammet fra opphavslandet til varene de fraktet, fikk frakte godset sitt til England. Dette var ment å demme opp for Nederlands store og voksende handelsflåte som man fryktet skulle utkonkurrere engelsk skipsfrakt. Norskeide skip kunne nå ta over mye av frakten med norsk tømmer til England fra nederlenderne.  Gruvedrift  Kristian 3. sendte i 1535 tyske eksperter for å lete etter metaller på eiendommene han hadde overtatt fra kirken i Norge, og de gjorde funn av både jern, kobber og sølv i Telemark. Dette var startskuddet for den første kommersielle bergverksdriften i Norge. Kongen ønsket utvinning av metallene så fort som mulig og gikk derfor sammen med lokale lensmenn og borgere i andelslag som iverksatte gruvedriften. Forekomstene man hadde funnet var små og stort sett ble det tap. Det var mer å hente i trelasthandelen og med unntak av spredt jernutvinning ble det meste lagt ned etter bare noen tiår.  I 1601 sendte kong Kristian 4. nok en gang tyske eksperter til Norge for å søke etter utvinnbare metaller. Særlig var det jern til våpenproduksjonen i Danmark de søkte. Fra Telemark til Oslo fant de både bly, kobber og jern og mange steder ble det satt i gang nye bergverk. Det meste viste seg å være dyrt å drive og ble nok en gang lagt ned etter noen år, men i 1623 ble det funnet større mengder sølv på Sandsvær i Buskerud. Gruven trakk til seg både arbeidskraft og fagkunnskaper fra utlandet og en ny by, Kongsberg, ble bygget. Bøndene fikk nok å gjøre med å sikre trekull til gruvevirksomheten og matvarer og artikler for den stadig voksende bybefolkningen. Sølvverket ble etterhvert landets største arbeidsplass og i 1770 jobbet det 4.200 mann til enhver tid med gruvevirksomhet og foredling i Kongsberg. Deretter falt produktiviteten frem til gruvene ble lagt ned i 1805.  Andre småsamfunn vokste opp rundt gruver på Østlandet. Røros ble bygget opp rundt landets største kobberverk, mens man i et belte fra Arendal til Eidsvoll bygget egne ovner rundt jerngruvene for å foredle jernmalmen til ferdig jern. Det ble i 1730 opprettet et eget jernmonopol i Danmark-Norge. Det betød at så lenge prisen holdt seg på et akseptabelt nivå, måtte alt jern importert til Danmark være fra Norge. Omtrent halvparten av alt jern som ble produsert i Norge ble da også eksportert til Danmark.  Landbruk  Fram til 1700-tallet var de aller fleste norske bønder avhengige av å leie jord av adelsmenn, storbønder eller kirken (før reformasjonen) og kongen (etter reformasjonen). Rundt 1500 var det bare rundt 20 prosent av norske bønder som eide sin egen jord. Selveiere betalte en årlig landskyld, altså en skatt for å drive gården, men denne var ikke spesielt hard i Norge. Landskylda var fastsatt etter gårdens størrelse og kornproduksjon.  Når en leilending overtok en ny gård eller eiendom måtte han betale det som ble kalt en førstebygsel til gårdeieren. Deretter betalte han en ny bygsel hvert tredje år. I tillegg var det vanlig med noen få dagers pliktarbeid på storbondens eller godseierens jord, spesielt under de store onnene. Det var sjelden snakk om mange dagers arbeid, mange hadde bare en eller to dagers arbeid utenom sin egen jord.  Befolkningsveksten la utover 1600-tallet igjen press på den dyrkbare jorda og selv om mange bønder ble selveiere etterhvert, oppstod også en helt ny og egen klasse av bønder, kalt husmenn.  Byene vokste, både i antall og størrelse, men på begynnelsen av 1800-tallet var Norge fortsatt et utpreget bondesamfunn hvor 9 av 10 bodde på bygda.  Religion  Like før 1700 ble kirkebøkene innført. Alle kirkelige handlinger skulle dokumenteres, dvs dåp, vigsel og død. Moren var «uren» etter fødsel, og hennes «introduksjon» skulle dokumenteres.  Ved dåpen skulle det tydelig fremgå om barnet var ekte eller uekte, dvs født i eller utenfor ekteskap. Når barnet var ekte, sto faren nevnt, men i de tidligste kirkebøkene ble moren ikke nevnt. Når barnet var uekte ble moren nevnt. Faren ble som regel oppgitt, men av og til skrevet svært utydelig og kanskje med en strategisk plassert blekkflekk. Man kan jo tenke seg at ikke alt hadde gått rett for seg, og at presten var med på notene for å beskytte storbonden eller embetsmannen. Uekte barn hadde gjerne denne merkelappen resten av livet. | Befolkning  Europa  Ca 111 mill  Nord-Amerika  Ca 3 mill  1611-13 Kalmarkrigen  Sveriges forsøkte å bryte Danmarks monopol på handelen med Russland og det var uenighet om Finnmark.  Siden Sveriges uttreden av Kalmarunionen i 1523, hadde landet bare hatt adgang til Nordsjøen via munningen av Göta älv ved Svenske Älvsborg festning. Grensen mellom Danmark, Norge og Sverige gikk her. Sverige hadde derfor bruk for adgang til havet via det nordlige Norge.  Sverige og Russland hadde ligget i krig siden 1590, og ved freden i 1595 ble landene enige om at Sverige skulle ha adgang til havet mellom Tysfjorden og Varangerfjorden, selv om området var en del av Danmark-Norge. Christian 4. avviste de svenske kravene og forbød samene i området å betale skatt til de svenske fogder.  En annen konflikt som bidro til Kalmarkrigen, var handelen i Østersjøen. Ved byggingen av Älvsborg, mistet den danske kongen store tollinntekter ved at handelen gikk utenom Øresund.  Det eneste store slaget ble utkjempet i 1611 og den svenske hæren ble beseiret ved Kalmar. I 1612 kom Älvsborg i dansk besittelse. I 1613 underskrev Danmark og Sverige en fredsavtale. Resultatet av krigen ble at svenskene måtte betale en stor krigsskadeerstatning til Danmark-Norge. Til gjengjeld slapp de å betale Øresundstoll. Krigens mest varige politiske konsekvens var at Nord-Norge ble anerkjent som den dansk-norske konges arveland, noe som inntil da hadde vært bestridt av den svenske kongemakten.  1618-48 Tredveårskrigen  Krigen var en serie militære konflikter utkjempet mellom Europas stater på de tysktalende småstatenes jord. Konflikten var en fortsettelse av tidligere kriger, og kom snart til å bli etterfulgt av nye konflikter mellom de samme aktørene.  Krigen var tilsynelatende en religionskrig mellom protestantiske og katolske land, men kan bedre forstås som et oppgjør mellom en allianse dominert av Habsburg-keiseren og den franske kongemakten.  Krigen, epidemier og hungersnød førte til at befolkningen i store deler av de tysktalende smårikene nærmest ble halvert. Den franske kongemaktens villighet til å alliere seg med enhver hær – uansett religion – som var villig til å plyndre og ødelegge rivalene i øst, førte til at tysklandene forble splittet i ca. 1500 små land i 222 år etter krigen. Fredsslutningen i Westfalen kom til å danne grunnlaget for statssystemet i Europa frem til Napoleonskrigene.  1675-79 Den skånske krig  I 1675 gikk svenskene inn i Brandenburg, men tapte slaget ved Fehrbellin. Danskene gikk til angrep på Schleswig-Holstein og inntok Pommern. Med støtte fra Nederland fikk danskene herredømmet over Østersjøen, etter slaget ved Öland i 1676. Året etter vant danskene et nytt sjøslag, slaget ved Køge bukt.  Ulrik Fredrik Gyldenløve ledet en norsk hær inn i Bohuslän, og okkuperte store deler av området. Denne delen av krigen har blitt kjent som Gyldenløvefeiden. Nordmennene gjorde også utfall mot Jämtland og Härjedalen. I 1676 gikk danskene inn i Skåne, og etter et halvt år okkuperte de nesten hele området. I slaget ved Lund tapte danskene, og 8.000 soldater mistet livet. Svenskene rykket inn i Skåne igjen.  Selv om Danmark-Norge vant krigen, måtte de under fredsoppgjøret i Lund i 1679 levere tilbake områdene som ble besatt. Sveriges allierte, Frankrike, dikterte vilkårene, og Danmark-Norge fikk bare en symbolsk erstatning.  1642-51 Den engelske revolusjon  Den engelske borgerkrigen er et samlebegrep for en serie væpnede konflikter som fant sted i England mellom 1642 og 1651. Partene i konflikten var parlamentarianerne og rojalistene, og ble vunnet av parlamentarianerne.  Konfliktene var forbundet med en annen serie konflikter fra 1639 til 1651 i England, Skottland og Irland, som på den tiden var styrt av samme monark, men ellers hadde helt forskjellige politiske strukturer.  Krigene førte til rettssaken mot og henrettelsen av Charles 1. Hans sønn, Charles 2. ble tvunget i eksil. Monarkiet ble erstattet av Det engelske samveldet 1649–1653, og deretter Protektoratet, Oliver Cromwells diktatur, 1653–1659. Den engelske kirke mistet sitt religiøse monopol, og det ble opprettet et nytt, protestantisk aristokrati i Irland.  Det er antatt at omkring 10 % av de tre landenes befolkning omkom i løpet av krigene. De fleste var ofre for epidemier, som særlig ble spredd av soldater og som ble forsterket av underernæring. Irland var spesielt hardt rammet, med omkring 30 % av befolkningen død eller i eksil.  Den ærerike revolusjon refererer til avsettelsen av den katolske kong James 2. og innsettelsen av protestanten William 3. og i 1688.  William av Oranien-Nassau, nederlandsk stattholder, invaderte England med en nederlandsk flåte og hær. Den regjerende monarken, James 2., ble avsatt og måtte flykte fra landet. William tok tronen sammen med sin hustru Mary av England (datter av den avsatte James 2.). Han regjerte sammen med Maria fram til hennes død i 1694. Fra da av var han enehersker.  Declaration of Rights er en erklæring som i 1689 ble vedtatt av det engelske parlamentet. Parlamentet var kalt sammen for å fastlegge vilkårene for overdragelsen av den engelske trone til William av Oranien. Erklæringen fastslår det engelske folks politiske rettigheter og danner grunnlaget for den konstitusjonelle utvikling i England i nyere tid. Den forbyr bl.a. kongen å suspendere lover eller dispensere fra dem, å oppkreve skatt eller holde en stående hær i fredstid uten samtykke fra parlamentet. Den sikrer borgernes petisjonsrett, frie valg og talefrihet i parlamentet. Ved kongelig sanksjon ble den til Bill of Rights.  På 1600-tallet begynner Europa å dominere verden, og det har vedvart frem til vårt århundre. På jakt etter gull, krydder og andre ettertraktede varer oppretter portugisiske, spanske, nederlandske, engelske og franske kjøpmenn handelssteder i alle verdensdeler.  I Amerika følger europeiske familier – ofte på flukt fra religiøs forfølgelse eller økonomisk nød – etter handelsmennene og danner kolonier.  I 1700 kontrollerer europeiske stormakter verdensriker som er mange ganger større enn hjemlandet, både økonomisk og i utstrekning.  1619 De første afrikanske slaver ble innført til koloniene i Nord-Amerika, hvor europeere hadde hatt suksess med å etablere store plantasjer. Eierne av disse brukte slavene som gratis arbeidskraft.  Helse  I perioden fra Romerrikets fall til etter 1500, skjedde det få medisinske fremskritt. Legene bygget hovedsakelig på de gamle ideene fra antikken som ble spredd ut med Romerriket. Kristendommen hadde satt en stopper for nye vitenskapelige oppdagelser, og religion var på vei inn igjen i sykdomsbildet. En rekke med pester, mest alvorlig kanskje svartedauden, rammet Europa og resten av verden, og Gud fikk skylden. Etter svartedauden ble religion igjen knyttet sterkt opp mot sykdom. Eksorsisme og årelating ble svært utbredt, og middelalderen var en mørk tid for medisinkunsten.  Renessansen brakte med seg en velkommen oppblomstring av antikkens idealer, og medisinkunsten skjøt fart igjen. Store tenkere som Leonardo da Vinci og nye leger utfordret den foreldede anatomilæren, som hadde vært praktisk talt uforandret i 1000 år.  Kirurgi var også et felt som utviklet seg kraftig gjennom renessansen, men annet enn det kan man ikke påstå at den allmenne helsetilstanden forbedret seg kraftig. Kjennskapen til og forståelsen for menneskekroppen økte, men man hadde fremdeles få, effektive medisiner, og at mikroorganismer forårsaket sykdom var fremdeles ukjent.  Religion  Håkon den gode påbød på 900-tallet at landet skulle feire jul den 25. desember, samtidig med når den kristne høytiden ble feiret over hele Europa, og søkte å stoppe det hedenske offerritualet som en del av en politisk prosess med å kristne Norge. Derfor fikk den kristne høytiden overta det gamle navnet «jul».  De eldste kildene som kan fortelle om juletrær skriver seg fra Tyskland på 1500-tallet. Juletrærne ble pyntet i lokalene til håndverkslaug.  Men skikkens utbredelse ser ut til å ha vært knyttet til protestantismens framvekst. Fra Strasbourg finnes en skriftlig kilde om juletrær i hjemmene datert 1605. Den første kilden man kjenner som beskriver bruk av levende lys på juletreet er fra Leipzig i 1632, skrevet ned av en svensk offiser som tilbrakte julen i et privat hjem.  Til Sverige skal juletreet ha kommet allerede på 1700-tallet. Det første juletreet i Danmark skal ha blitt pyntet i 1811. Det første vitnesbyrd om et juletre i Christiania er fra 1820-tallet. Etter hvert spredde juletreskikken seg også utover bygdene. Ut på 1900-tallet var juletre blitt vanlige i alle hjem med barn.  De sentrale juleskikkene med julenisse og julegaver fikk sin form på 1800-tallet. Julegaver kjennes også fra tidligere tider, men da var det husbonden som gav mat til husmenn og fattige, og klær til tjenestefolkene. Alle skulle ha et nytt plagg til jul.  Julemåltidet er den skikken som har forandret seg minst. Fremdeles spiser de fleste fet mat og drikker juleøl som i førkristen tid. Lutefisken som julekveldsmåltid går tilbake til katolsk tid da man fastet før de store høytidene og ikke kunne spise kjøtt eller smør før på første juledag. | Befolkning  1600 ca 580 mill  Ennå er ikke alle land påvirket av Europas voksende innflytelse. I 1683 beleirer de osmanske tyrkerne Wien og er nær ved å erobre Sentral-Europa. Kineserne under det sterke Manchu-dynastiet går inn i en stabil periode, men viser tegn på stagnasjon. Japanerne konsentrerer seg om indre forhold og går inn i en periode på over 200 år med relativ isolasjon fra Europa. I India har stormogulene sin glanstid, men mot slutten av århundret begynner deres rike å smuldre. Mange afrikanske kongeriker blomstrer, men Vest-Afrika og Angola blir stadig mer ødelagt av slavehandel.  Kommunikasjon  Verdensomseilingene til Francis Drake og Thomas Cavendish økte det britiske folks interesse for maritime bedrifter, og med ødeleggelsen av den spanske armada 1588 begynte Englands herredømme på havet. Cromwells navigasjonslov av 1651 fikk også stor betydning, bl.a. for Det engelske ostindiske kompanis utvikling til en mektig kolonimakt. Frankrikes skipsfart fikk ingen større betydning før Colbert ca. 1680 innførte premier for skipsbygging og lagde en sjøfartslov. Tysklands skipsfart gikk hurtig tilbake etter at Hansaens makt var dalt. På 1600- og 1700-tallet ble skipsfartens utvikling hemmet av lange og hyppige kriger og ved kaperi som ofte utartet til sjørøveri.  Kultur  Verdens eldste trykte avis er Relation, som ble startet av Johann Carolus i 1604. Han hadde funnet ut at dette kunne gi en så billig framstilling sammenlignet med håndkopiering at han kunne tjene penger på produksjonen. I 1605 søkte han byrådet i Strasbourg om beskyttelsesbrev mot at andre kunne kopiere det han trykte, så også opphavsrettsspørsmålet er gammelt.  Den eldste tyske avisen kom i 1609 og var Aviso Relation oder Zeitung i Wolfenbuttel, den eldste franske avisen er Nouvelles Ordinairs de Divers Endroits fra 1631, den eldste britiske er Oxford Gazette fra 1665, mens USAs eldste avis kom ut i 1704 og het Boston News-Letter.  Nordens eldste avis er svenske Ordinari Post Tijdender (nå Post- och Inrikes Tidningar) fra 1645. Dette er også verdens eldste avis som fortsatt kommer ut, fra 2007 kommer den bare ut på nett og informerer bare om konkurser og tvangsauksjoner.  Religion  De islamske statenes strategiske og økonomiske interesser i verden stadig svekket på grunn av Europas voksende verdensdominans. Innen det 20. århundret var alle statene i den muslimske verden enten blitt europeiske kolonier og protektorater, eller de var på randen av kollaps grunnet etniske og religiøse konflikter, og politisk og økonomisk stagnasjon. |
| **1700-1800**  **Generasjon 9**  F: 1590-1705  D: 1670-1780  Nilsmund Knutsen VÅJE  *Lensmann og bonde*  Tyke Persen Finneid/Tveit  *Lensmann og bonde*  **Generasjon 8**  F: 1630-1730  D: 1690-1790  Søren Simensen TROSBY  *Lagrettemann*  Søren Jensen RIIS/SKAKTAVL  *Kaptein*  **Generasjon 7**  F: 1670-1765  D: 1720-1840  Petter MØLLER  *Bruksbokhållare på Billingsfors Bruk, Sverige*  Otto Enevold Skaktavl RIIS  *Kaptein i Nordre Hedemarkske kompani*  Hans Henrich WENTZEL  *Emigrerte fra Tyskland til Norge. Glassblåser i Sandsvær* | Befolkning  1701 ca 504.000  1769 723.618  Konger  1699-1730 Frederik 4.  1730-1746 Christian 6.  1746-1766 Frederik 5.  1766-1808 Christian 7.  Fra 1750 ble husmennene sikret lovfestede kontrakter for hvilke rettigheter og plikter de hadde overfor bonden de leide av. De ble også garantert livstidskontrakter for plassene. Ingen skulle lenger kunne kastes ut av gården fordi de ble for gamle til å jobbe hardt eller fordi andre husmenn tilbød bonden bedre betingelser som flere arbeidsdager på gården hans enn de som allerede bodde der.  Ved folketellingen i 1801 ble det registrert så mange som 77.000 gårder og hele 40.000 husmannsplasser i Norge.  Leveforhold  Danskekongen hadde i 1669 vedtatt toll på korn fra andre land enn Danmark. Danskenes kornmonopol ble totalt i 1735, da kongen vedtok et importforbud av utenlandsk korn.  Dette førte til forhold som ingen hadde sett siden Svartedauden.  1735 ble det gitt beskjed om at sogneprestene over hele landet skulle sende inn lister over fødte og døde til biskopen.  I 1742 til 1743 var det matkrise i landet. Dette var året da isbreene nådde sin maksimale utbredelse. Været var kaldt og det regnet voldsomt. Flere enn 30.000 mennesker døde av sult og sykdom som følge av klimaet.  1773 Dysenteri herjet landet. Dette året døde 5 % av innbyggerne.  Kommunikasjon  Henimot midten av 1600-tallet var Norge igjen et sjøfartsland. Trelast var da blitt en stor eksportartikkel ved siden av tørrfisk. Under de store krigene på 1700-tallet begynte norske skip også å seile i fraktfart mellom fremmede land. Vekstperioden varte helt frem til omkring år 1800. Da var handelsflåten nådd opp i 150.000 tonn. På den tiden var Bergen og Arendal de ledende sjøfartsbyer.  Religion  I 1723-1726 ble kirker solgt til private.  1736 Konfirmasjon ble påbudt. Det ble lovfestet at alle i løpet av sin ungdomstid skulle konfirmeres gjennom en offentlig eksamen i den kristne tro og en kirkelig innvielse med håndspåleggelse og forbønn. Med påbudet ble konfirmasjonen en juridisk nødvendighet for full inntreden i det voksne samfunn. Ingen kunne tas ut til militærtjeneste, inngå ekteskap, være fadder ved dåp eller vitne i retten uten konfirmasjonsattest. Den som ikke hadde møtt til konfirmasjon innen fylte 19 år, kunne straffes med tukthus eller gapestokk. Om konfirmanten ikke besto den offentlige eksamen i kirken ble han «attvist» og måtte konfirmeres på nytt neste år.  Konfirmasjon ble frivillig i 1912, og straffebestemmelsene opphevet.  1739 Norge fikk sin første skolelov med fagene kristendom, lesing, skriving og regning. Almueskolen skulle være en forberedelse til konfirmasjonen. Dette var en del av statspietismens organisering av den religiøse stat.  Om Norge er det blitt sagt at landet ikke ble virkelig protestantisk før det ble pietistisk. Den pietistiske vekkelsesfromheten sto uansett sterkt i Norge fra begynnelsen av 1700-tallet. Fra 1735 regnes den såkalte statspietismens tid. Denne perioden er blitt omtalt som en kontrollert vekkelse av folket, og kom til uttrykk først og fremst gjennom statlige lover og forordninger. Eksempler på slike er helligdagsforordningen, lov om allmueskolen og latinskoleforordningen og konventikkelplakaten. Disse forordningene viser både ønske om å vekke folket til sann kristendom og å motvirke utskudd og radikale forsamlinger.  I Norge har kirken siden den gang vært preget av ulike og vekslende tendenser. Likevel har vekkelser etter pietistisk mønster fortsatt å oppstå både på innsiden og utenfor den offisielle kirken i løpet av de 200 år som har gått. Den pietistiske vekkelsen har derfor blitt omtalt som et kulturelt paradigme i Norge. Mest kjent av disse er Haugebevegelsen i begynnelsen av 1800-tallet, men også senere vekkelser har klart pietistisk preg.  Hans Nielsen Hauge var bondegutt fra Hauge nær Fredrikstad. I hjemmet fantes bl a Luthers katekisme og huspostill, Pontoppidans forklaring og skrifter av lutherske pietister. 25 år gammel var han ute på åkeren og pløyde og følte at «Guds kjærlighet besøkte ham».  Hauge begynte snart som predikant og la i sin forkynnelse vekt på det personlige gudsforhold og en nøktern og arbeidsom livsførsel. Fra 1797 til 1804 gikk han fra sted til sted over store deler av landet. På de gårdene hvor han fikk husrom hjalp han til i det daglige arbeid. Om kveldene samlet han de som bodde på gården og nabogårdene til andakt. Dette var ikke lovlig, siden konventikkelplakaten forbød lekfolk å holde oppbyggelige møter uten sogneprestens godkjennelse. Hauge ble gjentatte ganger arrestert, på det meste ti ganger på syv år. I 1804 ble det reist en stor og omfattende sak mot ham. Han satt i fengsel frem til 1811 og måtte betale en bot på 1000 riksdaler. Etter dette sluttet han med reisevirksomheten, men i 1813 ble han dømt til to års slaveri. Flere av Hauges støttespillere fikk erfare at det hadde sin pris å høre til Hauges venner.  I de 18 årene han var predikant ga han ut 33 bøker. I tillegg satte han i gang folk med handels- og industriforetak. Hauges kristendomssyn kan sies å være pietistisk, men han la større vekt på å tjene Gud med praktisk arbeide enn pietismen tradisjonelt hadde gjort. | Befolkning  Europa  1700 125 mill  1750 163 mill  Nord-Amerika  1700 2 mill  1750 2 mill  1700-1721: Den store nordiske krig  I 1617 hadde [freden i Stolbova](https://no.wikipedia.org/wiki/Freden_i_Stolbova) hindret Russlands tilgang til Østersjøen. Senere i århundret ble Russland styrket, særlig under [Peter den store](https://no.wikipedia.org/wiki/Peter_I_av_Russland), som ønsket å gjenetablere et russisk nærvær i Østersjøen. Russland, [Danmark](https://no.wikipedia.org/wiki/Danmark) og [Sachsen](https://no.wikipedia.org/wiki/Sachsen) angrep Sverige i 1700.  Fra begynnelsen led Sverige av at kong [Karl 12.](https://no.wikipedia.org/wiki/Karl_XII_av_Sverige) bare så krigen fra sitt personlige synspunkt, dvs hevn over sine fiender. Første del av krigen ga Sverige en rekke seire. Danmark ble beseiret sommeren 1700. Deretter fulgte Russland. Karl 12. organiserte flere hærtog mot bl a Russland og Det osmanske rike, og oppholdt seg i en lang periode utenlands.  Besluttsomheten til kansleren gjorde at Sverige kunne fortsette krigen til Karl returnerte fra Det osmanske rike til Stralsund i november 1714. Sverige var da i krig med hele Nord-Europa. Karl ble der til desember 1715 og flyktet bare få dager før Stralsund falt.  Karl ble ansett som gal, ettersom han ikke ville tenke på fred, og Sverige allerede hadde betalt en fryktelig pris. Sveriges baltiske og tyske besittelser var tapt.  Karl tok personlig kontroll over krigføringen men oppnådde lite. Året etter angrep han Norge, besatte [Christiania](https://no.wikipedia.org/wiki/Christiania) og beleiret [Akershus festning](https://no.wikipedia.org/wiki/Akershus_festning). Den svenske hær måtte heve beleiringen og trekke seg tilbake etter at [Peter Wessel Tordenskjold](https://no.wikipedia.org/wiki/Peter_Wessel_Tordenskjold) ødela den svenske forsyningsflåten i [Dynekilen](https://no.wikipedia.org/wiki/Dynekilen). En ny svensk invasjon i 1718 kom ikke lenger enn til [Halden](https://no.wikipedia.org/wiki/Halden), hvor [Fredriksten festning](https://no.wikipedia.org/wiki/Fredriksten_festning) ble beleiret. Her ble Karl 12. felt av et geværskudd.  Avslutningen av den store nordiske krig var [freden i Nystad](https://no.wikipedia.org/wiki/Freden_i_Nystad) i 1721. Sverige hadde mistet alle de oversjøiske besittelsene som landet hadde erobret i 1600-årene og var ikke lenger en europeisk stormakt. Russland vant Sveriges baltiske besittelser og var fra da den sterkeste makten i Øst-Europa.  1789 Revolusjon i Frankrike  Det var dårlige tider i Frankrike. Folk var inspirert av ideene om opplysning og den amerikanske frihetskrigen, og ønsket forandring i statsstyret. Da kong Ludvig 16. nektet å gi folket makten, svarte folket med stormingen av Bastillen i Paris 1789. Ludvig ble tvunget til å innkalle det franske parlamentet, som ikke hadde vært samlet siden 1614. Dette parlamentet besto av representanter for kirken, adelen og middelklassen. Parlamentet ga ut erklæringen om menneskenes rettigheter, hvor de krevde slutt på føydalismen. Dette åpnet veien for en grunnlov og etableringen av konstitusjonelt monarki. Dette ble ignorert av kongen.  Hungersnøden som plaget Paris forverret seg, hundrevis av parisere marsjerte mot det kongelige slottet i Versailles for å kreve deres daglige brød. Ludvig var ute på jakt, men hans dronning, Marie-Antoinette, ble tatt til fange. Frihet, likhet og brorskap ble det nye ordspråket for revolusjonen. Ludvig valgte å ignorere problemene, og økende voldshandlinger førte snart til at kongen og dronningen forsøkte å flykte til Østerrike. De kom ikke langt før de ble oppdaget og tvunget til å returnere til Paris.  I 1791 dannet komiteen for folkets sikkerhet den første franske republikk. Over 40.000 parisere ble henrettet ved hjelp av den nylig oppfunnede giljotinen i et forsøk på å bli kvitt alle aristokrater. Ludvig og Marie-Antoinette fikk også denne skjebnen i 1793.  Østerrike og Frankrike gikk til krig mot hverandre etter kong Ludvig og hans kones død, men Østerrike ble beseiret. Den franske revolusjonen var også et opprør mot den katolske kirken. Kirkens besittelser ble tatt, mye av presteskapet ble henrettet og pavens autoritet ble utfordret. Kirkens makt og innflytelse i Frankrike skulle for alltid bli sterkt redusert.  Den revolusjonære tiden endte med at general Napoleon Bonaparte grep kontroll over regjeringene med et statskupp i 1799.  I 1783 var det vulkanutbrudd på Island som førte til at 20 prosent av befolkningen forsvant. Folketallet på øya ble redusert fra ca. 50.000 til under 40.000. Ikke alle døde direkte på grunn av utbruddet, men av indirekte følger for blant annet jordbruket. Det var nedfall av aske bl a i England.  USA  1770-77 Uavhengighetskrigen  Storbritannia hadde oppfattet Nord-Amerika som deres. Mange av  innbyggerne ønsket at Amerika skulle bli fritt og selvstendig. Etter en lang og blodig krig ble USA uavhengig. ”Independence Day” markeres 4. juli.  1789 George Washington ble valgt som USAs første president.  I 1790-årene ble bomull svært etterspurt og økte behovet for slaver i Sydstatene, der bomullen ble dyrket.  Religion  Pietismen oppstod i Tyskland under andre halvpart av 1600-tallet. Philipp Jacob Speners skrift Fromme ønsker i 1675 regnes gjerne som pietismens programskrift, men det legges vekt på at Spener langt på vei sammenfattet tanker i tiden og dermed representerte den tidsånd som hersket i Tyskland og resten av Europa etter tredveårskrigens ødeleggelser. Pietismens fremvekst tolkes oftest som en reaksjon på tidens teologiske dogmatikk og vanefromhet.  Pietismen representerte ingen enhetlig størrelse eller om bestemte læresetninger, men forstås best gjennom sine konkrete ytringer. Pietismen tok til orde for å gjenopplive Luthers begrep om «det allmenne prestedømme». Den oppfordret til et aktivt lekfolk med autoritet til å tolke bibelen og som spredte dens budskap gjennom et liv i fromhet (praxis pietatis). Dette ble satt ut i livet gjennom oppbyggelsesmøter, misjon, utdanning og fattigdomsomsorg. | Befolkning  1700 682 mill  1720 750 mill  1750 791 mill hvorav 502 mill i Asia  Kina  Qing-dynastiet (kaldes også manchu-dynastiet) ble det siste kinesiske dynastiet som regjerte i Kina (1644 — 1911). Qing dynastiet ble grunnlagt etter seieren over Ming Dynastiet. Manchuene startet en invasjon i Kina på midten av 1600 tallet. Selv om manchuene begynte som fremmede erobrere, så tilpasset de seg raskt de normer som ble fastsatt av konfucianismen for tradisjonelt Kinesisk styre, og regjerte som tradisjonelle innfødte dynastier. Noen endringer ble det likevel, idet hårpisken ble innført: Håret ble skrapet av den fremste delen av hodet og resten av håret samlet i en lang hestehale. Straffen for ikke å følge den nye loven var henrettelse.  1768-74 og 1787-92 Krig mellom Russland og Tyrkia  Krigen kom som en følge av de indre spenningene i Polen, hvor det var strid mellom adelen og kongen. Kongen var den tidligere favoritten til keiserinne Katarina 2. av Russland, og kongen var avhengig av russisk militær støtte. Krigen endte med at Russland sikret seg innflytelse over det sørlige Ukraina, nordlige Kaukasus og Krim.  Krigen som startet i 1787 var en videreføring av den forrige, og førte til Russlands anneksjon av Krim. Store deler av det som i dag er kjent som Moldavia og Ukraina gikk til Russland. Dnestr ble den nye grensen til Europa. Krigen førte til en ytterligere russisk dominans i Svartehavsområdet.  1741-42 og 1788-90 Krig mellom Sverige og Russland  Sverige erklærte krig mot Russland der målet var å gjenerobre områdene som de hadde tapt til Russland under den store nordiske krigen (blant andre Karelen og Estland). Krigen var mislykket sett fra et svensk ståsted, mye på grunn av at svenskene hadde forberedt seg dårlig. Både hæren og marineflåten var undertallige sammenlignet med russerne, og svenskene var dårligere utrustet og trent. Sverige ble tvunget til å avstå ytterligere en landremse av Finland til Russland, og dermed gå ytterligere et steg ned fra Sveriges tidligere stormaktsstatus. Sverige fikk nå en vanskeligere grense å forsvare mot øst, noe som skulle vise seg å bli skjebnesvangert 65 år senere.  Afrika  I denne perioden var det en tilbakegang for mange av de afrikanske sivilisasjonene. I 1790 ble den etiopiske keiseren en gallionsfigur og landet ble styrt av krigsherrer. Swahilikysten fikk en nedgang etter at portugisere og de arabiske omanifolket tok kontroll. Songhairiket falt for en marokkansk invasjon. Kongedømmet Zimbabwe ble delt i mindre kongedømmer som Mutapa og Butua.  Andre sivilisasjoner i Afrika vokste fram. Oyoriket i dagens Nigeria fikk sin gullalder, det samme fikk kongedømmet Benin. Ashantiriket i Vest-Afrika vokste i 1690 fram til en viss betydning i hva som er dagens Ghana. Kongoriket hadde også en blomstringstid i denne epoken.  Europeisk utnyttelse av Afrika utviklet seg. Det er tankevekkende å lese om Afrikas historie skrevet av afrikanere. Bildet blir et ganske annet enn det bilde europeiske historikere beskriver. I Afrika var det en rekke store land og kulturer, og store deler var ikke så primitive som europeere er blitt presentert gjennom skole og media. Den arroganse og brutalitet som kolonimaktene demonstrerte er underslått i europeisk historieskriving. Den overføring av afrikanske ressurser og verdier til europeiske enkeltpersoner, selskap og land som i Europa ble tatt som en selvfølge, representerte samtidig en utarming av afrikanerne som satte dem langt tilbake i utviklingen. Det faktum at de også ble nektet utdannelse og ledende stillinger, bidro sterkt til dette.  En annen side ved denne problemstillingen, er europeisk misjonering for å omvende «hedningene» til kristendommen. Mangel på respekt for andre kulturer og religioner bidro sterkt til den undertrykkelse som store deler av Afrika opplevde.  Den eldste protestantiske misjon var koloni- eller statsmisjon. Gjennombruddet skjedde med William Carey og The Baptist Missionary Society (1792). I de følgende år oppstod en lang rekke selskaper og tiltak av tilsvarende art i så vel Storbritannia som i Nord-Amerika og på det europeiske kontinent, inklusive de nordiske land. Det norske misjonsselskap ble etablert i 1842. |
| **1800-1900**  **Generasjon 6**  F: 1715-1800  D: 1780-1870  Ole Jørgensen RAVNSBORG  *Sersjant ved Fredrikshald i 1801, fektemester og gymnastikklærer*  Halvor Henriksen FARSJØ/ÅBY  *Gårdbruker på postgården Åby*  Baltzer Jacob Hansen WENTZEL  *Glassblåser på Hadelands glassverk*  Ole Thomassen HEBÆK  *Soldat og bonde på Hebæk*  **Generasjon 5**  F: 1750-1825  D: 1810-1890  HANS Christian Olsen RAVNSBORG  *Vekter og politibetjent i Brevik*  Engelbret Engelbrethsen COLBERG  *Stampemester på Tugthusets Klædestampe og Valkemølle*  Nils Hansen VISSESTAD  *Nasjonal soldat i 1801*  **Generasjon 4**  F: 1800-1875  D: 1860-1920  **Generasjon 3**  F: 1840-1875  D: 1910-1950  Anne Matilde Jonasdotter  *Emigrerte fra Sverige til Norge. Forfedrene var torpare.*  Anders Nilsson BERGSLAND  *Emigrerte fra Sverige til Norge fra fattige kår.*  *Forfedrene var torpare.* | Befolkning  1801 883.487  1822 1 mill  1865 1.701.756 hvorav 82 % på bygda  1890 2 mill  Konger  1808-1814 Frederik 6.  1814 Christian Frederik  1814- 1818 Karl 2.  1818-1844 Karl 3. Johan  1844-1859 Oscar 1.  1859-1872 Karl 4.  1872-1905 Oscar 2.  1807 Blokade, kalde vintre, mangel på mat  Etter at Danmark-Norge kom med i krigen på Napoleons side svarte England med blokade av Danmark og Norge. Dessuten var det kalde vintre og uår. Nøden var stor i Norge. Det var fra denne tiden Henrik Ibsen hentet inspirasjon til sitt dikt «Terje Vigen» om den fattige fiskeren som rodde til Danmark for å kjøpe korn til sin lille familie, og på hjemveien ble oppbragt av en engelsk fregatt som tok ham til fange og satte ham i engelsk «prison» så lenge krigen varte. Etter dette ble det bygget nærmere 100 kystfort langs norskekysten. Eikeskogene på Sørlandet var snart slutt, men stein fantes det nok av i Norge.  1814 Grunnloven  Den grunnlovgivende forsamlingen er kjent som «Riksforsamlingen», og medlemmene ble valgt i landets menigheter og militærforlegninger. Av de 112 mennene som møtte på Riksforsamlingen på Eidsvoll, kom  53 fra landdistriktene (amtene og grevskapene), 33 fra hæren og flåten, 26 fra byene. Det var 57 embetsmenn, 37 bønder, 13 kjøpmenn og 5 bruks- eller godseiere. Gjennomsnittsalderen var litt over 42 år.  På grunn av de store avstandene og den knappe tiden var Nord-Norge ikke representert.  De startet arbeidet 10. april og var ferdig 20. mai. Arbeidet foregikk under tidspress. Det var avgjørende å få grunnlov og kongevalg på plass før den svenske hæren kunne rykke nordover fra kontinentet og dermed sette makt bak avtalen fra Kiel.  Konstitusjonskomiteen formulerte 11 «grunnsetninger» som ble debattert i plenum og dannet grunnlaget for det videre arbeidet:  1. Norge skal være et innskrenket og arvelig monarki; det skal være et fritt, uavhengig og udelelig kongerike, og regenten skal føre tittel av konge.  2. Folket skal utøve den lovgivende makt gjennom sine representanter.  3. Folket skal alene ha rett til å beskatte seg gjennom sine representanter.  4. Krigs- og fredsretten skal tilkomme regenten.  5. Regenten skal ha rett til å benåde.  6. Den dømmende makt skal være fristilt fra den lovgivende og utøvende.  7. Trykkefrihet skal innføres.  8. Den evangelisk-lutherske religion skal være statens og regentens religion. Alle religionssekter tilstedes fri religionsøvelse; dog er jøder fremdeles utelukket fra adgang til riket.  9. Nye innskrenkninger i næringsfriheten skal ikke tillates.  10. Personlige eller arvelige særrettigheter (adelskap) skal ikke gis noen for fremtiden.  11. Statens borgere er i alminnelighet forpliktet til, i en viss tid, å verne om fedrelandet, uten hensyn til stand, fødsel eller formue.  Konstitusjonskomiteen hadde sitt utkast ferdig i løpet av åtte dager. Utkastet ble deretter gjennomgått av forsamlingen i plenum. Den 16. mai ble Grunnloven endelig enstemmig vedtatt.  August 1814 var det krig (ca 2 uker) mellom Norge og Sverige om Grunnloven og union med Sverige. Denne ble vunnet av overlegen svensk hær. Grunnloven ble justert i november, men hovedpunktene var uendret. Den svenske kongen ble godtatt som norsk konge, og Christian Fredrik, som var valgt til konge i mai, abdiserte. Han ble senere konge i Danmark.  Christiania/Oslo ble i 1814 på nytt hovedstad i Norge.  I 1811 ble det avgjort at Norge i union med Danmark skulle få sitt første universitet, etter en vellykket kampanje som hadde ført til at Kongen ga opp motstanden mot det han trodde ville bli en politisk separatistinstitusjon. En rekke av landets ledende borgere samlet inn økonomisk støtte til opprettelsen. I 1813 åpnet Det Kongelige Frederiks Universitet i Christiania, som den gang var den nest største byen i det norske lydriket.  Da Norge måtte inngå i personalunion med Sverige og mistet sin kongemakt og viktige statsinstitusjoner, ble det nye universitetet en nøkkelinstitusjon. Det bidro til akademisk og kulturell uavhengighet innenfor unionen med Sverige. Universitetet fremsto som et kraftsentrum i utviklingen av Norge. De sentrale fagdisiplinene var historie, naturforskning, medisin, filosofi og teologi, som ikke er særlig særegne for hvert enkelt land. Men de fikk også professorater i mer nasjonalt og selvstendig orienterte fag som språkstudier, økonomi og jus.  Norges Bank ble opprettet av Stortinget i 1816, og har som hovedoppgave å sikre økonomisk stabilitet i Norge ved hjelp av pengepolitiske virkemidler.  Kultur  Norges eldste avis er Norske Intelligenz-Seddeler og kom ut i 1763. Norges første dagsavis var Morgenbladet fra 1819. Den eldste avis som fortsatt blir utgitt er Adresseavisen som startet i 1767. Den het da Kongelig allene priviligerede Trondhiems Adresse Contoirs Efterretninger.  De første avisene hadde utgangspunkt i de såkalte adressekontorene, en type opplysningskontor som skulle formidle kunngjøringer og annonser fra folk og bedrifter. I starten representerte adressekontorene mer eller mindre selvbetjente veggaviser, men snart kom ideen om å spre beskjedene i trykte eksemplarer, noe som ble starten på aviser slik vi kjenner dem i dag.  Fra starten fikk aviser et kongelig monopol fra den dansk-norske kongen i København. Journalistikk som vi kjenner det fra i dag fantes knapt og kritikk mot myndighetene forekom ikke. Avisenes innhold var preget av ensidig opinionsdannende stoff myntet på den politiske elite.  Grunnloven av 1814 satte et endelig punktum for pressesensuren i Norge. Dette ga startskuddet til en mer samfunnskritisk avis- og bladflora, til dels i folkeopplysningens navn.  Sylinderpressen ble første gang tatt i bruk hos Grøndahl i 1840, rotasjonspressen første gang tatt i bruk av Aftenposten i 1886 og settemaskinen ble tatt i bruk i flere avistrykkerier i 1898. Disse representerte teknologiske kvantesprang. Det reduserte kostnadene i produksjonsprosessen, men først og fremst gjorde den produksjonen mer effektiv.  Industrialiseringen, folkevandringen fra bygdene til byene, nedgangen i analfabetismen og den økte politiske bevisstheten bidro sterkt til at siste halvdel av 1800-tallet ble avisenes store ekspansjonsfase. I 1850 var det 40 aviser I Norge, i 1918 var antall titler 250.  På samme måte som innføringen av parlamentarisme i 1884 var opphav til de politiske partiene, var de politiske partiene opphav til en ny type presse, partipressen.  1818 Forslag fra presten i Bø (1817-28), Georg Willumsen om lokale adferdsregler. Forslaget illustrerer hva geistligheten oppfatter som utfordringer i datidens bygdesamfunn:  Dans på lørdag og søndag skulle forbys. Samlinger av folk i festlig lag skulle bare skje hos bonden og ikke hos husmenn, og bare med en offentlig representant tilstede for å passe på at det ikke ble brukt brennevin, at festen ble avsluttet før daggry og at alle gikk rett hjem!  Kaffe skulle forbys, mens øl var greit, og løsgjengeri skulle anmeldes til presten. Presten skulle ikke vie noen uten bevis på at de minst hadde et stykke jord der de kunne dyrke det de trengte til livsopphold. Det var også forslag til avlønning av tjenere og klesdrakt til menn og kvinner. Vanlige folk skulle bære enkle klær.  1837 Formannskapslovene  Formannskapslovene var to lover som gjaldt fra 1. januar 1838. Det ble opprettet nye folkevalgte organer både i bygder og byer. Landet ble delt inn i formannskapsdistrikter, 355 på landet og 37 for byene. Ved siden av disse primærdistriktene ble det opprettet amtsformannskap som omfattet alle formannskapsdistriktene i et amt.  Matrikkelloven som kom i 1853 innførte betegnelsen kommune og herad (nynorsk) til erstatning for formannskapsdistrikt.  100 år etter at formannskapslovene var innført (1936), var det 682 herreder (landkommuner) og 65 bykommuner i Norge. Blant byene hadde 43 status som kjøpstad og 22 som ladested.  Allerede ved loven av 1837 fikk man amtsformannskap. Amtstinget, som det snart ble hetende, var sammensatt av alle ordførerne i alle kommunene i amtet. Fra 1850-tallet fikk Amtskommunene nye oppgaver, som ansvar for sykehusene, de videregående skolene og veitilsynet i amtet.  I 1919 endret amtstinget navn til fylkesting. I 1961 fikk man en egen lov om fylkeskommuner. Fra 1963 kom også byene med i fylkeskommunen, og fylkestingsrepresentantene var fra da av valgt av kommunestyrene.  I 1976 ble direkte valg på fylkesting innført. I 1992 ble det vedtatt en felles lov for kommuner og fylkeskommuner. Denne omtales ofte som kommuneloven.  Innvandring fra Sverige  Fra sent 1700-tall til tidlig 1900-tall er det kommet svensker til Norge både i sesongarbeid og som mer permanente tilflyttere. Svenskene har bl a arbeidet som grøftegravere, som anleggsarbeidere («rallarer»), i gruver og i landbruket. Gjennom det meste av Norges historie har det vært så mange at man har kunnet finne dem i alle samfunnslag og yrker. Ved folketellingen i 1865 var innvandrere fra Sverige den klart største gruppen med 15.784 personer av totalt 21.247 innvandrere.  De fleste kom fra fattige kår som barn av torpare, dvs leilendinger. Dårlige arbeidsmuligheter og fremtidsutsikter i Sverige gjorde Norge til et mulighetenes land. Dette var litt paradoksalt, når vi vet at så mange nordmenn utvandret til Amerika med samme begrunnelse.  1825–1940 Utvandring til Amerika.  Fattigdom og dårlige fremtidsutsikter førte til at mange reiste til Amerika. Det begynte med ”Restaurationen” i 1825, og tok skikkelig fart fra 1860-tallet. Under den første utvandringsbølgen i 1866–1873 forlot 110.000 nordmenn landet. Den andre utvandringsbølgen fra 1880–1893 ble også den største. 263.000 utvandret i disse årene. I begynnelsen av 1880-årene var utvandringen så stor at folketallet gikk litt tilbake.  1884 Parlamentarisme ble innført, dvs at regjeringen skulle stå til ansvar overfor Stortinget.  1898 Unionsmerket ble fjernet fra norske handelsflagg  Kommunikasjon  Veibygging  Vegloven av 1824 etablerte klare bestemmelser om veibredde og andre krav til veibygging. For hovedveiene var det generelt krav om 5 m bredde, mens kravet for bygdeveier var 3,75 m. Hovedveier ble definert til mellomriksveier, veier mellom landsdeler, veier mellom eller inn til byer. De øvrige veiene var da bygdeveier og inkluderte blant annet kirkeveier og tingveier. Etter vedtaket om veiloven av 1851 ble det fart over veiutbyggingen i alle deler av landet. Vegloven av 1824 videreførte dansk lovgivning om at kjørende som møtes skal holde til høyre mens Sverige fikk venstrekjøring. 1824-loven bestemte også at større broarbeider skulle utføres i entreprise etter anbud selv om veien forøvrig ble bygget av bøndene som ubetalt pliktarbeid.  Etter vegloven 1824 hadde lensmannen plikt til å føre tilsyn med at det årlige veiarbeidet ble forsvarlig utført.  Skipsfart  Etter Napoleonskrigene ble norsk skipsfart sterkt rammet av nedgangen i verdenshandelen, men fra 1820-årene gikk det igjen oppover. Den store fremgangen kom etter 1850. I seilskutenes gullalder frem til 1880 vokste flåten fra 284.000 tonn til 1,5 mill. tonn. Bergen, Stavanger og sørlandsbyene med Arendal i spissen var de ledende sjøfartsbyer. Men overgangen fra seil til damp hadde begynt. Seilskipene var tradisjonelt bygd av tre ved verftene langs kysten, og svært ofte finansiert ved at verft og materialleverandører tok sin betaling i form av parter i det ferdige skip.  Omlegningen til kostbare dampskip var vanskelig i et kapitalfattig land som Norge, og ble gjennomført senere enn i de andre ledende skipsfartsland. Fra omkring 1875 til den første verdenskrig anskaffet norske rederier, mest fra utlandet, et stort antall seilskuter av stål. Dette var ofte ganske store skip, som med de lave norske driftsomkostningene kunne konkurrere med dampskipene i mange «trades».  I Norge førte Krimkrigen til at skipsfarten fikk gode inntekter. Skipsfarten hadde en blomstringsperiode i 1850-årene, og Krimkrigen førte til at fraktene steg ytterligere. Mangt et norsk skip ble brukt som militærtransport fra Frankrike og England til Svartehavet. Imidlertid falt fraktene igjen da krigen var slutt i 1856, og året etter ble forholdene forverret ved Finanskrisen i 1857.  Tog  På kontinentet ble det anlagt en rekke jernbaner på midten av 1800-tallet, de aller fleste av engelske jernbaneingeniører som brukte blåkopier av engelske jernbaner, hvilket i disse landene medførte at jernbanene var venstrekjørte, også i Frankrike. I Norge var det bare enkeltsporede jernbaner. Etter at Norge fikk vedtatt høyretrafikk på bilveiene på 1880-tallet var det derfor ikke noe problem for NSB å benytte høyrekjøring.  Eidsvoldsbanen  Arbeidet med Norsk Hoved-jernbane (også kalt Hovedbanen), startet i 1851 og banen ble åpnet 1854. Banen gikk fra Oslo til Eidsvoll. Finansieringen av anlegget skjedde ved å utstede aksjer for 2,2 mill. spesidalere. Halvparten ble skaffet til veie av engelske aksjonærer og den andre halvparten av norske, hvorav staten stod for litt over halvparten. Hovedbanen var fram til 1926 et aksjeselskap der Staten med årene skaffet seg flere og flere av aksjene. Hovedbanen var derfor formelt en privatbane og ble ikke en del av Norges Statsbaner før 1926.  Bergensbanen  Allerede i 1870 ble det lagt frem et forslag om å anlegge en jernbane mellom Bergen og Oslo. Første etappe ble åpnet i 1883 med den smalsporete jernbanen mellom Bergen og Voss. Strekningen mellom Voss og Myrdal ble åpnet 1906. Hele linjen ble åpnet for ordinær trafikk fra 1909. Det var på det meste 2.200 mann som arbeidet med bygging av Bergensbanen og det var i alt over 15.000 mann innom anlegget. Bergensbanen hadde kostet Norge et helt statsbudsjett da den åpnet. Fram til 1957 var det damplokomotiver som i hovedsak trakk togene på banen. Deretter tok dieseldrevne lokomotiver over. Banen ble elektrifisert i etapper, med Bergen - Voss som første strekning, ferdig 1954. Hele banen var ferdig elektrifisert i 1964.  Helse  1807-14 Den siste store dødelighetstoppen i Norge kom da Danmark-Norge var involvert i Napoleonskrigene. England blokkerte all handel med Norge. Dette falt sammen med en kuldeperiode i 1805-1820, og det var stor mangel på mat. Mange døde av sult. Kulden var så sterk enkelte vintre at hele Skagerak var islagt.  Økende kunnskap om sykdom og behandling, ikke minst utvikling av nye medisiner, førte til bedre helse og økende levealder. Noen eksempler:  I 1840 var spedbarnsdødeligheten 15 %, mens den var under 9 % i 1900. I 1960 var den under 2 % og tendensen har fortsatt.  I 1856 døde 2.858 av spedalskhet men bare 577 i 1900. Spedalskhet i Norge var nesten utryddet før 1940.  Bedre utdannelse av helsepersonell og sterk økning i ressursinnsatsen var medvirkende.  I 1870 var det 415 leger i hele landet, i 1900 1.121. Etter 1900 er tallet mangedoblet, og var f eks i 1984 10.110.  I 1780 var det 634 sykepleiere og i 1900 711. Etter 1900 var det enda større økning for denne gruppen, og i 1984 var det 36.564.  Tilsvarende utvikling var det før 1930 for jordmødre, men denne gruppen ble redusert deretter.  Også tannlegene hadde en sterk økning, fra 21 i 1870 via 210 i 1900 til 4.397 i 1984.  Fattigdom  I 1870 mottok ca 70.000 personer sosialhjelp og i 1900 ca 80.000.  1820-1920 Det var store fødselsoverskudd. Da matsituasjonen begynte å bedre seg utover 1800-tallet, ikke minst takket være introduksjonen av poteten, sank dødeligheten drastisk.  Hygienen bedret seg gradvis. Vannkildene ble sikrere, og kloakken førte smittebærende avføring vekk fra gater og torg. Tekniske nyvinninger som jernovner med skorstein tok over for den åpne grua med ljore i taket.  Men norske kvinner fødte like mange barn som før. Det skulle ta nesten hundre år fra dødeligheten sank markant rundt 1820 til fødselsraten begynte å falle på slutten av 1800-tallet.  Resultatet ble et stort fødselsoverskudd med påfølgende jordmangel og fattigdom.  Landsbygda  Det ble økende flytting til byene. I 1665 bodde mer enn 75 % av befolkningen på landsbygda mens i 2014 bor mer enn 80 % av landets befolkning i store eller små urbane samfunn.  Antall husmenn med jord økte fra nær 39.000 i 1801 til 65.000 i 1855, antall husmenn uten jord fra 8.000 til 22.000, tjenestefolk fra 126.000 til 164.000. Husmennene med jord utgjorde sammen med sine familier i alt 205.000 personer av en befolkning på snaut 1,5 millioner i 1855.  Husmannsvesenet hadde som forutsetning at Norge var tynt befolket, og at bøndene hadde mer jord enn de kunne benytte selv. Det foregikk ofte slik at en husmann fikk rydde litt jord mot pliktarbeid hos bonden. Da jorda var ryddet, ble den innlemmet i gården, og  husmannen ble sagt opp, eller han kunne få rydde en ny plass et annet sted på gården. For å få bruke jorda og bo i husene hadde husmenn arbeidsplikt på gården for en lønn som skulle være avtalt på forhånd. Arbeidsplikt på gården omfattet også husmannens kone og barn. Det  var bestemmelser om tjenestetvang. Barn og unge voksne måtte ta tjeneste i det kirkesoknet de bodde i. Soknebåndet ble  opphevet i 1818, men tjenesteplikten, som skulle skaffe bøndene billig arbeidskraft, sto ved lag til 1854.  Fra 1900-tallet har mange husmenn etterhvert fått kjøpe husmannsplassene sine. Det norske husmannssystemet langt på vei sammenlignes med livegenskapet som fantes i mange andre europeiske land. Norge og Sverige var blant få land som aldri innførte livegenskapet i egentlig forstand. Likevel var husmennene ofte i realiteten ufrie i sitt økonomiske avhengighetsforhold til frie bønder.  Rundt 1855 når antallet husmenn toppen med 65.000. Fra da av minker antallet, bl a ved økt emigrasjon til USA, flytting fra landsbygda til byene og ved at husmenn fikk kjøpe husmannsplassene.  I Sverige betydde torp ganske nøyaktig det samme som husmannsplass på norsk, og en torpare tilsvarte en husmann.  Religion  Jøder hadde ikke adgang til Norge etter 1814.  De første tiår etter 1814 var de viktigste kirkelige spørsmål lekfolks adgang til å forkynne og den religiøse ytringsfrihet.  Rundt 1850 steg behovet for strukturelle forandringer innen Den norske kirke klarere fram.  Enkelte grupper som ikke hadde stort håp om at kirkereformene ville bli tilstrekkelige, valgte å gå ut av statskirken. Stortinget vedtok å innføre en viss grad av selvstyre for soknene. Menighetsmøter med begrenset innflytelse ble innført i 1873. Denne utviklingen førte til en bevegelse for økt medbestemmelse innen de formelle strukturer i Kirken. Uoffisielle «frivillige» bispedømmemøter ble opprettet, og sendte fra 1873 til 1982 representanter til uoffisielle kirkelige landsmøter som møttes annethvert år. | Befolkning  Europa  1800 203 mill  1850 276 mill  Nord-Amerika  1800 7 mill  1850 26 mill  Kriger  1800-15 Napoleonskrigene  Napoleonskrigene er betegnelsen på de konflikter som utspant seg fra 1800 til 1815 under napoleonstiden i kjølvannet av den franske revolusjon. Tidsperioden ble fremfor alt preget av kampen mellom Napoleon Bonapartes Frankrike på den ene siden og Storbritannia, de tyske statene og Russland på den andre. Frankrike led det endelige nederlag ved slaget ved Waterloo i 1815.  I 1807 ble den danske flåten erobret i København og brakt til England. Den danske kongen gikk i allianse med Napoleon. Ved Napoleons (og Danmarks) nederlag, ble Norge gitt til Sverige.  1808-09 Finskekrigen  Bakgrunnen for konflikten var først og fremst Napoleonskrigene, der Sverige var alliert med Storbritannia, mens Russland på det tidspunktet var i allianse med Frankrike. Russlands fremvekst som en europeisk stormakt og Sveriges relative tilbakegang var også en viktig faktor bak krigen. Det samme var Russlands behov for å sikre hovedstaden St. Petersburg.  Russland vant krigen, hvilket blant annet førte til etableringen av Storfyrstedømmet Finland under Russlands kontroll. For Sverige var utgangen at landet mistet ¼ av sin befolkning og ⅓ av sitt landområde. Krigen førte også til at den svenske kong Gustav 4. Adolf ble avsatt. Gustav Adolfs onkel, den barnløse Karl 13. erstattet ham. Dette var bare en midlertidig løsning og i 1810 valgte Riksdagen en marskalk av Frankrike, Jean-Baptiste Bernadotte, som arving til den svenske trone. Han tok navnet Carl Johan. Den svenske riksdagen vedtok en ny grunnlov, og Huset Bernadotte ble etablert som Sveriges kongehus i 1818.  Sveriges nederlag ledet til at landet søkte å få kontroll over Norge som erstatning for Finland, noe som delvis lyktes etter invasjonen i Norge i 1814. Den strategiske situasjonen i det nordlige Europa ble endret, og den svensk-norske nøytralitetspolitikken reduserte spenningen mellom Russland, Danmark, Sverige og Norge.  I 1864 måtte Danmark avstå Schleswig, Holstein og Lauenburg.  Ved den danske kong Frederik 7.s død skulle prins Christian av Glücksburg etterfølge han både som konge av Danmark og som hertug av Slesvig, Holstein og Lauenburg. Et sentralt element i konflikten, var de etniske spenningene mellom den i hovedsak tyske befolkningen i Holstein og de danske herskerne, mens Slesvig hadde en tysk minoritet. Danskene vurderte derfor å oppgi det tyske Holstein for å kunne knytte det danske Slesvig nærmere Danmark, noe som imidlertid var i strid med London-protokollen. Kort før Frederik 7.s død i november 1863 vedtok den danske riksdag en ny, felles grunnlov for Danmark og Slesvig.  Denne såkalte «helstatspolitikken» vakte sterk motstand innen den tyske minoriteten i Slesvig, og i hele det tyske område. Under forbundsdagen for Det tyske forbund i Frankfurt falt det ord om å befri hertugdømmene fra avhengigheten av Danmark og skape en ny tysk stat av dem. Ministerpresident Bismarck i Preussen var imidlertid lite interessert i at Det tyske forbund skulle styrkes med enda en stat. Derfor allierte han seg med Østerrike for å presse Danmark til å etterkomme London-protokollens bestemmelse om hertugdømmenes frie stilling.  Bismarcks første trekk var å la forbundsdagen vedta at Holstein skulle besettes av forbundsstyrker, og vedtaket ble satt i verk i 1863. Deretter fikk Danmark et ultimatum som krevde at forfatningen skulle oppheves innen 48 timer. Da Danmark avviste kravet, gikk prøyssiske og østerrikske tropper inn i Slesvig. I mange land var det en opinion til støtte for Danmarks sak, men ingen regjeringer ga støtte annet enn i ord, og Danmark måtte utkjempe krigen alene.  Våpenstillstand ble inngått og ved en fredskonferanse i Wien måtte Danmark finne seg i å bli diktert betingelsene. Landet måtte avstå Holstein, Lauenburg og hele Slesvig, slik at den dansk-tyske grensen ble liggende ved Kongeå. Cirka 200.000 dansker i Slesvig kom under tysk herredømme.  Ved en avtale mellom seiersmaktene i Bad Gastein ble krigsbyttet fordelt mellom seiersmaktene. Østerrike skulle ha forvaltningen av Holstein, mens Preussen tok kontroll over Slesvig.  Tysklands historie 1814-1871 var preget av dannelsen av Det tyske forbund etter Wienerkongressen i 1815. Dette var en konføderasjon som ble dannet etter Napoleonskrigene. Denne skulle fungere som en etterfølger etter Det tysk-romerske rike som ble avskaffet i 1806. Revolusjonen i 1848, utløst av liberale og nasjonalistiske krefter, ble et mislykket forsøk på å samle Tyskland til en stat. Forhandlinger om samling mellom de tyske statene i 1848 slo feil og konføderasjon ble midlertidig oppløst, men gjenopprettet i 1850. Rivaliseringen mellom de to toneangivende statene, Østerrike og Preussen førte til den østerriksk-prøyssiske krig i 1866 og konføderasjonens sammenbrudd. Som et svar på denne situasjonen ble Det nordtyske forbund dannet under ledelse av Preussen, og i Sør-Tyskland ble en rekke uavhengige sør-tyske stater stående alene fram til 1871. Etter seieren over Frankrike i den fransk-prøyssiske krig 1870–71, var den politiske plattformen for et nytt tysk keiserrike lagt.  Seieren over Frankrike gjorde at Tyskland kunne samles. Etter at kong Ludvig 2. av Bayern hadde sendt et brev der han bad Wilhelm stille seg i spissen for et samlet tysk rike, aksepterte den prøyssiske kongen endelig å stille som tysk keiser.  Samlingen skjedde ved at Kongeriket Bayern, Kongeriket Württemberg, Storhertugdømmet Baden og deler av Storhertugdømmet Hessen gikk sammen og dannet Det tyske keiserrike.  Vilhelm 1. ble keiser med tittelen tysk keiser, og ikke keiser av Tyskland, siden Østerrike ikke var med i denne tyske løsningen.  En improvisert seremoni ble gjort i stand i Versailles utenfor Paris, der Vilhelm ble proklamert som keiser den 18. januar 1871. Det andre tyske keiserrike var født.  Teknisk utvikling  Den vitenskapelige revolusjonen endret menneskehetens forståelse av verden og førte til den industrielle revolusjon, en enorm og betydelig omforming av verdensøkonomien. I den andre halvparten av 1700-tallet fikk den vitenskapelige framgang betydning ved praktiske nyvinninger. Den industrielle revolusjon begynte i Storbritannia og benyttet nye og mer effektive produksjonsmetoder. Det ble etablert fabrikker som drev med mekanisering og masseproduksjon. Det betydde at en rekke varer og produkter kunne framstilles langt raskere og langt billigere og med mindre manuelt arbeid enn tidligere. Opplysningstiden førte også til begynnelsen på de moderne demokratier på slutten av 1700-tallet med de amerikanske og franske revolusjoner. Demokrati og republikanisme fikk økende innflytelse på verdens hendelser og på livskvaliteten til mange mennesker  Etter at europeerne hadde oppnådd innflytelse og kontroll over Nord- og Sør-Amerika, vendte de imperialistiske aktivitetene seg mot øst og Asia. På 1800-tallet hadde de europeiske statene en åpenbar sosial og teknologisk fordel overfor landene i øst. Storbritannia fikk kontroll over det indiske subkontinent, Egypt og halvøya Malaysia, Frankrike tok Indokina, Nederland sementerte sin kontroll over Nederlandsk India. Britene kontrollerte også Australia, New Zealand og Sør-Afrika med et stort antall britiske kolonister som utvandret til i disse koloniene. Russland koloniserte store områder i Sibir. På slutten av 1800-tallet hadde de europeiske statsmaktene fordelt resten av Afrika mellom seg. Innenfor Europa selv hadde økonomiske og militære utfordringer skapt et system av nasjonalstater, og etnisk-språklige grupperinger begynte å identifisere seg selv som særskilte nasjoner som ønsket kulturell og politisk selvstyre.  I løpet av den industrielle revolusjonen ble verdensøkonomien avhengig av kull som brensel, til jernbane og dampskip som gjorde verden mindre og mer tilgjengelig.  Den framgang som Europa hadde utviklet ved midten av 1700-tallet førte til et mer innovativt klima, og til mer rikdom. Atlanterhavshandelen, inkludert slavehandelen fra Afrika, var lukrativ. Stor import av sølv fra Amerika utgjorde grunnlaget for Spanias rikdommer. Profitten fra slavehandelen og plantasjene i Karibia utgjorde rundt 5 prosent av den britiske økonomien ved begynnelsen av den industrielle revolusjonen.  Eiffeltårnet er med sin høyde på 324 meter (med antennene) det mest kjente landemerket i Paris, og er internasjonalt kjent som et symbol for Frankrike. Eiffeltårnet er oppkalt etter sin konstruktør, Alexandre Gustave Eiffel.  Eiffeltårnet var ferdig til Verdensutstillingen i 1889 som en hyllest til hundreårsdagen for den franske revolusjonen. 300 stålarbeidere satte sammen 18.038 stykker av stål ved bruk av 1.050.846 bolter. I alt ble det brukt ca. 7.000 tonn stål. Totalvekten er 9.000 tonn. Høyeste utsving i sterk vind er tolv centimeter, mens tårnet utvider seg maksimalt 15 centimeter i sterk varme. De fire fundamentene er gravd 9–14 meter ned i jorden og har hver en flate på 625 kvadratmeter. Tårnet har 1.665 trappetrinn til toppen og kostet i 1889 ca. 20 millioner norske kroner å bygge. Bare én arbeider døde under konstruksjonen.  Tårnet er en kjent attraksjon for turisme, med over 5,5 millioner besøkende hvert år.  Røntgenstråling er en type ioniserende elektromagnetisk stråling som brukes til å ta bilder av biologisk materiale. Strålingen har kortere bølgelengde enn ultrafiolett stråling, men lengre bølgelengde enn gammastråling. Fysikeren Wilhelm Röntgen oppdaget strålingen i 1895, og tok det første røntgenbildet, av handa til kona si. For dette fikk han den første Nobelprisen i fysikk i 1901.  Klassesamfunn  Overklasse er et sosiologisk begrep som brukes om den øverste klassen i et samfunn. Hva som regnes som overklasse varierer fra land til land. Familiebakgrunn, kulturell kapital og økonomisk velstand er vanlige faktorer. I de fleste europeiske land ble innbyggerne tradisjonelt delt i tre stender, nemlig adel, geistlighet og bondestand. Med den industrielle revolusjon og fremveksten av et velstående borgerskap oppstod en ny samfunnsgruppe mellom bondestanden og adelen. I Norge fra 1600-tallet var høyere embetsmenn og det velstående handelsborgerskapet tradisjonelt oppfattet som en økonomisk overklasse. Ifølge marxistisk teori var det overklassen som eier produksjonsmidlene.  Overklassen forbindes ofte med rikdom og luksus, og med sterk kobling til arv. Undersøkelser viser at en uforholdsmessig stor andel av Europas kapital ble eid og eies av de 1 % rikeste, og at den største delen av denne kapitalen er arvet.  I demokratier er idealet likhet mellom mennesker, men økonomisk sett er forskjellene i dag (2015) omtrent like store som for 100 år siden.  USA  I 1808 ble det forbudt å innføre slaver i USA.  I 1849 ble det funnet gull i California. Dermed gikk startskuddet til Gullfeberen, hvor mange strømmet til gullfeltene i håpet om å bli rike.  1854-65 Borgerkrigen mellom Nordstatene og Sydstatene i USA. Krigen skyldes forskjellig syn på slaveri. Selv om det var blitt forbudt å innføre slaver, ble slavene i Sydstatene ikke frigitt. Det var omkring fire millioner slaver i Nord-Amerika på dette tidspunkt.  Abraham Lincoln utstedte i 1863 en lov som gjorde alle slaver i USA til frie mennesker. 600.000 menn ble drept i borgerkrigen og hundretusenvis såret. I 1865 innså Sydstatene at krigen var tapt.  På 1800-tallet økte den europeiske innvandringen, antall nye stater økte og menneskene flyttet lengre vestover. Der drev de indianerne vekk fra deres opprinnelige territorier og inn i lukkede reservater.  En grunnlovsendring ga i 1868 alle afroamerikanere fullt statsborgerskap.  Sorte menn fikk stemmerett i 1870.  I 1896 slo den amerikanske høyesterett fast at raseadskillelse ikke er ulovlig i henhold til grunnloven. I Sydstatene ble det starten på en oppdeling av sorte og hvite i for eksempel busser, skoler og restauranter. | Befolkning  1800 978 mill hvorav 635 mill i Asia  1850 1.262 mill hvorav 809 mill i Asia  1875 1.500 mill  Kriger  1853-56 Krimkrigen  Dette var en krig mellom Russland på den ene siden og «Europas syke mann», Det osmanske riket med deres forbundsfeller Frankrike, Storbritannia, Sardinia på den andre.  Krigen startet som den tiende russisk-tyrkiske krig, men den økende russiske innflytelsen på Balkan, og Russlands ønske om tilgang til Middelhavet via Dardanellene på bekostning av det vaklende osmanske riket, førte til at de allierte grep inn i konflikten. Også religiøse motiver spilte inn. Tsar Nikolaj 1. av Russland mente at den ortodokse kirke var blitt ydmyket da osmanene hadde gitt den katolske kirke adgang til Det hellige land.  Krigen utspilte seg hovedsakelig på Krimhalvøya, men også i Azovhavet og Østersjøen. Britene angrep også Finland. Unionen mellom Sverige og Norge erklærte seg nøytrale og nøytralitetsvern ble opprettet.  Kamphandlingene var preget av nyvinninger innen våpenteknologi og nye hjelpemidler for hæren, blant annet telegraf og jernbane. Krimkrigen hadde svært høye tapstall, men de fleste tapene kom som følge av epidemier (kolera, dysenteri og «krimsjuke», en form for influensa), kulde og feilaktig sårbehandling. Den elendige pasientbehandlingen ble åpenbar for samtiden, og erfaringene under Krimkrigen førte til en reform av det britiske militære sanitetsvesenet. Sentral i dette arbeidet var Florence Nightingale, som i sterk grad bidro til å utvikle den moderne sykepleien basert på erfaringene fra Krimkrigen.  I fredstraktaten som ble underskrevet ved Paris-kongressen i 1856, måtte Russland som tapende part godta tunge betingelser, men de ble ikke varige. De fleste territorier ble senere tilbakeført til sine opprinnelig overherredømmer.  1877-78 Russisk-tyrkisk krig  Krigen hadde som bakgrunn Russlands fortsatte ønske om adgang til Middelhavet og erobre Balkanhalvøya fra Det osmanske riket. I Bulgaria og Serbia så man denne krigen som innledningen til deres selvstendighet.  Denne krigen ga også kongedømmet Romania mulighet til full selvstendighet, selv om de ikke hadde vært en del av Det osmanske riket. Derfor blir krigen i rumenske historiebøker omtalt som den rumenske selvstendighetskrigen.  Under krigen gikk de vestlige stormaktene inn på osmansk side, fordi de ikke ønsket at Russland skulle få større makt. Sammen lyktes de med å avgrense den russiske framgangen, men krigen resulterte i langvarig uro på Balkan. Fredsavtalen ble underskrevet i 1878 og Det osmanske riket aksepterte her Romanias, Bulgarias, Serbias og Montenegros selvstendighet.  De øvrige europeiske stormaktene mislikte fredsavtalen som russerne hadde diktert overfor tyrkerne. De fryktet at den kunne føre til at russerne fikk for stor innflytelse i området. Østerrike-Ungarn inviterte derfor til en kongress i Berlin. Kongressen kom fram til Traktaten i Berlin. Den satte til side den Russisk-Tyrkiske fredsavtalen.  1894-95 Kinesisk-Japansk krig  Qing-dynastiet var på randen av kollaps fra interne opprør og utenlandsk imperialisme, mens Japan var blitt en stormakt gjennom sine effektive tiltak for modernisering. Kina ble beseiret og tvunget til å gi Taiwan til Japan samt til å anerkjenne uavhengigheten av Korea.  1898-1901 Bokseropprøret i Kina  Bokseropprøret rettet seg mot kristne kinesere og deres misjonærer, samt mot vestlig politisk og kommersiell innflytelse i Kina generelt. Etterhvert ble et overordnet mål å få fjernet alle utlendinger fra Kina. Fra europeernes side var målsettingen til å begynne med å komme beleirede utlendinger i Beijing til unnsetning, men etterhvert ble det en straffeekspedisjon og et posisjoneringskappløp i forventningen om at Qing-dynastiet ville måtte overlate enda mer myndighet til europeiske land.  I august 1900 hadde 230 utlendinger mistet livet, og mange tusen kinesiske kristne var blitt drept. Kampene fortsatte og kostet også mange tusen boksere, kinesiske regjeringstropper og et høyt antall sivile kinesere livet.  Kina tapte krigen og måtte undertegne bokserprotokollen i 1901. Betingelsene i den avsluttende fredsavtalen var en alvorlig trussel mot det Qing-dynastiets eksistens før dets endelige sammenbrudd i 1911/12.  1864 Genfer-konvensjonen – Røde Kors  Inntil midten av 1800-tallet var det ingen veletablert sanitetstjeneste i forsvarets avdelinger til å ta seg av sårede. I 1859 var den sveitsiske forretningsmannen Henri Dunant på reise til Italia for å møte Napoleon 3. Hensikten var å diskutere problemer med å drive forretning i Algerie, på den tiden okkupert av Frankrike.  Da han ankom ble han vitne til slaget ved Solferino, en del av krigen mellom Østerrike og Sardinia. På en enkelt dag ble rundt 40.000 soldater på begge sider drept eller skadet på slagmarken. Henri Dunant ble sjokkert av det grusomme resultatet av slaget, de sårede soldatenes lidelser og den nesten totalt manglende medisinske hjelpen. Det opprinnelige formålet med reisen ble glemt og han engasjerte han seg i å hjelpe de sårede.  I 1863 ble en fem-mannskomite stiftet av Henri Dunant. De kalte komiteen «Den internasjonale komiteen for lindring til sårede soldater». I oktober 1863 ble en internasjonal konferanse avholdt i Genève for å utvikle mulige tiltak for å forbedre feltmedisinen. I 1864 vedtok konferansen den første Genève-konvensjonen «For å forbedre forholdene for de sårede soldater i felten». Representanter fra 12 stater underskrev konvensjonen. Konvensjonen inneholdt ti artikler, og for første gang ble det opprettet juridisk bindende regler som garanterte nøytralitet og beskyttelse for sårede soldater, feltmedisinerne og særegne humanitære organisasjoner som deltar i væpnede konflikter. I tillegg definerte konvensjonen krav for at en nasjonal avdeling skulle bli godkjent av den internasjonale komiteen.  Den internasjonale Røde Kors- og Røde Halvmånebevegelsen ble etter hvert utviklet til å omfatte Den internasjonale Røde Kors-komiteen (ICRC), Det internasjonale forbundet av Røde Kors- og Røde Halvmåneforeninger og 186 nasjonale foreninger godkjent av ICRC. Disse organisasjonene jobber uavhengig av hverandre, men er forent gjennom felles grunnprinsipper, mål, symboler, vedtekter og styresett.  Bevegelsen er basert på frivillig arbeid og er en ikke-statlig organisasjon. Formålet er å oppdage, hindre og lindre menneskelig lidelse og nød og arbeide for respekt for mennesket uten å diskriminere på grunn av nasjonalitet, rase, religion, sosial klasse eller politisk overbevisning. Nylig ble en uenighet med Israel avsluttet i og med at man ble enige om et nytt symbol: Røde Krystall.  Den internasjonale Røde Kors-komiteen er den eneste institusjonen nevnt under internasjonal humanitær rett (IHR) som en kontrollerende myndighet. Akkurat som «Den hellige stol» og «Malteser-ordenen» er dette et sjeldent eksempel på en ikke-statlig suveren enhet. Organisasjonens eneste formål er humanitet basert på upartiskhet, nøytralitet, uavhengighet, frivillighet, enhet og universalitet til beskyttelse for livet og verdigheten til ofre av internasjonale og nasjonale væpnede konflikter.  Nobelprisene ble i 1895 etablert av Alfred Nobel. Nobelprisene er fem priser som utdeles årlig av svenske og norske komiteer som anerkjennelse av kulturelle, vitenskapelige og politiske fremskritt. De fem prisene, i fysikk, kjemi, fysiologi eller medisin, litteratur og fred, ble første gang utdelt i 1901. Fredsprisen deles ut i Oslo, mens de andre prisene deles ut i Stockholm. Hver nobelpris er regnet som den mest prestisjetunge prisen innenfor sitt område.  Kungliga Vetenskapsakademien velger i henhold til testamentet ut vinnerne av nobelprisene i fysikk og kjemi. Nobelförsamlingen vid Karolinska Institutet ved Karolinska Institutet velger vinnerne av nobelprisen i medisin, Svenska Akademien velger vinnerne av nobelprisen i litteratur og Den norske Nobelkomite, utpekt av Stortinget, velger vinnerne av Nobels fredspris.  1859 Darwin skrev Artenes opprinnelse.  Artenes opprinnelse er Charles Darwins mest kjente bok. Darwin presenterte i boken sin evolusjonsteori: Populasjoner utvikler seg over flere generasjoner gjennom naturlig seleksjon. Boken regnes som en av de viktigste vitenskapelige bøkene gjennom tidene, og la grunnlaget for moderne evolusjonsbiologi.  Teknisk utvikling  Den greske vitenskapsmannen Heron av Alexandria oppdaget at man kunne bruke damp som kraftkilde. 100 år e kr skrev Heron om hvordan kraften fra damp kunne åpne tempeldører. Han lagde også en dampturbin som bestod av en akse og en kjele. Turbinen dreide hurtig rundt når dampen kom ut av de to munnstykkene.  Den første vellykkede dampmaskinen ble laget av Newcomen i 1712. I 1769 tok James Watt patent på en dampmaskin som var en kraftig forbedring av Newcomens, og var langt mer energiøkonomisk og effektiv enn forgjengeren. James Watts dampmaskin ble etterhvert tatt i bruk i industrien, bl.a. tekstilindustrien, hvilket innebar at tekstilfabrikkenes lokalitet ikke lenger var henvist til områder med tilgjengelig vannkraft.  Gruvegangene på denne tiden var ofte skinnebelagt. Disse skinnegangene var beregnet på vogner med kull eller malm. Vognene ble trukket av hester eller skjøvet av gruvearbeiderne. Man fant ut at hvis man satte en dampmaskin på hjul, så kunne man lage et enkelt lokomotiv.  Fra 1700-tallet trådte de nordiske land, særlig Norge, igjen inn i rekken av sjøfartsnasjoner. Især var trelastfarten fra Norge blomstrende. Etter at Robert Fulton 1807 hadde foretatt sin epokegjørende reise med dampskipet Clermont på Hudsonfloden, kom skipsfarten inn i et helt nytt spor, da damp som fremdriftsmiddel for skip snart slo igjennom. I 1812 fikk Skottland sitt første dampskip, Comet, i regelmessig fart på Clyde, og 1819 gikk det første dampskip, Savannah, over Atlanterhavet. I 1826 fikk Norge sitt første dampskip, Constitutionen. Danmark hadde fått sitt første, Caledonia, noen år tidligere. I 1823 ble verdens første dampskipsselskap, City of Dublin Steam Packet Co., grunnlagt. I 1840 opprettet Samuel Cunard sin oversjøiske dampskipslinje, og 1852–58 ble Great Eastern bygd, verdens største skip til hundreårsskiftet. Det var på 18.914 tonn, men ble en økonomisk fiasko. Fra 1836 var propellen tatt i bruk og fortrengte gradvis skovlhjulene.  Med seilskipsflåten gikk det temmelig fort tilbake etter 1850. Stadig flere skipsredere gikk over til dampskip. Etter hvert ble tre erstattet med jern som skipsmateriale. I 1875 var det flere fartøyer av jern under bygging enn av tre. Samtidig med at man innførte jern som materialer (stålet kom først sist i 1880-årene), ble skipene bygd større.  Passasjer- og postskipenes hastighet økte raskt. Savannah gikk 1819 over Atlanterhavet på 29 døgn. I 1848 var overfartstiden omtrent det halve og i 1907 var den kommet ned i 4½ døgn fra Liverpool til New York. Stadig flere dampskip ble satt inn i faste linjer over kortere og lengre havstrekninger.  Etter Suezkanalens åpning 1869 ble avstandene til Øst-Asia og Australia vesentlig kortere, og det ble opprettet flere faste oversjøiske linjer. I Afrika kom produksjonen av eksportvarer for alvor i gang på denne tiden, likesom importevnen økte betydelig. Skipsfartens utvikling førte til anlegg av store kanaler, havner, tørrdokker og verfter, og kystlandenes fyrvesen ble forbedret.  Dieselmotoren i skip ble vanlig først etter 2. verdenskrig.  I 1879 ble glødelampa utviklet.  Amerikaneren Thomas Edison var oppfinneren som laget en praktisk anvendbar glødelampe sammen med et strømforsyningssystem, og han fikk dermed uforholdsmessig mye av æren for denne oppfinnelsen.  Klima  I 1815 var det et vulkanutbrudd i Indonesia med en kraft som tilsvarte 170.000 Hiroshima bomber. Mer enn 71.000 mennesker omkom. Vulkanskyen skapte et filter for solen på den nordlige halvkule som medførte en usedvanlig kald vår og sommer i Europa og Amerika i 1816 (året uten sommer), så alvorlig at det snødde i juni, juli og august. Dette førte til at avlinger slo feil, at buskap ble slaktet og det generelt var dårlige tider og sult blant vanlig folk.  1883 i Indonesia brøt vulkanen Krakatau ut og 36,000 mennesker omkom. |
| **1900-2000**  **Generasjon 2**  F: 1875-1900  D: 1960-1980  **Generasjon 1**  F: 1900-1920  D: 1960-2000  **Generasjon 0**  F: 1942-43  Søren H Ødegården  Irene Hebæk | Befolkning  1900 2.240.032  1942 3 mill  1975 4 mill  Konger  1905-1957 Haakon 7.  1957-1991 Olav 5.  1991- Harald 5.  1905 Norge brøt ut av unionen med Sverige.  Under Oscar 1. og Karl 4. var unionen stort sett populær i Norge fordi det ble gjort innrømmelser fra svensk side. Likestillingen mellom statene ble markert blant annet ved kong Oscars «morgengave» til det norske folk i 1844 i form av et nytt unionsvåpen og nye flagg. I unionsvåpenet var Sveriges og Norges riksvåpen sidestilt i et kløvet skjold, under to kongekroner som markerte to selvstendige kongeriker. Et felles unionsmerke med lik fordeling av svenske og norske flaggfarger, populært kalt «sildesalaten», ble satt inn i begge lands flagg. Et eget norsk orlogsflagg til erstatning for det felles svensk-norske unionsorlogsflagget av 1815 ble godt mottatt.  Men under den siste Bernadotte-kongen Oscar 2. ble motsetningene skjerpet. De politiske bestrebelsene for økende demokratisering i Norge førte til en radikalisering av Stortinget, og til innføring av parlamentarismen i 1884.  Kampen for et eget norsk konsulatvesen førte i 1895 til svenske krigstrusler og norsk retrett. Da den ble gjenopptatt ved århundreskiftet, ble det denne saken som til slutt førte til unionsoppløsningen.  Stemmerett  1901 Kvinner fikk begrenset stemmerett ved kommunale valg.  1907 Kvinner fikk begrenset stemmerett ved stortingsvalg.  1910 Det ble innført allmenn stemmerett ved kommunevalg, slik at kvinner kunne stemme på lik linje med menn.  1913 Kvinner fikk stemmerett på like vilkår som menn også ved stortingsvalg.  Bare Finland var tidligere ute med nasjonal stemmerett for kvinner i Norden (1906).  1978 Stemmerettsalderen senket til 18 år.  1983 Innvandrere uten statsborgerskap kan stemme ved kommunevalg etter 3 års botid i Norge.  Ca 1918 Avtale som ga Norge suverenitet på Svalbard, Jan Mayen, Bouvetøya og Peter 1.’s øy på visse vilkår, bl a at avtalepartene kan drive virksomhet på øyene på lik linje med norske.  De fleste steder opphørte husmannsvesenet fra 1900 og fram til 1930. Fra 1928 fikk husmennene lovfestet rett til å innløse sine husmannsplasser. En husmann som er blitt eier av jorda er selv blitt bonde eller gårdbruker.  1900-1940 314.246 utvandret til USA. Mellom 1825 til 1940 emigrerte ca 800.000 nordmenn.  Man regner med at det bor om lag fem millioner norskættede amerikanere i USA. Tallet er så høyt fordi mange nordmenn har giftet seg med amerikanere med bakgrunn fra andre land.  1940-1945 Norge var okkupert.  Det norske landssvikoppgjøret var et rettslig oppgjør med medlemmer av Nasjonal Samling (NS) og okkupantenes medhjelpere i Norge etter andre verdenskrig. Det var rettssaker mot 92.805 siktede hvorav rundt 46.085 ble straffet, 30 fikk dødsstraff, 17. 000 fikk fengselsstraffer.  EU - EØS  Norge har tre ganger søkt om medlemskap i unionen. Den første søknaden i 1962 ble stanset av Frankrike da de la ned veto mot britisk medlemskap. Det ble på nytt levert en søknad i 1970. Denne ble stoppet av en folkeavstemning i 1972 da 53,5 % av de som stemte gikk mot, og valgdeltagelsen var på 79,2 %. Det ble en ny folkeavstemning i 1994 etter Norges tredje søknad to år tidligere. Denne gangen var deltagelsen ved avstemningen enda høyere, og resultatet enda jevnere. 88,6 % av Norges stemmeberettigede møtte opp, og bare 126.806 stemmer skilte ja fra nei i avstemningen som endte med 52,2 % flertall for å avvise medlemskap.  Norge har likevel et tett samarbeid med EU. Gjennom EØS-avtalen som ble signert i 1992 sikret Norge seg tilgang til EUs indre marked. I tillegg omfatter EØS-avtalen også samarbeid innenfor forskning, utdannelse, miljøvern, sosiale spørsmål og kultur. Avtalen omfatter imidlertid ikke fisk og landbruk. Selv om det ikke er noen formell kontingent i EØS bidrar Norge økonomisk til EU og EUs medlemsland. Overføringene beløp seg i 2010 til rundt 5 milliarder kroner, men en del midler blir også ført tilbake til Norge i form av diverse programmer i EU-regi, så nettokostnadene var på ca. 3,4 milliarder. EØS-midlene går blant annet til prosjekter innen miljø og klimatiltak, helse, kulturarv, forskning, utdannelse, regionalt og grensekryssende samarbeid.  I 2001 trådte Schengen-avtalen i kraft for Norge, noe som førte til at norske statsborgere kunne reise uten pass innenfor det som er kjent som Schengen-området. Avtalen er gjensidig. Avtalen, og dermed også området, omfatter i dag 26 land og over 400 millioner mennesker.  Olje  I løpet av 1980- og 1990-tallet utviklet oljeindustrien seg til å bli den mest inntektsgivende næring for den norske stat. Statens inntekter fra denne virksomheten kommer hovedsakelig inn på to måter; gjennom skatter og avgifter, samt ved salg av den oljen og naturgassen som staten selv eier. Dessuten har næringen ringvirkninger for andre næringer som yter tjenester til oljeindustrien, som f.eks. forskning, teknologiutvikling og logistikk. Virksomheter har også miljømessige konsekvenser ved at en betydelig andel av CO2- og NOX-utslippene i landet skjer fra produksjonsinnretningene på norsk sokkel.  Fram til 1961 hadde oljeindustrien begrenset omfang i Norge. Det var et mindre oljeraffineri i landet, Vallø oljeraffineri nær Tønsberg. Raffineriet var i drift fra 1905 til 1993 med et avbrekk fra 1945 til 1950. Raffineriet hadde en årlig kapasitet på 110.000 tonn råolje i 1959.  Fra 1961 ble det igangsatt et nytt raffineri på Slagentangen ved Tønsberg med langt større kapasitet. Fra da av fantes det en betydelig petroleumsrelatert produksjon i Norge basert på importerte råvarer. Essoraffineriet kom nesten samtidig med at privatbilismen tok til å øke i Norge etter at bilsalget ble fritt fra 1960. Det nye raffineriet kom derfor også til å dekke en økende etterspørsel etter bilbensin.  I 1959 ble det gjort et stort naturgassfunn i Nederland. Det var også påvist gass utenfor sørøstkysten av England. I 1962 ba Phillips Petroleum norske myndigheter om tillatelse til å starte innsamling av seismiske data fra sjøområdene. I mai 1963 fikk vi en lov som fastsatte statens eiendomsrett til kontinentalsokkelen og ressursene der. Kongen i statsråd gir tillatelser til leting og utvinning av ressurser på og under havbunnen. Leting kom formelt i gang i 1966 med prøveboringer i Nordsjøen. Den første boringen ble satt i gang 1966. Brønnen var tørr. Den andre boringen gav indikasjon på petroleum uten at det ble regnet som kommersielt interessant. Det ble utført 38 boringer på norsk sokkel før det første drivverdige funn av petroleumsforekomst ble konstatert i 1969.  En siste fase i petroleumsvirksomhetens historie startet i 1971 da norskprodusert råolje gikk til raffinering og landet ble selvforsynt fra 1975. Alle oljeselskaper i Norge drev fra nå av aktivt med undersøkelse, leting eller også produksjon av råolje og/eller gass på norsk kontinentalsokkel. Utover 70- og 80-tallet ble de største felt oppdaget, utforsket og besluttet utbygd i raskt tempo. De store ulykkene kom også på 70- og 80-talletspesielt Alexander L. Kielland-ulykken, helikopterstyrt, dykkerulykker og branner med tap av liv.  Oljeutvinningen i Nordsjøen førte til en sterk økonomisk utvikling i Norge og en høyere levestandard enn omtrent alle andre land i verden. Stortinget valgte å etablere et fond for forvaltning av overskuddet fra oljen, og oljefondet er i 2015 vokst til nesten 7 milliarder kroner.  Kommunikasjon  Europa-veier er internasjonale hovedtrafikkårer mellom europeiske land. Den første internasjonale avtalen om europaveier ble inngått 1950. I 1965 innførte Norge europaveisystemet i forbindelse med en omfattende omlegging av riksveinummereringen. I 1992 innførte Norge de nye numrene.  Først 1907 hadde landet flere dampskip enn seilskuter. Fra omkring 1910 er Oslo den største sjøfartsbyen, i de første årene tett fulgt av Bergen.  Under 1. verdenskrig seilte handelsflåten inn store summer, men over 2000 norske sjøfolk omkom og 1,3 mill. brt gikk tapt. Etterkrigstidens økonomiske kriser ble en hard påkjenning for skipsfarten og sommeren 1921 lå nesten halvparten av flåten i opplag. I mellomkrigstiden ble flåten utbygd og modernisert og var i 1939 på 4,8 mill. brt, nr. 4 i verden. 60 % var motorskip, en større prosentdel enn i noe annet land. Før 1914 seilte handelsflåten for det meste i trampfart over hele verden. I mellomkrigstiden ble linjefarten med spesialbygde skip sterkt utbygd, og verdens stigende oljeproduksjon gav muligheter i tankfart.  Da Norge kom med i annen verdenskrig, ble handelsflåten rekvirert av staten, og de disponible skip lagt under Nortraship. Den norske handelsflåten spilte en betydelig rolle i den allierte krigsinnsats. Under 2. verdenskrig mistet ca. 2.200 krigsseilere livet og 473 av uteflåtens skip gikk tapt.  Utviklingen innen skipsfarten etter krigen var kjennetegnet av sterk ekspansjon verden over. I tonnasje vokste flåten til et maksimum 1976 på 27 mill. brt, mer enn 15 mill. brt var tanktonnasje, til dels store supertankere. Norske myndigheter og redere motarbeidet energisk proteksjonistiske tendenser. Faren for å bli avskåret fra adgangen til konkurranse om varetransporten ble ansett som en alvorlig trussel mot norsk skipsfart. Av konkurransehensyn skjedde en overgang til en rekke typer spesialskip som ro/ro-skip, containerskip og car carrier. For alle skipstyper har det vært sterk økning i gjennomsnittsstørrelsen.  Den internasjonale skipsfartskrisen som satte inn ved årsskiftet 1973/74, rammet norsk skipsfart hardt. Verdens tankflåte var altfor stor, og tankmarkedet raste sammen. Etter hvert ble det vanskelig med fraktoppdrag også i annen fart. På det verste var ¼ av den norske tonnasjen i opplag, særlig tanktonnasje.  I tiden etter skipsfartskrisen har norsk skipsfart gjennomgått en omstilling, preget av nye driftsformer med lavere kostnader og satsing på nye markeder, bl.a. offshore. Etableringen av Norsk Internasjonalt Skipsregister 1987 har bidratt til å få flere norskeide skip tilbake under norsk flagg. Dette har styrket det norske maritime miljø, selv om skipsmannskapet i stor grad er utlendinger. Ved årtusenskiftet var ca. 50.000 utlendinger ansatt på norskeide skip, den største gruppen var filippinere.  Innvandring  I 2015 er det i Norge bosatt 805 tusen innvandrere inkludert norskfødte med innvandrerforeldre. Dette er 15.6 % av befolkningen.  Av disse er omtrent 355 tusen fra vestlige land mens omtrent 450 tusen er fra land som vi ofte kaller fremmedkulturelle. Blant innvandrerne er kristne den største gruppen. Iflg SSB (Statistisk Sentralbyrå) var det i  1971 9 tusen,  1980 14 tusen,  1990 26 tusen,  2000 43 tusen,  2010 66 tusen og  2012 102 tusen katolske innvandrere.  Ellers er det i 2012 et mindre antall ortodokse (11 tusen).  Blant innvandrerne er muslimene en stor og raskt voksende gruppe. Ifølge SSB var det i  1971 1 tusen,  1980 19 tusen,  1990 56 tusen,  2000 98 tusen,  2010 112 tusen og  2012 121 tusen muslimske innvandrere i Norge.  Ellers er det i 2012 mindre grupper av buddhister (vel 15 tusen), hinduister (vel 5 tusen), sikhisme (under 3 tusen), jøder (under 1.000).  Innvandrerne utgjør et svært sammensatt mønster når det gjelder integrering, utdanningsnivå, religion, sysselsetting og likestilling. Et hovedtrekk er at graden av integrering og tilpasning til norsk levemønster øker med lang botid, og at andre generasjon er mer tilpasset enn sine foreldre. Som følge av økt innvandring har flere religioner fått medlemmer og forsamlinger i Norge: islam, buddhisme, hinduisme og den ortodokse kirke.  Helse  Tuberkulose har helt opp til våre dager vært en av de mest dødbringende sykdommene. Rundt 1900 var omtrent hvert femte dødsfall i Norge forårsaket av sykdommen. Over halvparten av de døde var under 30 år.  Selv om dødeligheten falt på 1900-tallet, forårsaket tuberkulose om lag 12 prosent av alle dødsfall i første halvdel av 1930-tallet og fem prosent i siste halvdel av 1940-tallet. Om lag halvparten av verdens befolkning har tuberkulosesmitte i kroppen, men det er sjelden at sykdommen bryter ut.  Velferdsstaten  Etter 1900 har det skjedd en sterk utvikling fra enkle støtteordninger for fattige til omfattende velferdsordninger.  Noen trekk i utviklingen:  Barnelovene i 1915, lovene om sykeforsikring 1909 og 1915, ulykkesforsikring for fiskere (1908), sjøfolk (1911) og industriarbeidere (1915) er alle reformer knyttet til en sentral person i starten, Johan Castberg. Han stod også bak opprettelsen av Sosialdepartementet i 1913.  TI timersdagen ble innført i 1915 og åttetimersdagen ble innført i 1919. Reformene som ble gjennomført i denne perioden var av typen sosialforsikringsordninger.  I 1935 ble sosiallovkomiteen nedsatt, blant annet for å effektivisere og bygge ut godene. Dette førte til opprettelsen av lov om alderstrygd (1936), lov om hjelp til blinde og vanføre (1936) og lov om arbeidsløshetstrygd (1938). Barnetrygden ble innført i 1946, i 1956 ble syketrygden utvidet til å gjelde alle og i 1957 ble behovsprøving av alderstrygd avskaffet. I 1961 avløste loven om uføretrygd lov om hjelp til blinde og vanføre, men den nye loven forholdt seg til et langt mer omfattende uførebegrep. Det samme året ble attføringshjelp innført. Alminnelig enke- og morstrygd ble innført i 1964. Samme år ble lov om sosial omsorg innført og denne markerer et vannskille i forhold til hvordan staten så på sin omsorgsoppgave, med en endring fra synet på fattighjelp som almisse og gave mot et mer rettighetsbasert system. Historisk sett ble velferdsstaten i Norge etablert i årene før og etter andre verdenskrig. Da kom en rekke ordninger som gjorde at innbyggerne ble sikret økonomisk. Folketrygden samlet alle disse ordningene da den ble etablert i 1967.  Alle norske statsborgere har rett til en offentlig pensjon fra de fyller 67 år i henhold til Folketrygdloven. Pensjonen utbetales fullt ut for norske statsborgere som har bodd i Norge i minst 40 år etter fylte 16 år, og med lavere summer til norske statsborgere som har bodd mindre tid i landet.  Finansieringen av offentlige pensjoner er basert på «betal mens du jobber»-filosofien. Dette betyr at dagens arbeidsstyrke står for utbetalingene for dagens pensjonister. Den demografiske strukturen i Norge tilsier at det i fremtiden etter hvert vil bli betydelig færre personer som arbeider i forhold til antall pensjonister.  Minstepensjon har som formål å forhindre fattigdom i alderdommen, og er ment å dekke de mest grunnleggende levekostnadene i Norge, justert hvert år i henhold til de økende levekostnadene i landet. | Befolkning  Europa:   * 1900 408 mill * 1950 547 mill * 1999 729 mill   Nord-Amerika   * 1900 82 mill * 1950 172 mill * 1999 307 mill   Kolonier  1922 Irland løsrives fra England.  I de første årene etter 2. verdenskrig hadde de afrikanske og asiatiske koloniene greid å vinne sin formelle uavhengighet. Mange av disse nye nasjonene hadde store utfordringer i form av fattigdom, sult, analfabetisme og tropiske sykdommer. Ikke minst var manglende investeringer et problem, og den økonomiske utviklingen gikk sakte i mange av de tidligere koloniene. Dette bidro til politisk ustabilitet, korrupsjon og konflikter i enkelte land helt opp til våre dager.  Noen eksempler på kolonier som ble uavhengige:  1948 Burma (England)  1947 India og Pakistan (England)  1951 Libya (Italia)  1954 Vietnam (Frankrike)  1960 Zaire (Belgia)  1962 Algeri (Frankrike)  1965 Zimbabwe (England)  Kriger  1. verdenskrig (1914-18) hadde sitt sentrum i Europa. Mer enn 9 millioner stridende og 7 millioner sivile ble drept. Det var en av historiens mest omfattende konflikter og førte til voldsomme politiske endringer i mange av de involverte landene, blant annet den russiske revolusjonen.  Krigens parter var Ententemaktene (først Frankrike, Russland og Storbritannia og senere også Italia, Japan og USA) og Sentralmaktene (først Det tyske keiserrike og Østerrike-Ungarn og senere Det osmanske rike og Bulgaria).  Mer enn 70 millioner soldater, blant dem rundt 60 millioner europeere, ble mobilisert. Den direkte årsak var mordet på erkehertug Franz Ferdinand av Østerrike i Sarajevo i 1914. Like etter erklærte Østerrike-Ungarn krig mot Serbia og invaderte landet. Mens Russland mobiliserte for å hjelpe Serbia invaderte Tyskland det nøytrale Belgia og Luxembourg for så å angripe Frankrike, noe som førte til at Storbritannia erklærte Tyskland krig. Etter at den tyske fremrykkingen mot Paris ble stanset, utviklet kampene på vestfronten seg til en skyttergravskrig med ubetydelige endringer av frontlinjene frem til 1917. På østfronten hadde den russiske hæren fremgang mot de østerrikske-ungarske styrkene men ble stoppet av tyskerne da de forsøkte å invadere Tyskland.  Den russiske regjeringen kollapset og tsaren ble tvunget til å abdisere i 1917. Den kommunistiske revolusjon i november førte til at russerne undertegnet freden i Brest-Litovsk. Det var en massiv tysk seier, og Tyskland kunne konsentrere sine styrker om vestfronten. Etter en kraftig tysk våroffensiv i 1918 gikk ententemaktene til motangrep og presset den tyske arméen tilbake. Østerrike-Ungarn undertegnet våpenhvile med Italia i 1918 og etter utbruddet av novemberrevolusjonen ble Tyskland tvunget til å undertegne våpenhvile den 11. november 1918.  Det russiske keiserdømmet og Det osmanske riket ble oppløst, Østerrike-Ungarn forsvant og ble erstattet av mindre stater, og Tyskland ble omformet til en republikk. Kart over nasjoners grenser ble tegnet om og Tysklands kolonier ble fordelt blant krigens seierherrer. Under fredskonferansen i Paris i 1919 ble Storbritannia, Frankrike, Italia og USA enige om vilkår som ble pålagt de tapende nasjonene.  Den internasjonale organisasjonen Folkeforbundet ble opprettet for å hindre en tilsvarende konflikt. Med svake stater, økonomiske nedgangstider, fornyet europeisk nasjonalisme og tysk følelse av å ha blitt ydmyket ledet oppgjøret isteden frem mot den andre verdenskrig.  2. verdenskrig (1939-45) skyldtes bl a den vanskelige situasjonen Tyskland var i etter 1. verdenskrig. Vilkårene de måtte akseptere førte til uholdbar økonomi med en enorm inflasjon, arbeidsledighet, politisk ustabilitet og grobunn for nazisme. Da krigen startet hadde Tyskland allerede annektert flere naboland, uten at det hadde ført til krig. Flere statsledere ønsket å løse problemene via diplomati, deriblant den engelske statsminister Chamberlain.  Det var to stridende allianser, de allierte og aksemaktene. Det var den mest omfattende krigen i historien, med mer enn 100 millioner soldater. De største stridende nasjonene plasserte alle økonomiske, industrielle og vitenskapelige ressurser tilgjengelig for krigsinnsatsen, og skillet mellom sivile og militære ressurser var borte. Preget av hendelser som involverte massedød av sivile, inkludert holocaust, strategisk bombing og det eneste tilfellet av atombomber brukt i krig, resulterte konflikten i 50 til 70 millioner drepte, noe som gjør den til den dødeligste konflikten i menneskehetens historie.  Krigen brøt ut i 1939 da Tyskland invaderte Polen Dette førte til krigserklæringer fra Frankrike, England og en rekke andre land. En serie av felttog fra sent i 1939 til tidlig i 1941, resulterte i at Tyskland annekterte en betydelig del av Europa. Tyskland og Sovjetunionen inngikk avtaler som bl a innebar at Sovjetunionen annekterte territorier fra seks av sine europeiske naboland, blant disse Polen. Storbritannia ble den eneste stormakten som fortsatte kampen mot aksemaktene. I 1941 iverksatte Tyskland en invasjon av Sovjetunionen, som bandt opp store deler av aksemaktenes militære styrker. Japan, som siktet seg inn på asiatisk dominans, gikk til angrep på USA samt europeiske kolonier og territorier i Stillehavet.  Aksemaktenes fremrykking ble stoppet i 1942, etter at Japan tapte en rekke sjøslag og aksemaktene ble beseiret i Nord-Afrika og i det avgjørende slaget om Stalingrad. Gjennom en rekke tyske tap i Øst-Europa, den allierte invasjonen av Italia, samt amerikanske seire i Stillehavet, mistet aksemaktene i 1943 initiativet og foretok strategiske tilbaketrekninger på alle fronter. I 1944 invaderte de allierte det okkuperte Frankrike og videre deler av Tyskland. Sovjetunionen gjenvant tapte territorier og invaderte Tyskland og dets allierte. Krigen i Europa endte med sovjetiske troppers erobring av Berlin etterfulgt av Tysklands betingelsesløse overgivelse 8. mai 1945. Sovjetunionen invaderte Mandsjuko og USA slapp atombomber over Hirosjima og Nagasaki. Krigen i Asia endte 15. august 1945, da Japan overga seg.  De Forente Nasjoner ble etablert for å fremme internasjonalt samarbeid og for å hindre fremtidige konflikter. Stormaktene som vant krigen: Sovjet, USA, Storbritannia, Kina og Frankrike ble permanente medlemmer i FNs sikkerhetsråd. Sovjetunionen og USA fremsto som rivaliserende supermakter i opptakten til den kalde krigen, som skulle komme til å vare i 46 år. Samtidig avtok europeiske stormakters innflytelse, og avkoloniseringen av Asia og Afrika begynte. De fleste land gikk mot en ny økonomisk høykonjunktur. Politisk samarbeid, særlig i Europa, vokste frem i et forsøk på å stabilisere relasjoner etter krigen.  EU  Den politiske konstruksjon som senere utviklet seg til Den europeiske union har sitt utspring i kjølvannet av Den annen verdenskrig. Et integrert Europa ble ansett for en løsning på alle de krigene som hadde herjet verdensdelen i århundrer, og mer spesielt som en måte å oppnå forsoning mellom Tyskland og Frankrike på etter flere kriger mellom disse landene siden Napoleonskrigene. Samtidig ble Italia og Benelux-landene raskt trukket inn i det tette fransk-tyske samarbeid, og disse landene ble samlet kalt de indre seks.  En sentral begivenhet i utviklingen av EU var Haag-kongressen i 1948, som foreslo et politisk, økonomisk og monetært forent Europa og som konkret førte til opprettelsen av Europabevegelsen og Europa-colleget på slutten av 1940-tallet. I årene som fulgte ble det tatt en rekke politiske initiativer for å binde Europa sammen i tråd med forslagene fra kongressen.  I 1950 la den franske utenriksminister frem en plan som i første rekke innebar en sammenknytning av de nasjonale tungindustrier fordi den var avgjørende i krigføring. Hensikten med planen var å gjøre det «ikke bare utenkelig, men også praktisk umulig» for nasjonalstatene å kunne kaste kontinentet ut i enda en storkrig. Bruk av våpenmakt skulle for fremtiden synes irrasjonelt fordi sammenslutningen ville skape gjensidig avhengighet og solidaritet. Fellesinstitusjonene skulle gis overnasjonal beslutningsmyndighet og således være styringsdyktige og ikke la seg dirigere av nasjonale stormakters interesser. Planen vant tilslutning, og førte til at Frankrike, Tyskland, de tre Benelux-land og Italia inngikk Det europeiske kull- og stålfellesskap (EKSF) ved Paris-traktaten av 1951.  I 1957 signerte de samme seks land Roma-traktaten, og opprettet dermed Det europeiske økonomiske fellesskap (EEC), samt atomenergi-organisasjonen Euratom. I samarbeidet inngikk grunnprinsippene om fri bevegelighet for personer, varer, tjenester og kapital på tvers av medlemsstatenes nasjonale grenser («de fire friheter»). Medlemsstatene forpliktet seg til å nedbygge eksisterende indre tollsatser til null. Et grunnprinsipp i Roma-traktaten var at det skulle bli forbud mot å forskjellsbehandle handel basert på nasjonalitet.  I 1962 la den franske president Charles de Gaulle overraskende ned veto mot Storbritannias innlemmelse, hvorpå også Norge, Danmark og Irland trakk sine søknader om medlemskap. Med Charles de Gaulles avgang i 1969 ønsket Storbritannia, Irland og Danmark å få innvilget medlemskap. Den første utvidelse av fellesskapet ble gjennomført i 1973. Tiden som fulgte utvidelsen var preget av en treg integrasjons- og utvidelsesprosess, og svak økonomisk utvikling, blant annet grunnet oljekrisen og begrenset handlingsrom.  Det første direkte valg til Europaparlamentet ble gjennomført i 1979. De hadde fortsatt liten lovgivningsmakt og sterkt begrenset innflytelse. I 1985 ble Schengen-avtalen for fjerning av interne grensekontroller inngått mellom fem vesteuropeiske land, uavhengig av EF-systemet. Dette ble ansett for et gjennombrudd for samarbeidet, men for å få ytterligere bukt med treg utvikling, ble det arbeidet med å utforme et reelt og effektivt indre marked som kunne innfri Roma-traktatens intensjon. Dette resulterte i signeringen av Den europeiske enhetsakt i 1986. Det samme år trådte de nye demokratiene Spania og Portugal inn i fellesskapet  Maastricht-traktaten av 1992 la nødvendige premisser for den myntenhet som senere ble døpt til euro. Med Maastricht-traktaten ble dessuten Den europeiske union opprettet som en overbygning på de såkalte tre søyler: 1. Det europeiske fellesskap, 2. justis- og politisamarbeid og 3. den felles utenriks- og sikkerhetspolitikk. Førstnevnte søyle var etablert allerede fra starten, og innbefattet kompetanseområder der Europakommisjonen hadde sin overnasjonale beslutningsmyndighet. De to sistnevnte utgjorde formaliserte rammeverk for mellomstatlig samarbeid på det europeiske plan, på politikkområder som tradisjonelt var ansett for nasjonalstaters eksklusive domene.  I 1995 fikk Østerrike og de to nord-europeiske landene Sverige og Finland, innvilget medlemskap i unionen. Unionen viste seg å være handlingslammet da voldelige konflikter oppsto i kjølvannet av Jugoslavias fall. Det forhold at Europa-unionen ikke på egen hånd evnet å ta affære mens massakre og krigshandlinger foregikk i dens bakgård, førte til forsterkning av EUs sikkerhetspolitiske rammeverk, signert i 1997. Dette innebar også innlemmelsen av Schengen-avtalen i unionens første søyle, samt den endelige tilrettelegging for innføringen av euro. Valutaen ble lansert som en elektronisk valuta i 1999 og senere som et fysisk betalingsmiddel i femten medlemsstater i 2002.  Jernteppets fall (Berlinmuren i 1989) muliggjorde europeisk integrasjon i Øst-Europa, og Øst-Tyskland og Vest-Tyskland ble slått sammen til ett land.  USA  13 millioner mennesker ble arbeidsløse i USA som følge av børskrakket på Wall Street i 1929. Dette ble starten på den økonomiske krisen som kaldes Depressionen og som varte til ca 1933.  Forsvarsalliansen NATO ble dannet av 12 vestlige land i 1949. Bakgrunnen var frykt for Sovjetunionens økende maktposisjon i Europa, spesielt etter kommunistenes maktovertakelse i Tsjekkoslovakia i 1948. Kjernen av traktaten er artikkel V, som fastslår at et angrep på et NATO-land er et angrep på hele alliansen.  Med opptrappingen av den kalde krigen utover på 1950-tallet og utbruddet av Koreakrigen, ble Vest-Tyskland inkludert som medlem i 1955. Sovjetunionen svarte på dette med opprettelsen av Warszawapakten samme år.  I 1962 var det nær blitt en væpnet konflikt mellom USA og Sovetunionen, kaldt Cubakrisen. Siden 2. verdenskrig var forholdet mellom USA og Sovjetunionen anspent i kappløpet om hvem som var den største supermakt. Sovjetunionen fikk anbrakt 13 raketter med atomstridshoder på Cuba som var rettet mot USA. Etter høyt spill også fra USAs president, bøyde den sovjetiske presidenten av og rakettene ble tatt tilbake.  Marthin Luther King var en amerikansk baptistprest og borgerrettighetsforkjemper i USA. Han er best kjent for sitt arbeid for at svarte skulle oppnå samme borgerrettigheter som hvite ved bruk av fredelige metoder. Kings anstrengelser førte i 1963 til marsjen til Washington hvor King holdt sin tale «Jeg har en drøm». I 1964 mottok King Nobels fredspris for sin innsats for å bekjempe etnisk ulikhet ved ikkevold. King ble myrdet i 1968.  1963 President John F. Kennedy ble myrdet. Det er fortsatt ikke avklart hvem som sto bak drapet.  1969 Neil Armstrong landet som første mann på månen og sa ”Et lite skritt for mennesket, men et stort skritt for menneskeheten”  Helse  Med moderne medisin mener vi medisin som er basert på mikrobiologi, det vil si kjennskap til bakterier, virus og andre mikroorganismer.  Medisinen har fått mange nye hjelpemidler takket være den teknologiske utviklingen. Moderne billeddannende hjelpemidler som røntgen, ultralyd, CT og MRI har ført til en mer nøyaktig diagnostikk og en bedre forståelse av hvordan kroppen fungerer.  Antibiotika førte til at sykdommer som tidligere var svært dødelige (blant annet bakteriell hjernehinnebetennelse, tuberkulose og bakteriell lungebetennelse) kunne kontrolleres og helbredes langt mer effektivt enn tidligere. Senere har vaksinasjon av barn ført til lavere barnedødelighet. Dette, sammen med andre forbedringer, førte til at den forventede levealderen økte, og bidro til den moderne befolkningseksplosjonen. Vår tunge bruk av antibiotika har også ført med seg frykt om at vi avler opp «superbakterier» som blir antibiotikaresistente.  Selv om tilgangen på nye medisiner har ført til at sykdommer som tidligere var svært dødelige nå nesten har utdødd, har det stadig oppstått nye sykdommer. Mennesker lever lengre, og det er flere som får kreft, en sykdom som medisinen fremdeles har vansker med å takle. HIV er blitt svært utbredt, og medisinen har fremdeles ikke noe svar på det. I samfunnet er det en stor frykt for globale pandemier, som sett under SARS-utbruddet i 2003 og fugleinfluensaen som man frykter skal mutere og smitte fra menneske til menneske.  Alt i alt er det likevel fødselsunderskudd i Europa, mens Asia, Sør-Amerika og spesielt Afrika har et stort fødselsoverskudd. Den samlede befolkningen i Verden øker derfor raskt. Det er en gryende bekymring for den fremtidige tilgangen på mat. | Befolkning  1900 1.650 mill hvorav 947 mill i Asia  1950 2.521 mill hvorav 1.398 mill i Asia  1999 5.978 mill  Kina  I 1911 ble Kina republikk under Sun Yat-sens ledelse. Sun Yat-sen omtales ofte som “Fader til det moderne Kina”. Han døde 1925. Hans politiske liv var preget av konstant kamp og hyppige eksil.  Etter en rekke konflikter, bl a under oppgjøret mellom Chiang Kai-sheks nasjonalister og kommunistene, forlot en kommunistisk hær på omkring 100.000 mann i 1934 sine baseområder det sydøstlige Kina og ga seg ut på en 10.000 kilometer lang reise hvor de under stadige angrep fra nasjonalisthæren marsjerte gjennom noen av Kinas mest uveisomme områder. Den lange marsjen i 1934-35 ble et vendepunkt for det kinesiske kommunistpartiet og for partiets formann, Mao Zedong. I oktober 1935 ankom de bare 8.000 overlevende til Yanan i det nordvestlige Kina, og Mao Zedong var blitt partiets ubestridte leder.  Mao startet en kampanje i 1957 kalt “La de hundre blomster blomstre”. Denne kampanjen ga en begrenset form for ytringsfrihet, hvor folket kunne komme med kritikk av styremåten og med endringsforslag. Kampanjen ble snart avsluttet fordi Mao ikke var tilfreds med kritikken som kom.  Kulturrevolusjonen 1966-69 ble igangsatt av Mao. Massene ble mobilisert til et frontalangrep på landets grunnleggende institusjoner. De unge organiserte seg i revolusjonære grupper (rødegardister). De ville omforme Maos ord til handling. Deres bibel var Den Lille Røde, en samling av Maos sitater som snart ble solgt i 350 millioner eksemplarer over hele landet. Det endte i det totale anarki, hvor grupper av rødegardister bekjempet både hverandre og hæren med våpen. Mao måtte i 1967 be hæren om å avvæpne rødegardistene, og de ble sendt på landet for å lære av bøndene.  Som resultat av motstand mot kommunismen ble det igangsatt en kraftig “anti-høyre”-kampanje. De mange utrenskede høyreorienterte fra Partiet var underlagt sensur helt til Maos død i 1976.  Senere har Kina hatt en meget sterk økonomisk utvikling. Det har vært en begrenset liberalisering, og millioner av kinesere er kommet ut av fattigdom. Fra vestlige land er det stadig sterk kritikk av Kinas brudd mot menneskerettigheter, samtidig som et er en gryende erkjennelse av at et frislipp under vestlig innflytelse som ved Sovjets sammenbrudd, ville skape kaos.  Kriger  1904-05 Russisk-japansk krig  Konflikten skyldtes de to landenes imperialistiske ambisjoner i Asia, særlig knyttet til Korea og Mandsjuria. Russland ble påført en rekke nederlag i konflikten og måtte gi Japan en rekke innrømmelser ved fredsslutningen, bl a kontrollen over Korea.  1917-22 Revolusjon i Russland  Den russiske borgerkrigen ble utkjempet mellom kommunistene (de røde) som hadde grepet makten i Russland gjennom oktoberrevolusjonen i 1917, og deres motstandere (den hvite armé). Selv om de hvite fikk støtte fra utenlandske makter, endte krigen med seier for de røde, noe som la grunnlag for dannelsen av Sovjetunionen i 1922.  1937-45 Den andre kinesisk-japanske krig  Selv om Japan og Kina hadde hatt mindre kamper fra 1931, ble det ikke full krig før 1937. Krigen var en strategisk plan og et ledd i Japans planer for å dominere Asia politisk og militært og å sikre seg adgang til råmaterialer og andre økonomiske ressurser, som mat og arbeidskraft. De første konfliktene som følge av den japanske planen ble kjent som «kinesiske episoder». I følge datidens japanske propaganda var det kinesiske provokasjoner.  Japanerne okkuperte Shanghai, Nanjing og den sørlige delen av Shanxi Ca. 200.000 japanske og betydelig flere kinesiske soldater deltok. Kinesiske historikere anslår at mellom 200.000 og 400.000 personer døde i Nanjingmassakren som etterfulgte den japanske erobringen av den kinesiske hovedstaden 1937. Massakren skal ha foregått i seks uker.  Fra 1937 til 1941 sloss Kina alene mot Japan, men etter angrepet på Pearl Harbor ble konflikten en del av 2. verdenskrig.  1950-53 Koreakrigen  Koreakrigen var en væpnet konflikt som endte med våpenhvile i 1953. Teknisk sett pågår konflikten fremdeles ettersom det aldri ble etablert en varig fredsavtale. En deklarasjon om fred ble signert mellom de to koreanske statene 2007 og målet er å erstatte våpenhvilen med en fredsavtale.  Konflikten var geografisk begrenset til den koreanske halvøy og omfattet Nord-Korea støttet av Kina og Sovjetunionen og Sør-Korea støttet av en USA-ledet FN-styrke.  1955-75 Vietnamkrigen  Væpnede konflikter startet før 1956, da Frankrike trakk seg ut. Krigen eskalerte i 1961 med USAs involvering).  Jugoslavia-krigene var en serie med voldelige konflikter i det tidligere Jugoslavia mellom 1991 og 2001. De omfattet to perioder med kriger som påvirket alle de seks tidligere republikkene i Jugoslavia: Serbia, Montenegro, Kroatia, Slovenia, Bosnia-Hercegovina og Makedonia.  Krigene var preget av bitre etniske konflikter mellom folkegruppene i det tidligere Jugoslavia. Konfliktene hadde politiske, kulturelle og etniske undertoner, ikke minst frykten for serbisk dominans.  Den økonomiske situasjonen var svært ustabil, spesielt i områder hvor kampene var hardest. Krigene var også de blodigste i Europa siden andre verdenskrig og resulterte i totalt 300.000 døde og millioner av flyktninger. I Konfliktene ble begått handlinger som formelt er omtalt som folkemord, og mange av de involverte partene er blitt anklaget for krigsforbrytelser.  1990-1991 Gulfkrigen var en FN-autorisert krig mellom Irak og en USA-ledet koalisjonsstyrke fra 34 land. Mandatet var å kaste ut irakiske styrker fra Kuwait som Irak hadde okkupert og annektert i 1990.  Verdenssamfunnet i endring  1900-tallet begynte med et Europa ved et høydepunkt av sin rikdom og makt. Mye av resten av verden var under direkte europeisk kontroll eller ved indirekte herredømme. Det meste av verden var påvirket av nasjoner som var preget av europeisk innflytelse eller tenkemåte, spesielt USA og Japan. I løpet av århundret ble det globale system dominert av rivaliserende makter som var preget av alvorlige motsetninger.  Denne endringen ble utløst av en rekke kriger som førte til store ødeleggelser. Den første verdenskrigen tilintetgjorde mange av Europas riker og monarkier, og svekket Storbritannia og Frankrike. Den russiske revolusjon i 1917 skapte den første kommuniststaten mens det på 1920- og 1930-tallet utviklet seg fascistiske diktaturer som tok kontroll over Italia, Tyskland, Spania og andre steder.  Kommunismen spredte seg inn i Sentral-Europa, Jugoslavia, Bulgaria, Romania, Albania, Kina, Nord-Vietnam og Nord-Korea. Etterkrigstidens Europa ble delt i to: Vest-Europa og Øst-Europa med det som ble kalt for et jernteppe i mellom, symbolisert av Berlinmuren.  Etter den andre verdenskrigen ble De forente nasjoner grunnlagt i 1946. Håpet var å forhindre konflikter mellom nasjonene og framtidige kriger. Atombombene over Hiroshima og Nagasaki i 1945 viste en skremmende visjon for framtidige kriger. Krigen hadde etterlatt to supermakter, USA og Sovjetunionen. Drakampen og mistenksomheten mellom disse, og frykten for en global spredning av enten det ene landets eller det andres politisk-økonomiske modeller, førte til den kalde krigen. Det var en periode på førti år stillingskrig mellom USA og Sovjetunionen og deres respektive allierte. Med utviklingen av kjernefysiske våpen og det påfølgende våpenkappløpet, var hele menneskeheten i fare for en atomkrig mellom de to supermaktene, noe som ble demonstrert under Cubakrisen i 1962. En slik ødeleggelseskrig ble likevel sett på som skremmende for begge parter, og en drakamp ble isteden resultatet, samtidig som begge landene motsatte seg at kjernefysiske våpen ble spredt til andre nasjoner, særskilt i den tredje verden.  Den kalde krigen varte fram til begynnelsen av 1990-tallet da Sovjetunionen begynte å vakle innenfra og til sist raste sammen, hovedsakelig ved at det ikke kunne konkurrere økonomisk med USA og Vest-Europa. Sovjetunionens satellittstater i Øst-Europa sikret seg nasjonalt selvstyre. I 1991 var Sovjetunionen selv oppløst og et nytt Russland oppsto i dets sted og som brått åpnet seg for det kapitalistiske system. Dette ble utnyttet av vestlige land, særlig USA, noe som bidro til en løssluppen liberalisering av Russland. Dette førte snart til kollaps i økonomien og det ble igjen et kaldere klima mellom Russland og Vesten.  Israel er et av de minste land i Midtøsten, med høy befolkningstetthet. Offisielle språk er hebraisk og arabisk. Israel som land og folk har en historie tilbake til oldtiden. Den moderne staten Israel ble opprettet i 1948, med en forhistorie knyttet til den organiserte jødiske innvandring fra Europa fra 1880-årene. Da Israel ble opprettet i deler av det tidligere engelske mandatområdet Palestina førte dette til en vedvarende konflikt mellom den nye staten og den fordrevne arabiske (palestinske) befolkningen og de arabiske nabolandene.  Den nyetablerte staten ble angrepet av nabolandene i 1948, hvoretter nye arabisk-israelske kriger ble utkjempet i 1956, 1967 og 1973. Seksdagerskrigen i 1967 førte til at Israel okkuperte Gaza, Golanhøydene og Vestbredden samt Øst-Jerusalem og Sinai. I 1978 invaderte Israel Libanon for å fordrive palestinsk gerilja fra grensen.  FN-overvåkede våpenhvileavtaler med nabolandene ble inngått i 1949, men fortsatt konflikt og nye kriger, forhindret fredsavtaler – til Israel inngikk en slik med Egypt i 1979, og med Jordan i 1994.  Fredsforhandlinger med Syria førte ikke fram til en avtale. Israel har følt sin eksistens truet både av arabiske stater og palestinsk og libanesisk gerilja og i seneste år særlig av Iran. Israel har utviklet atomvåpen, og mottar omfattende militær bistand fra USA. En rekke FN-vedtak har krevet Israels tilbaketrekking fra okkuperte palestinske områder, men Israel har ikke etterkommet disse. Israels etablering av bosettinger på palestinske områder og sterk inngripen i palestinsk bevegelsesfrihet på den ene siden, og gjentatte angrep med bomber og raketter fra palestinsk side, har forsterket konflikten.  Teknologisk utvikling  Det var en enorm vekst og framgang i vitenskap og teknologi på 1900-tallet. Befolkningens forventede levealder økte og den generelle levestandard økte, særlig i Vesten. Etter hvert som industrilandene endret seg fra en kullbasert til en petroleumsbasert økonomi, ny transportteknologi, sammen med begynnelsen på informasjonstidsalderen, førte til økt globalisering. Utforskningen av verdensrommet nådde ut over solsystemet i utviklingen av romfarten. DNA-strukturen, livets byggeklosser, ble oppdaget, og menneskelig genom ble sekvensert, et betydelig gjennombrudd i forståelsen av menneskelig biologi og behandlingen av sykdommer. Lese- og skrivekyndighet verden over fortsatte gradvis å øke, mens andelen av verdens befolkning som trengtes for å produsere mat fortsatte å synke.  Teknologier for innspilling av lyd og musikk, film, radio og fjernsynssendinger produserte et fokus på populærkultur og underholdning. I løpet av det siste tiåret på 1900-tallet kom det en rask og intens bruk av personlige datamaskiner. Et globalt nettverk ble fremmet i form av Internett som førte til at mennesker over hele verden ble knyttet sammen, og en innsamling og generering av informasjon og kunnskap kom i gang som aldri tidligere hadde vært mulig, blant annet i form av Wikipedia, verdens største leksikon. På dette viset gikk massemedia med enveiskommunikasjon til individuell og samtidig kollektiv kommunikasjon på et vis som har blitt karakterisert som en endring fra den fjerde til «den femte sivilisasjon».  Menneskerettigheter  1900-tallet møtte også utviklingen av menneskeskapte globale trusler, inkludert spredning av kjernevåpen til flere nasjoner, globale klimaendringer, enorm avskoging, overbefolkning og økt bruk av fossilt brensel.  En årsak til stadig uro er store økonomiske forskjeller mellom land samt store forskjeller mellom rike og fattige. En årsak til ulikhetene er vestlige lands kolonipolitikk. Det førte til store overføringer av verdier til Europa. Det forsinket også utviklingen i koloniene bl a fordi innbyggerne ikke fikk utdannelse og andre muligheter til å utvikle landene selv. Vestlige lands utviklingshjelp har også vært feilslått fordi mye av hjelpen er gitt i form av passiviserende gaver. Dette gir utfordringer ved forhandlinger bl a om handel og klimatiltak.  FNs generalforsamling vedtok 1960 en resolusjon om kolonisystemets avskaffelse, der det ble det fastslått at systemet stod i strid med FNs idealer. Kolonimaktene ble anmodet om å ta de nødvendige skritt for at koloniene kunne oppnå selvstendighet snarest mulig. Mangelfull politisk, økonomisk eller sosial utvikling eller et lavt utdannelsesnivå i området måtte ikke forsinke uavhengigheten.  Apartheid er det offisielle navnet på den regjeringsinitierte rasistiske politikken som ble praktisert i Sør-Afrika fra 1948 til 1994. Der ble befolkningen delt inn i fire «rasekategorier», hvor alminnelig stemmerett var reservert for den hvite eller europeiske gruppen. De andre tre gruppene ble diskriminert også på andre måter, for eksempel hvor de kunne bo, hvor de kunne handle og hvilke jobber de kunne ha. Systemet førte til massiv intern motstand, og førte også til massiv ekstern motstand og boikott i mange år.  Nelson Mandela var en av aktivistene mot apartheid, og han fikk lang fengselsstraff. Da han i 1990 ble løslatt fra fangenskap gikk han i bresjen for en politikk for forsoning og samarbeid, som bidro til å føre landet inn i et multietnisk demokrati. For dette arbeidet fikk han Nobels fredspris i 1993, sammen med Sør-Afrikas daværende president Frederik Willem de Klerk.  Religion  Kristendommen har framgang i Afrika og i Asia, spesielt India, Iran, Kina og Sør-Korea men mister tilhengere i Europa, Canada, Australia, New Zealand og USA.  Undersøkelser viser at 57 % av USAs ungdommer ber daglig. Dette er ikke like vanlig i Europa. Andelen amerikanere som går i kirken hver søndag har holdt seg stabilt på 40 % de siste årene. I Sør-Amerika er nesten 93 % av befolkningen kristne. Innen kristendommen har karismatiske protestantiske bevegelser vekst, mens tradisjonelle protestantiske kirkesamfunn har tilbakegang.  Økende inn- og utvandring fører også til endringer i det religiøse landskapet. Tidligere fraværende religioner som islam, hinduisme og buddhisme gjør seg etter hvert markant gjeldende på tradisjonelt kristne områder og har en voksende befolkningsandel både i Europa og Nord-Amerika.  I Russland vender et betydelig antall tilbake til den russiske ortodokse kirke. Det samme skjer i Ukraina og Kroatia. Denne utviklingen er derimot ikke til stede i tidligere kommunistiske land som Estland og Tsjekkia, ei heller i de deler av Tyskland som var omfattet av det tidligere DDR. I Polen, som er ett av de mest homogene katolske land i verden, opplever kirken tilbakegang.  I Midtøsten har antallet og andelen kristne sunket betraktelig de siste århundrene. På begynnelsen av 1900-tallet var det nærmere 85 % kristne i Libanon, og dette har sunket til 40 % i dag. I Libanon er det en majoritet av muslimer.  Klima  1991 Mount Pinatubo er en aktiv vulkan som ligger på Filippinene. I juni 1991, etter 635 år i dvale, kom utbruddet som var det mest voldsomme i det 19 århundre. Ti tusen talls mennesker ble evakuert fra hjemmene sine og flere tusen hus ble ødelagt. Det hadde vært mange jordskjelv rett før selve vulkan utbruddet. Utbruddet ble følt verden over, store mengder giftige gasser ble sprutet opp i stratosfæren og verdens gjennomsnittstemperatur gikk ned 0,5 °C.  De langsiktige effekter av menneskeskapte klimautslipp er dokumentert gjennom flere forskertunge utredninger, bl a i regi av FN. Flere forsøk på å få til en klimaavtale med forpliktende løfter om reduserte CO2-utslipp har strandet. Problemene begynner å bli erkjent, bl a etter en rekke naturkatastrofer i flere land, og næringslivet i flere land er i ferd med å ta en førende rolle.  Kommunikasjon  I tiårene før og etter 1900 steg verdenstonnasjen raskt. Under den første verdenskrig ble omleggingen fra seil- til dampskip avsluttet. Den ble etterfulgt av en omlegging fra damp- til motorskip.  Fra 1920-årene ble tankskipene et nytt trekk i utviklingen. I 1939 utgjorde tanktonnasjen 16 % av verdenstonnasjen. Dessuten ble det i mellomkrigstiden bygd en rekke andre, nye spesialskip, som f.eks. frukt-, malm- og trelastskip. På denne måten ble tonnasjen tilpasset verdenshandelens forskjellige behov.  I årene etter den annen verdenskrig gikk passasjerskipsfarten over lengre strekninger raskt tilbake, idet flyene tok over. De store passasjerskips epoke kulminerte i 1930-årene med Cunards Queen Elizabeth og Queen Mary, som var på ca. 80.000 brt og gjorde ca. 30 knop.  Bil og fly knyttet etter hvert geografiske områder og land sammen på en effektiv måte. Den tekniske utviklingen medførte stadig raskere, sikrere og mer komfortable reiser. Samtidig var drivstoffet forurensende, og bidro til den globale oppvarming. Alternative utslippsfrie drivstoff er derfor et viktig satsningsområde, og elektrisitet og hydrogen er i ferd med å få innpass.  Elektroniske nyvinninger som TV, mobiltelefon og internett har også ført til at verden er blitt mindre. Internett og mobiltelefon gir dessuten muligheter for uønsket aktivitet som hacking og overvåkning.  Romferder illustrerer menneskers utferdstrang, og er kanskje en forberedelse til den tid da jorda ikke lenger gir levelige forhold for mennesker. Befolkningsøkningen vil etter hvert føre til knapphet på friskt vann, mat og andre viktige ressurser. Det er også en risiko for at klimaendringer kan gjøre det vanskelig å leve i store deler av verden.  Kunnskap om DNA og genmanipulering gir nye muligheter innen helse og kan bidra til at flere kan få et langt liv med god helse. Kloning av sau som er gjennomført illustrerer dessuten enkelte mer problematiske muligheter, ikke minst etisk sett. |
| **2000-2100**  Her kommer barn, barnebarn osv av generasjon 0  **Barn**  Ståle Hebæk Ødegården  **Barnebarn**  Håvard Ødegården  Magnus Ødegården | Befolkning  2010 4.858.200  2015 5.165.802  2005 300.000 innvandrere med fremmedkulturell bakgrunn.  2015 560.000 innvandrere med fremmedkulturell bakgrunn.  2015 32 % av befolkningen i Oslo innvandrere eller barn av innvandrere. Flere av bydelene har over 50 % fra denne gruppen.  Klima og økonomi  Redusert CO2-utslipp og oljepolitikk er i fokus i den politiske debatten. Med halvert oljepris (2014) er norsk økonomi i motbakke. Det er sterkt press for omlegging til grønn næringsvirksomhet. Virkemidler som skattepolitikk, stimulering av grønn næring, mer kollektivtransport, redusert privat biltrafikk og veibygging er hete temaer.  Kultur  Norske aviser har opplevd en kontinuerlig vekst etter andre verdenskrig fram til i dag. Det norske avisforbruket er i dag er verdens største. Internett ser imidlertid ut til å ha stanset opplagsveksten, i det minste midlertidig.  De fleste norske avisene eies i dag av tre aviskonsern, Schibsted, A-pressen og Orkla Media.  Religion  I 2005 ble over 70 % av de fødte døpt i den norske kirke. Andelen ble redusert til 60 % i 2013.  I 2009 ble det vedtatt en ny ekteskapslov der ekteskap mellom likekjønnede ble tillatt. I 2014 ble det inngått 269 ekteskap mellom likekjønnede.  I 2014 ble det inngått ca 23.000 ekteskap og det var nesten 10.000 skilsmisser. Over tid er tendensen at flere inngår ekteskap og færre skiller seg.  I Norge var det pr 2005 ca. 80. 000 medlemmer i registrerte islamske trossamfunn, fordelt på 92 ulike trossamfunn/menigheter. Den største menigheten er World Islamic Mission i Oslo, med ca. 6.000 medlemmer. Islamsk Råd Norge er en paraplyorganisasjon.  Den norske kirke er i prinsippet løsrevet fra statlig styring, men ligger fortsatt inne på statsbudsjettet. Vigsel av homofile er (2015) fortsatt et hett tema. | Befolkning  Europa  2010 733 mill  USA  2010 352 mill  EU  Frykt for at stadige utvidelser ville redusere EUs styringsdyktighet var bakgrunnen for at Nice-traktaten (signert 2001, ikrafttredelse 2003) som på flere politikkområder erstattet krav om enstemmighet med regler om flertalls-avstemning. Europaparlamentet ble gjennom denne traktatendring tildelt reell lovgivningsmakt i visse sammenhenger.  I 2004 ble den hittil største utvidelse fullbyrdet, da ti land, hovedsakelig fra den tidligere Østblokken, trådte inn i EU. I 2007 fulgte Romania og Bulgaria etter. I 2009 trådte Lisboa-traktaten i kraft.  Finanskrise  Det har vært flere finanskriser i århundret. 1929 var ille, men mange mener at finanskrisen som startet i 2007 var verre. Krisen hadde sitt utspring i at prisen på mange gjeldspapirer, særlig knyttet til det amerikanske boligmarkedet, hadde blitt for høy. Mange av investorene var forretnings- og investeringsbanker, pensjonsfond og hedgefond. En viktig mekanisme i boblen var at ratingbyråene hadde grovt undervurdert risikoen for mislighold, noe som gjorde dem til godkjente investeringsobjekter for flere investorer med små rammer for risikable investeringer. Sentralt var også en lavere standard blant amerikanske boliglånsutstedere. Disse utstederne solgte gjerne store deler av fordringsmassen videre, så de var primært motivert av et høyt volum.  Misforholdet mellom reelle og noterte verdier viste seg først i de såkalte subprime-lånene (boliglån). Høsten 2008 brøt deler av det internasjonale finansmarkedet fullstendig sammen, da mange av verdens største forretningsbanker kviet seg for å låne hverandre penger.  Myndighetene over hele verden stilte da opp for å finansiere sine respektive finanssystemer. Ikke desto mindre er en rekke kjente finansforetak gått konkurs siden finanspanikken satte inn.  Høsten 2008 startet en alvorlig lavkonjunktur i de fleste industrialiserte land.  Denne rammet Europa spesielt hardt, og særlig Hellas har vært i fokus i årene senere. Også Irland, Spania, Portugal og Italia har hatt problemer. Flere av landene i Europa hadde, og har delvis fortsatt høy arbeidsledighet, spesielt blant ungdom. | Befolkning  2000 6.071 mill hvorav 3.680 mill i Asia  2010 6.909 mill hvorav 4.167 mill i Asia  2027 8.000 mill (FN-anslag)  2050 9.000 mill (anslag)  Kriger  11. sept 2001flyr to fly inn i Twin Towers i New York og et fly flyr inn i Pentagon i Washington. Al-Qaeda står bak angrepene. Dette fører til en USA-ledet invasjon av Afghanistan og en krig som ikke kan vinnes. De fleste utenlandske soldater er ute av landet, men det er for tiden (2015) økende konfliktnivå og store problemer i Afghanistan.  USA, støttet av England, invaderer Irak i 2003 med den begrunnelse at Irak har masseødeleggelsesvåpen og  dermed utgjør en overhengende fare for USA og resten av verden.  Det viste seg ikke å være tilfelle, og krigen, som en rekke land deltok i, har skapt kaos og konflikt som neppe kan løses med våpen.  2011-? Krigen i Syria er en pågående borgerkrig som startet som fredelige demonstrasjoner mot Baath-regimet til Bashar al-Assad i 2011. Opprøret regnes som en del av den arabiske våren. Som i Tunisia og Egypt, startet opprøret i Syria med demonstrasjoner, sultestreiker og andre former for sivil motstand, men siden har det utviklet seg til kamper mellom regjeringssoldater og ulike væpnede opprørsgrupper.  Flere utenlandske aktører har involvert seg i konflikten. Al-Assads regime støttes av Russland, Iran og organisasjoner som Hizbollah, mens opposisjonen støttes av Den Arabiske Liga, Gulfstatenes Samarbeidsforum, Tyrkia og USA.  I april 2014 anslo FN at 191.369 mennesker var drept i konflikten.  Per april 2015 er mer enn tolv millioner mennesker på flukt som følge av borgerkrigen. Fire millioner mennesker lever i flyktningleirer i nabolandene Jordan, Irak, Tyrkia og Libanon. Åtte millioner mennesker er internt fordrevet innenfor Syrias landegrenser.  2014-? Ukraina-krisen  Konflikten skyldes i hovedsak at Ukraina ønsket en avtale med EU og NATO. Som naboland til Russland, oppfattet Russland dette som en trussel, og ønsket isteden at Ukraina skulle bli medlem av en allianse med tidligere sovjetrepublikker. Siden Russland har en stor flåtebase på Krim, utviklet det seg også en konflikt om Krims nasjonale status. Den eskalerte i slutten av februar 2014, da den russiskvennlige presidenten ble avsatt etter harde demonstrasjoner i Kiev med kritikk av presidenten som hadde stoppet avtalen med EU og gått inn for avtale med Russland. En rekke mennesker mistet livet. Det russisktalende befolkningsflertall på Krim gjorde deretter politisk opprør med militær hjelp fra Russland, gjennomførte et valg og halvøya ble annektert av Russland.  I den østlige delen av Ukraina fortsetter konflikten, men det er gjort avtaler som innebærer mer selvstyre for den delen av landet, søm ønsker nærmere kontakt med Russland.  Religion  Den katolske kirke hadde i 2010 ca 1,7 mill medlemmer, dvs 17,5 % av jordens befolkning. Andre kristne kirker har noen færre medlemmer, men til sammen utgjør de ca 1/3 av jordens befolkning.  Islam var i 2009 den nest største religionen i verden med ca 1,6 milliarder medlemmer eller ca ¼ av verdens befolkning.  Flyktningkrise  Syria, Irak og Afghanistan og enkelte afrikanske land har store indre konflikter etter feilslåtte kriger initiert av USA eller med sterk involvering av militære styrker fra USA og Europeiske land. Dette har medført en uholdbar situasjon for millioner av sivile i disse områdene, og flyktninger strømmer i store antall til Europa.  En «snill» flyktningpolitikk og høy levestandard gjør Europeiske land tiltrekkende, ikke bare for personer på flukt, men også for personer som ønsker et bedre liv. En ekstra dimensjon i debatten om hvorledes flyktninger skal møtes, er kultur og religion, siden de fleste er såkalt fremmedkulturelle og muslimer. Dette er nå (2015) med på å utvikle motkrefter i flere land og innstramming av flyktningpolitikken. |
| Kilder - hovedsakelig   * Wikipedia * Statistisk Sentralbyrå * Diverse leksika | | | |